മിന്ത്രയുടെ പാത പിന്തുടർന്ന് ഫ്ളിപ്പ്കാർട്ടും വെബ് സൈറ്റ് പൂട്ടുന്നു . വരുന്ന സെപ്തംബർ മുതൽ ഫ്ളിപ്കാർട്ടിന്റെ ആപ്ലിക്കേഷനിലൂടെ മാത്രമായിരിക്കും ഉപഭോക്താക്കൾക്ക് സാധനങ്ങൾ ലഭിക്കുക . ഫ്ളിപ്കാർട്ട് ചീഫ് പ്രൊഡക്ട് ഓഫീസർ പുനിത് സോണിയാണ് വിവരം പുറത്തുവിട്ടത് . കൂടുതൽ ഉപഭോക്താക്കൾ മൊബൈൽ വഴിയുണ്ടാവുന്നു എന്നതിനാലാണ് ഫ്ളിപ്കാർട്ടിന്റെ പുതിയ തീരുമാനം . മൊബൈൽ വഴിയാണ് 70 - 75 % ഉപഭോക്താക്കളും ഫ്ളിപ്കാർട്ടിലെത്തുന്നത് . ഡെസ്ക് ടോപ്പിലും മൊബൈലിലും ഇപ്പോഴുള്ള ഓഫറുകൾ അതേപടി തുടരുമെന്നും ഫ്ലിപ്കാർട്ട് അറിയിച്ചു . പ്രതിദിനം 10 ദശലക്ഷം ആളുകളാണു ഫ്ലിപ്കാർട്ട് വെബ്സൈറ്റ് സന്ദർശിക്കുന്നുണ്ട് 2 മാസം മുമ്പാണ് പ്രമുഖ ഓൺലൈൻ ഫാഷൻ സ്റ്റോറായ മിന്ത്ര ആപ്ലിക്കേഷൻ മാത്രമാക്കിയത് . മിന്ത്രയുടെ മൊബൈൽ ആപ്പ് വിജയിച്ചതിനാലാണ് ഫ്ളിപ്കാർട്ടിനേയും ഈ രീതി പിന്തുടരാൻ പ്രേരിപ്പിച്ചത്


ബോളിവുഡിലെ സൂപ്പർതാരം വെള്ളിത്തിരക്ക് പുറത്ത് മികച്ച പ്രഭാഷകൻ കൂടിയാണ് . ചോദ്യങ്ങളോട് ഷാറൂഖി ൻറെ പ്രതികരണം പല പ്പോഴും പ്രേക്ഷകരെ അത്ഭുതപ്പെടുത്തുാറുണ്ട് . ഇത്തവണ ഷാറൂഖി ൻറെ പ്രതികരണം മാധ്യമപ്രവർത്തകയുടെ ചോദ്യത്തോടായിരുന്നു . ഷാറൂഖിനെ അബദ്ധത്തിൽ സൽമാൻ എന്ന് അഭിസംബോധന ചെയ്യുന്ന മാധ്യമപ്രവർത്തക അത് പിൻവലിച്ച് സോറി പറയു മ്പോഴാണ് പ്രേക്ഷകരെ ഒന്നടങ്കം ചിരിപ്പിക്കുന്ന കിങ് ഖാ ൻറെ പ്രതികരണം വന്നത് . വീഡിയോ കാണാം സോറി പറയുന്ന മാധ്യമ പ്രവർത്തകയുടെ പേര് തെറ്റിച്ചുവിളിച്ച് ഹാസ്യാത്മകമായി ഞാനും അങ്ങേയറ്റം ക്ഷമ പറയുന്നുവെന്നായി താരത്തിൻറെ പ്രതികരണം . ഇതോടെ ചോദ്യവുമായി എത്തിയ മാധ്യമപ്രവർത്തകയും സദസും ഒന്നടങ്കം ചിരിയിൽ മുങ്ങി . ഇതി ൻറെ വീഡിയോ ഫാൻ ക്ലബുകൾ ഇൻസ് റ്റഗ്രമിൽ ഷെയർ ചെയ് തതോടെ വൈറൽ ആയി . പ്രശസ് തമായ ടിഇഡി ടോക് സ് ഇന്ത്യ നയി സ്വച്ച് ഷോയിലായിരുന്നു താരത്തിൻറെ പ്രതികരണം .


ബോളിവുഡ് നടി നമ്രിത് കൌറും മുൻ ഇന്ത്യൻ താരവും നിലവിലെ പരിശീലകനുമായ രവി ശാസ്ത്രിയുമായി പ്രണയത്തിലാണെന്ന വാർത്തകൾ വന്നിരുന്നു . രണ്ടു വർഷമായി ഇരുവരും പ്രണയത്തിലാണെന്ന വാർത്ത വ്യാപകമായി പ്രചരിച്ചതോടെ മറുപടിയുമായി രവി ശാസ്ത്രി രംഗത്തെത്തി . ഒരു അന്താരാഷ്ട്ര മാധ്യമത്തോടാണ് രവി ശാസ്ത്രിയുടെ വെളിപ്പെടുത്തൽ . ഒരു ലോഡ് ചാണകമെന്നാണ് ഈ വാർത്തയെ അദ്ദേഹം വിശേഷിപ്പിച്ചത് . ഇമ്മാതിരി വ്യാജ കാര്യങ്ങളെക്കുറിച്ച് കൂടുതലൊന്നും പറയാനില്ലെന്നും അദ്ദേഹം പ്രതികരിച്ചു . നിലവിൽ ഇണ്ടിൽ ഇന്ത്യൻ ടീമിനൊപ്പമാണ് അദ്ദേഹം . നമ്രിത് കൌറും ഈ വാർത്തയ്ക്കെതിരെ ട്വീറ്റ് ചെയ്തിരുന്നു . പല്ലു വേദനയ്ക്ക് റൂട്ട് കനാൽ ചെയ്തതിനേക്കാൾ വേദനയാണ് ഇത്തരം വാർത്തകളെന്നായിരുന്നു നമ്രിതിന്റെ പ്രതികരണം .


ആരാണ് നായകൻ ? ആരാണ് വില്ലൻ ? പ്രേക്ഷകർ കുറച്ചുനാളായി കാത്തിരുന്ന ചോദ്യത്തിന് ഉത്തരമായി . ബി ഉണ്ണികൃഷ്ണന്റെ സംവിധാനം ചെയ്ത മോഹൻലാൽ നായകനായി എത്തിയ വില്ലൻ ആ ചോദ്യത്തിന് ഉത്തരം തേടുന്ന ചിത്രം തന്നെയാണ് . ചടുലവേഗതയുള്ള ക്രൈം ത്രില്ലർ എന്നതിലുപരി ഒരു ഇമോഷണൽ ത്രില്ലർ ചിത്രമായിട്ടാണ് വില്ലൻ എത്തിയിരിക്കുന്നത് . നായകകഥാപാത്രമായി എത്തിയ മോഹൻലാലിന്റെ പ്രകടനം സിനിമയുടെ നട്ടെല്ലുമാകുന്നു . തുടക്കത്തിൽ പറഞ്ഞതുപോലെ ചടുലവേഗതയിലുള്ള ക്രൈം ത്രില്ലർ ആയിട്ടല്ല ബി ഉണ്ണികൃഷ്ണൻ വില്ലൻ ഒരുക്കിയിരിക്കുന്നത് . കഥാപാത്രങ്ങളുടെ മാനസികവ്യാപാരത്തിനാണ് സിനിമയിൽ മുൻതൂക്കം . അന്വേഷണവും വ്യക്തിജീവിതവും ഇഴചേർത്ത് അവതരിപ്പിക്കുന്നു . ആര് കൊന്നു എങ്ങനെ കൊന്നു എന്നല്ല എന്തിനു വേണ്ടി കൊന്നു എന്നതാണ് ചോദ്യം . കൊലപാതകത്തോളം അസ്വഭാവികമായതായി യാതൊന്നും ജീവിതത്തിലില്ല എന്ന് നായകൻ പറയുമ്പോൾ തന്നെ എന്താണ് നീതി എന്ന ചോദ്യം കൂടി ഉയരുന്നു . സാൾട്ട് ആൻഡ് പെപ്പർ ലുക്കിലെത്തിയ മോഹൻലാലിന്റെ പ്രകടനം തന്നെയാണ് വില്ലനെ പ്രേക്ഷകർക്ക് പ്രിയപ്പെട്ടതാക്കുക . കുടുംബം തകർന്ന വ്യക്തിയായും ബുദ്ധിമാനായ അന്വേഷണ ഉദ്യോഗസ്ഥനായും മോഹൻലാൽ കഥാപാത്രമായിത്തന്നെ മാറുന്നു . പരസ്യവാചകങ്ങളിലും ട്രെയിലറുകളിലുമൊക്കെ സൂചിപ്പിച്ചതുപോലെ നായകനും വില്ലനും ഒരാളിൽ ചേരുമ്പോഴുള്ള ഭാവപ്പകർച്ചകളും മോഹൻലാൽ ഗംഭീരമാക്കുന്നു . കീഴുദ്യോഗസ്ഥനായ ചെമ്പൻ വിനോദും പ്രകടനത്തിൽ മികവ് കാട്ടുന്നു . രൂപത്തിലും ഭാവത്തിലും വേറിട്ട ലുക്കിലെത്തിയ വിശാൽ മോശമാക്കിയില്ല . കുറച്ചുഭാഗങ്ങളിൽ മാത്രമേ ഉള്ളൂവെങ്കിലും മഞ്ജു വാര്യർ മോഹൻലാലിന്റെ ജോഡിയായിത്തന്നെ മാറുന്നുണ്ട് . മറ്റൊരു പ്രധാന സ്ത്രീ കഥാപാത്രമായ ഹൻസികയ്ക്ക് പക്ഷേ വിശാലിന്റെ കഥാപാത്രത്തിന് ഒപ്പം നിൽക്കേണ്ട ആവശ്യമേ ഉള്ളൂ . സാങ്കേതികത്തികവാണ് വില്ലന്റേതായി എടുത്തുപറയേണ്ട മേൻമ . ഓരോ ഫ്രെയിമും ഷോട്ടും വില്ലന്റെ മികവ് കൂട്ടുന്നു . ശബ്ദമിശ്രണവും പശ്ചാത്തലസംഗീതവുമൊക്കെ അതിന് കൂട്ടായിട്ടുണ്ട് .


കേരള ബ്ലാസ്റ്റേഴ്സിന് ഇനി തെന്നിന്ത്യൻ സിനിമയുടെ താരപ്പകിട്ട് . ചിരഞ്ജീവിയും നാഗാർജ്ജുനയും അടക്കമുള്ള കേരളാ ബ്ലാസ്റ്റേഴ്സിന്റെ പുതിയ ഓഹരി ഉടമകളെ സച്ചിൻ ടെൻഡുൽക്കർ അവതരിപ്പിച്ചു . തെലുങ്ക് സിനിയമിലെ സൂപ്പർ സ്റ്റാറുകളായ ചിരഞ്ജീവി , നാഗാർജുന , നിർമാതാവ് അല്ലു അരവിന്ദ് , വ്യവവസായി നിമ്മഗഡ്ഡ പ്രസാദ് എന്നിവരെയാണ് ബ്ലാസ്റ്റേഴ്സിന്റെ പങ്കാളികളായി സച്ചിൻ ടെൻഡുൽക്കർ അവതരിപ്പിച്ചത് . പുതിയ പങ്കാളികളുടെ സഹായത്തോടെ ബ്ലാസ്റ്റേഴ്സ് ഈ സീസണിൽ മികച്ച ടീമിനെ അണിനിരത്തുമെന്ന് സച്ചിൻ പറഞ്ഞു . രാവിലെ സെക്രട്ടേറിയറ്റിൽ മുഖ്യമന്ത്രി പിണറായി വിജയനുമായി സച്ചിനും സഹ ഉടമകളും കൂടിക്കാഴ്ച നടത്തി . കേരളത്തിലെ ഫുട്ബോൾ വളർച്ചയ്ക്ക് സമഗ്ര പദ്ധതി നടപ്പാക്കുമെന്ന് സച്ചിൻ . കേരളത്തിന്റെ ലഹരിവിരുദ്ധ പ്രവർത്തനങ്ങളുമായി സഹകരിക്കാൻ സമ്മതം അറിയിച്ചുവെന്ന് മുഖ്യമന്ത്രി . കായികമന്ത്രി ഇപിജയരാജൻ സച്ചിന് സംസ്ഥാന സർക്കാരിന്റെ ഉപഹാരം സമ്മാനിച്ചു .


ഇന്നു മുതൽ ജി . എസ് . ടി പ്രാബല്യത്തിൽ വന്നതോടെ ഒരു കാർ സ്വന്തമാക്കുകയെന്ന സാധാരണക്കാരന്റെ ആഗ്രഹം സഫലമാകാൻ സാധ്യതയേറുന്നു . വിവിധ നികുതികൾ എടുത്തുകളഞ്ഞ് ജി . എസ് . ടി പ്രാബല്യത്തിൽ വന്നതോടെ 28 ശതമാനം ഏകീകൃത നികുതിയാണ് എല്ലാ കാറുകൾക്കുമുള്ളത് . സിയിൽ താഴെയുള്ള പെട്രോൾ കാറുകൾക്ക് ഒരു ശതമാനം സെസും 1500 സി . സിയിൽ താഴെയുള്ള ഡീസൽ കാറുകൾക്ക് മൂന്ന് ശതമാനം സെസും അധികമായി ഈടാക്കും . ലക്ഷ്വറി വാഹനങ്ങൾക്കും എസ് . യു . വികൾക്കും 15 ശതമാനം സെസ് ഈടാക്കും . ഹൈബ്രിഡ് വാഹനങ്ങൾക്കും 15 ശതമാനം തന്നെയാണ് സെസ് . ഇലക്ട്രിക് വാഹനങ്ങൾക്ക് 12 ശതമാനം ജി . എസ് . ടി മാത്രമായിരിക്കും ഈടാക്കുക . രാജ്യത്തെ ഏറ്റവും വലിയ കാർ നിർമ്മാതാക്കളായ മാരുതി സുസുക്കി മൂന്ന് ശതമാനത്തോളമാണ് വിവിധ മോഡലുകൾക്ക് വില കുറച്ചത് . ലക്ഷ്വറി കാറുകൾക്കും ഒൻപത് ശതമാനത്തോളം വില കുറച്ചിട്ടുണ്ട് . ലോകത്തെ തന്നെ ഏറ്റവും വലിയ കാർ വിപണിയായ ഇന്ത്യയിൽ വിൽപ്പന വൻതോതിൽ വർദ്ധിക്കാൻ ജി . എസ് . ടി കാരണമാകുമെന്നാണ് കരുതപ്പെടുന്നത് . എന്നാൽ ഹൈബ്രിഡ് കാറുകൾക്ക് 10 ശതമാനത്തോളം വില കൂടുകയും ചെയ്യും . രാജ്യത്തെ പകുതി കാറുകളും വിൽക്കുന്ന മാരുതി , ജി . എസ് . ടിയുടെ മുഴുവൻ ലാഭവും ഉപഭോക്താക്കൾക്ക് കൈമാറാനാണ് തീരുമാനിച്ചിരിക്കുന്നത് . വിവിധ സംസ്ഥാനങ്ങളിൽ ഇപ്പോൾ നിലനിൽക്കുന്ന മൂല്യ വർദ്ധിത നികുതിയുടെ ( വാറ്റ് ) നിരക്ക് അനുസരിച്ചായിരിക്കും വിലക്കുറവും വിപണിയിൽ ദൃശ്യമാവുക . മാരുതിയുടെ ബെസ്റ്റ് സെല്ലറായ ബലേനോയ്ക്ക് 6,600 രൂപ മുതൽ 13,100 രൂപ വരെ കുറവ് വരും . ബ്രെസയ്ക്ക് 10,400 രൂപ മുതൽ 14,700 രൂപ വരെ വില കുറയും . ചെറുകാറായ ആൾട്ടോ 800നും വില കുറയുമെന്ന് മാരുതി അറിയിച്ചിട്ടുണ്ട് . 2 , 300 രൂപ മുതൽ 5,400 രൂപ വരെയായിരിക്കും ആൾട്ടോ 800ന് വില കുറയുന്നത് . എസ് - ക്രോസിനാണ് ഏറ്റവും വലിയ വിലക്കുറവ് ലഭിക്കുന്നത് . 17 , 700 രൂപ മുതൽ 21,300 രൂപ വരെയായിരിക്കും എസ് ക്രോസിന് കുറയുന്നത് . അതേസമയം ഹൈബ്രിഡ് വാഹനങ്ങളുടെ നികുതി ഇളവ് എടുത്ത് കളഞ്ഞതിനാൽ സിയാസ് , എർട്ടിഗ എന്നിവയ്ക്ക് 10 ശതമാനത്തോളം വില കൂടുമെന്നും വാഹന വിപണന രംഗത്തുള്ളവർ പറയുന്നു . രാജ്യത്തെ രണ്ടാമത്തെ വലിയ കാർ നിർമ്മാതാക്കളായ ഹ്യൂണ്ടായും പുതിയ വിലപ്പട്ടിക ഉടൻ പുറത്തിറക്കുമെന്നാണ് പ്രതീക്ഷിക്കപ്പെടുന്നത് . മെർസിഡസ് ബെൻഡസും ടാറ്റാ ജാഗ്വാറുമൊക്കെ വില കുറയ്ക്കുമെന്ന് പ്രഖ്യാപിച്ചിട്ടുണ്ട് .


മമ്മൂട്ടി ആരാധകർ ഏറെക്കാലമായി കാത്തിരിക്കുന്ന തമിഴ് ചിത്രം ' പേരൻപി ' ന്റെ ട്രെയ്ലർ പുറത്തെത്താൻ ഏതാനും മണിക്കൂറുകൾ . ഇന്ന് വൈകിട്ട് നടക്കുന്ന വികടൻ സിനി അവാൻഡ്സ് വേദിയിലാണ് തമിഴ്നാട്ടിലും വലിയ കാത്തിരിപ്പുള്ള ചിത്രത്തിന്റെ ട്രെയ്ലർ ലോഞ്ച് . ചെന്നൈ ട്രേഡ് സെന്ററിൽ നടക്കുന്ന പരിപാടിയിൽ മമ്മൂട്ടിയാണ് ട്രെയ്ലർ പുറത്തിറക്കുക . എട്ടിനും ഒൻപതിനുമിടയിൽ ട്രെയ്ലർ വീഡിയോ പുറത്തെത്തും . സ്പാസ്റ്റിക് പരാലിസിസ് ബാധിച്ച പെൺകുട്ടിയുടെ അച്ഛനാണ് ചിത്രത്തിൽ മമ്മൂട്ടിയുടെ കഥാപാത്രം . അമുദൻ എന്ന കഥാപാത്രം ഒരു ഓൺലൈൻ ടാക്സി ഡ്രൈവറാണ് . മമ്മൂട്ടി കഥാപാത്രത്തിന്റെ മകളായി സാധനയാണ് എത്തുന്നത് . കട്രത് തമിഴും തങ്കമീൻകളും തരമണിയുമൊക്കെ ഒരുക്കിയ റാമാണ് ചിത്രത്തിന്റെ സംവിധാനം . റോട്ടർഡാം ഫിലിം ഫെസ്റ്റിവലിൽ വേൾഡ് പ്രീമിയർ നടന്ന സിനിമയുടെ ഇന്ത്യൻ പ്രീമിയർ ഗോവ ചലച്ചിത്രമേളയിലായിരുന്നു . രണ്ട് വേദികളിലും വലിയ സ്വീകാര്യത ലഭിച്ച ചിത്രം അടുത്ത മാസം തീയേറ്ററുകളിലെത്തും .


മൊബൈൽ ഫോൺ എന്നാൽ ' നോക്കിയ ' എന്നറിഞ്ഞിരുന്ന ഒരു കാലം ഉണ്ടായിരുന്നു . എന്നാൽ ഇന്നിതാ ' നോക്കിയ ' എന്ന പേര് തന്നെ അപ്രത്യക്ഷമാകാൻ പോകുന്നു . ' നോക്കിയ ' മൊബൈൽ ഫോണുകൾ ഇനി അറിയപ്പെടുക ' മൈക്രോസോഫ്റ്റ് ' മൊബൈൽ എന്ന പേരിൽ ആയിരിക്കും . ഏപ്രിൽ അവസാനത്തോടെ പേര് മാറ്റം ഉണ്ടാകും എന്നാണ് റിപ്പോർട്ട് . മാസങ്ങൾക്ക് മുന്പാണ് നോക്കിയയെ മൈക്രോസോഫ്റ്റ് ഏറ്റെടുത്തത് . മൊബൈൽ ഫോൺ വിപണിയിലെ ഭീമൻമാർ ആയിരുന്നു നോക്കിയ . ഒരുകാലത്ത് ലോക വിപണിയുടെ നാൽപത് ശതമാനത്തോളം കയ്യടിക്കിവച്ചിരുന്ന നോക്കിയ , സ്മാർട്ട് ഫോണുകളുടെ കാലത്ത് കാലിടറി വീഴുകയായിരുന്നു . സാംസങും ആപ്പിളും സ്മാർട്ട് ഫോൺ വിപണി കയ്യടക്കിയപ്പോൾ നോക്കിയ പിടിച്ചുനിൽക്കാനാകാതെ വിഷമിച്ചു . മൈക്രോസോഫ്റ്റിന്റെ ' നോക്കിയ ' ഏറ്റെടുക്കൽ പ്രവർത്തനങ്ങൾ ഈ മാസത്തോടെ പൂർണമാകും . പേര്മാറ്റം സംബന്ധിച്ച വിവരം വെളിപ്പെട്ടത് നോക്കിയ കമ്പനി ഫിൻലാന്റിലുള്ള തങ്ങളുടെ ഡീലർമാർക്കയച്ച കത്ത് പുറത്തായതോടെയാണ് . 720 കോടി അമേരിക്കൻ ഡോളറിനാണ് നോക്കിയയെ മൈക്രോസോഫ്റ്റ് സ്വന്തമാക്കിയത് . നോക്കിയ എന്ന ബ്രാന്ഡ് നെയിമിന്റെ ഉടമസ്ഥാവകാശവും 10 വർഷത്തേക്ക് മൈക്രോസോഫ്റ്റ് സ്വന്തമാക്കിയിട്ടുണ്ട് .


മുൻ ഇന്ത്യൻ നായകൻ രവി ശാസ്ത്രി ഇന്ത്യൻ ക്രിക്കറ്റ് ടീമിന്റെ പുതിയ പരിശീലകനാവും . ഇതുസംബന്ധിച്ച ഔദ്യോഗിക പ്രഖ്യാപനം ഉടനുണ്ടാകും . ഇന്ത്യൻ ടീമിന്റെ പുതിയ പരിശീലകനാരെന്ന് ഇന്ന് തന്നെ വ്യക്തമാക്കണമെന്ന് സുപ്രീംകോടതി നിയോഗിച്ച ഉന്നതാധികാര സമിതി നിർദേശിച്ചിരുന്നു . ഇതിന്റെ അടിസ്ഥാനത്തിലാണ് ശാസ്ത്രിയെ പരിശീലകനായി തെരഞ്ഞെടുത്തകാര്യം ബിസിസിഐ അറിയിച്ചത് . 2019ലെ ഏകദിന ലോകകപ്പ് വരെയാകും ശാസ്ത്രിയുടെ കാലാവധി . ഇന്ത്യൻ ടീമിന്റെ പുതിയ പരിശീലകനെ തെരഞ്ഞെടുക്കാനുള്ള അഭിമുഖം ബിസിസിഐ ഉപദേശക സമിതി ഇന്നലെ തന്നെ പൂർത്തിയാക്കിയിരുന്നു . എന്നാൽ ക്യാപ്റ്റൻ വിരാട് കോലിയുടെയും ടീം അംഗങ്ങളുടെയും അഭിപ്രായം കൂടി കേട്ടശേഷം പരിശീലകനെ സംബന്ധിച്ച് ഔദ്യോഗിക പ്രഖ്യാപനം ഉണ്ടാകുമെന്നായിരുന്നു ഉപദേശക സമിതി അംഗമായ സൌരവ് ഗാംഗുലി ഇന്നലെ വ്യക്തമാക്കിയിരുന്നത് . വെസ്റ്റ് ഇൻഡീസ് പര്യടനം പൂർത്തിയാക്കിയശേഷം കോലി അമേരിക്കയിൽ ഹൃസ്വ സന്ദർശനത്തിനായി പോയതിനാൽ കോച്ച് പ്രഖ്യാപനം ഇനിയും വൈകുമെന്ന റിപ്പോർട്ടുകൾക്കിടെയാണ് ശാസ്ത്രിയെ കോച്ചായി തെരഞ്ഞെടുത്ത തീരുമാനം ബിസിസിഐ അറിയിച്ചത് . സുപ്രീംകോടതി നിയോഗിച്ച ഉന്നതാധികാരസമിതി തലവനായ വിനോദ് റായ് ആണ് പുതിയ കോച്ചിനെ ഇന്ന് തന്നെ പ്രഖ്യാപിക്കണമെന്ന് ബിസിസിഐയോട് നിർദേശിച്ചത് . ശാസ്ത്രിക്ക് പുറമെ വീരേന്ദർ സെവാഗ് , ടോം മൂഡി , റിച്ചാർഡ് പൈബസ് , ലാൽചന്ദ് രജ്പുത് എന്നിവരുമായാണ് ഉപദേശകസമിതി ഇന്നലെ കൂടിക്കാഴ്ച നടത്തിയത് . കഴിഞ്ഞവർഷം രവി ശാസ്ത്രിയെ തഴഞ്ഞാണ് ഉപദേശക സമിതി അനിൽ കുംബ്ലെയെ പരിശീലകനായി തെരഞ്ഞെടുത്തത് . കുംബ്ലെയുടെ മുൻഗാമിയായിരുന്ന ഡങ്കൻ ഫ്ലെച്ചറുടെ കാലത്ത് 2014 മുതൽ 2016വരെ ഇന്ത്യൻ ടീമിന്റെ ഡയറക്ടറായും രവി ശാസ്ത്രി സേവനമനുഷ്ഠിച്ചിട്ടുണ്ട് .


ലോക അത്ലറ്റിക് മീറ്റിനുള്ള ഇന്ത്യൻ ടീമിൽനിന്ന് തഴയപ്പെട്ട പി യു ചിത്രയ്ക്ക് സഹായവുമായി കേരള സർക്കാർ . സർക്കാരിന്റെ പ്രത്യേക സ്കീമിൽ ഉൾപ്പെടുത്തി പി യു ചിത്രയ്ക്ക് 10000 രൂപ പ്രതിമാസ അലവൻസ് നൽകാൻ മന്ത്രിസഭായോഗം തീരുമാനിച്ചു . ഭക്ഷണ അലവൻസായി 500 രൂപ ദിവസവും കൊടുക്കും . ഫുട്ബോൾ താരം സി കെ വിനീതിന് സെക്രട്ടേറിയറ്റ് അസിസ്റ്റന്റായി നിയമനം നൽകാനും മന്ത്രിസഭാ യോഗം തീരുമാനിച്ചു . ഏഷ്യൻ അത്ലറ്റിക് മീറ്റിൽ മെഡൽ നേടിയിട്ടും പി യു ചിത്രയെ ലോക അത്ലറ്റിക് മീറ്റിനുള്ള ടീമിൽനിന്ന് ഒഴിവാക്കിയത് വിവാദമായിരുന്നു . പിന്നീട് ഹൈക്കോടതിയിൽ നൽകിയ കേസിന്റെ അടിസ്ഥാനത്തിൽ ചിത്രയെ ടീമിൽ ഉൾപ്പെടുത്താൻ നിർദ്ദേശിച്ചെങ്കിലും ഓരോ കാരണങ്ങൾ പറഞ്ഞ് അത്ലറ്റിക് ഫെഡറേഷൻ ഒഴിഞ്ഞുമാറുകയായിരുന്നു . ടീം ലിസ്റ്റ് നൽകേണ്ട കാലാവധി കഴിഞ്ഞുവെന്നായിരുന്നു അവരുടെ വാദം . അതേസമയം പി യു ചിത്രയെ ഒഴിവാക്കുന്നതിന് പിന്നിൽ ചില കള്ളക്കളികൾ നടന്നതായുള്ള വിവരം കഴിഞ്ഞ ദിവസം പുറത്തുവന്നിരുന്നു . വിവാദം ഉണ്ടായ ഉടൻ ചിത്രയ്ക്ക് എല്ലാവിധ സഹായവും വാഗ്ദ്ധാനം ചെയ്ത് കേരള സർക്കാർ ഒപ്പമുണ്ടായിരുന്നു . കായികമന്ത്രി എ സി മൊയ്തീൻ വീട്ടിലെത്തി പി യു ചിത്രയെ സന്ദർശിച്ചിരുന്നു . പി യു ചിത്രയ്ക്ക് എല്ലാവിധ സഹായവും നൽകുമെന്ന സർക്കാർ പ്രഖ്യാപനത്തിന്റെ തുടർച്ചയായാണ് ഇന്നത്തെ മന്ത്രിസഭായോഗ തീരുമാനം .


ചീങ്കണ്ണിയെപോലെയുള്ള ഇരപിടിയൻ മത്സ്യത്തെ കണ്ടെത്തി . കൊൽക്കത്തയിലെ സുബാഹാസ് സരോവറിൽ നിന്നാണ് ഈ വ്യത്യസ്ത മത്സ്യത്തെ പരിസരവാസിയായ ഷിബോ മണ്ഡേൽ പിടികൂടിയത് . ഏതാണ്ട് 3.5 അടിയാണ് ഈ മത്സ്യത്തിൻറെ വലിപ്പം . മനുഷ്യനെപ്പോലും ആക്രമിക്കാവുന്ന സ്വഭാവമാണ് മത്സ്യത്തിന് എന്നാണ് പ്രാഥമിക പരിശോധന നടത്തിയ ജൈവ ശാസ്ത്രകാർ പറയുന്നത് എന്ന് ഹിന്ദുസ്ഥാൻ ടൈംസ് റിപ്പോർട്ട് ചെയ്യുന്നു . ഇതിനെ പിടികൂടിയ തടാകത്തിലെ മറ്റു മത്സ്യങ്ങളെ ഈ മത്സ്യം ഭക്ഷണമാക്കിയെന്നാണ് ശാസ്ത്രകാരന്മാർ കണ്ടെത്തിയത് . ഇത്തരത്തിലുള്ള മത്സ്യങ്ങൾ പൊതുവായി കാണപ്പെടുന്നത് വടക്കൻ , മദ്ധ്യ അമേരിക്കൻ പ്രദേശങ്ങളിൽ മാത്രമാണ് . ഇരപിടിയൻ മത്സ്യങ്ങളുടെ ഏതാണ്ട് ഏഴു സ്പീഷ്യസുകൾ അവിടെ കാണപ്പെടുന്നു . അവയിൽ ഏറ്റവും വലിയ വിഭാഗമായ അലിഗേറ്റർ ഗറിന് സമാനമാണ് ഇപ്പോൾ കൊൽക്കത്തയിൽ കണ്ടെത്തിയ മത്സ്യം എന്നാണ് ശാസ്ത്രഞ്ജരുടെ അഭിപ്രായം . എന്നാൽ ഇന്ത്യയിലെ ജലാശയങ്ങളിൽ ഇവ എങ്ങനെ എത്തിയെന്നത് ഉത്തരം കിട്ടാത്ത ചോദ്യമാണ് . ചുറ്റുമുള്ള ജീവികളെ ഭക്ഷിക്കുന്ന ഈ ജീവികൾ ഇന്ത്യൻ ജലാശയങ്ങളിലെ ജൈവ വ്യവസ്ഥയ്ക്ക് വെല്ലുവിളിയാണെന്നാണ് ശാസ്ത്രഞ്ജർ പറയുന്നത് . ഇവയുടെ മുട്ട വിഷമാണ് . ഇത് മറ്റ് ജീവികൾക്കും അപകടമാണ് . എന്നാൽ അലിഗേറ്റർ ഗറിൻറെ സാന്നിധ്യം ആന്ധ്രാ , തെലുങ്കാന , തമിഴ് നാട് എന്നിവിടങ്ങളിലെ ചില ജലാശയങ്ങളിൽ കണ്ടെത്തിയതായി റിപ്പോർട്ടുണ്ടായിരുന്നു . ഇതിന് പിന്നാലെ കഴിഞ്ഞ വർഷം മുംബൈ നഗരത്തിലെ ഡർബാറിൽ ഒരു കിണറിൽ നിന്നും ചീങ്കണ്ണി മത്സ്യത്തെ കണ്ടെത്തിയിരുന്നു . എന്നാൽ നഗരങ്ങളിലെ ജലാശയങ്ങളിൽ ഇവ വളരുന്നത് വലിയ ആശങ്കയാണെന്നാണ് സുവോളജിക്കൽ സർവേ ഓഫ് ഇന്ത്യയുടെ വിശദീകരണം .


വ്യാഴത്തിൻറെ ഉപഗ്രഹമായ യുറോപ്പയിൽ മനുഷ്യജീവിതം സാധ്യമാണെന്ന കണ്ടെത്തലിൽ ഉറച്ചുനിന്ന് നാസ . ഭൂമിക്കുപുറത്ത് മനുഷ്യജീവിതത്തിന് ഏറ്റവും അനുയോജ്യമായത് എന്നാണ് യുറോപ്പയെപ്പറ്റി ശാസ്ത്രസമൂഹത്തിൻറെ നിഗമനം . വ്യാഴത്തിൻറെ ഉപഗ്രഹങ്ങളിൽ വലുപ്പത്തിൽ നാലാം സ്ഥാനമാണ് യുറോപ്പയ്ക്കുളളത് . 1610 ൽ കണ്ടെത്തിയ യുറോപ്പയ്ക്ക് നമ്മുടെ ചന്ദ്രനെക്കാൾ വലുപ്പം കുറവാണ് . സൌരയുധത്തിലെ ആറാമത്തെ വലിയ ഉപഗ്രഹമാണ് യുറോപ്പ . യുറോപ്പയുടെ പ്രതലത്തിൽ 20 കിലോമീറ്റർ ഐസ് ആവരണമുണ്ടെന്നാണ് നാസയുടെ നിഗമനം . പ്രതലത്തിൽ നിന്ന് ഏകദേശം 100 കിലോമീറ്റർ ആഴത്തിൽ ഒരു സമുദ്രത്തിൻറെ സാന്നിധ്യവുമുണ്ട് എന്ന രീതിയിൽ ചിലതെളിവുകളും ലഭിച്ചിട്ടുണ്ട് . ഇവ ജീവൻ പുലരാൻ അനുയേജ്യമായ അവസ്ഥ യുറോപ്പയിൽ സൃഷ്ടിച്ചേക്കും . 2020 ൽ യുറോപ്പയ്ക്കായി ഒരു മിഷൻ തുടങ്ങാനിരിക്കുകയാണ് നാസ . വർഷങ്ങളെടുത്ത് പൂർത്തിയാക്കുന്ന യുറോപ്പ മിഷന് ശേഷം ഈ വിഷയത്തിൽ കൂടുതൽ വ്യക്തതവരും .


ലോകത്തെ ഭീതിയിലാഴ്ത്തിയ സിക വൈറസ് പ്രമുഖ കാർ നിർമാതാക്കളായ ടാറ്റയ്ക്കും പണികൊടുത്തു . സംഭവം മറ്റൊന്നുമല്ല , ടാറ്റയുടെ പുതിയ ഹാച്ച്ബാക്കിന്റെ പേരും സിക എന്ന് തന്നെയാണ് . പണം കൊടുത്ത് ആരെങ്കിലും വൈറസ് വാങ്ങുമോ . അതും സിക പോലെ ഒരു മാരക വൈറസ് . സിക എന്ന പേര് ഭീതിയുടെ പര്യായമായി ലോകം മൊത്തം വ്യാപിക്കാൻ തുടങ്ങിയതോടെ തങ്ങളുടെ ഹാച്ച്ബാക്കിന്റെ പേര് മാറ്റാൻ ഒരുങ്ങുകയാണത്രെ ടാറ്റ മോട്ടോഴ്സ് . സാക്ഷാൽ ലയണൽ മെസിയെ കൊണ്ടുവന്നാണ് ടാറ്റ മോട്ടോഴ്സ് സികയെ അവതരിപ്പിച്ചത് . ടാറ്റയ്ക്ക് വലിയ പ്രതീക്ഷയുള്ള ഹാച്ച്ബാക്കാണ് സിപ്പി കാർ എന്ന സിക . എന്നാൽ സിക പുറത്തിറങ്ങിയത് ഒരു വല്ലാത്ത സമയത്തായിപ്പോയി എന്ന് മാത്രം . മാരുതി ബലേനോ , ഹ്യൂണ്ടായി ഐ 20 , ഫോക്സ് വാഗൻ പോളോ എന്നിവയോട് മാത്രമല്ല സിക വൈറസിനോടും പൊരുതിയാലേ മാർക്കറ്റിൽ പിടിച്ചുനിൽക്കാൻ പറ്റൂ എന്ന നിലയിലായി ഇതോടെ ടാറ്റ . സമീപകാലത്തായി ലോകത്തെ ഞെട്ടിച്ച ഏറ്റവും വലിയ വൈറസാണ് നവജാത ശിശുക്കളിൽ മസ്തിഷ്ക വൈകല്യങ്ങൾ ഉണ്ടാക്കുന്ന സിക വൈറസ് . സിക വൈറസ് പടർന്നുപിടിക്കുന്ന സാഹചര്യം കണക്കിലെടുത്ത് ലോകാരോഗ്യ സംഘടന അടിയന്തിരാവസ്ഥ പ്രഖ്യാപിച്ചിട്ടുണ്ട് . ലാറ്റിനമേരിക്കൻ രാജ്യമായ ബ്രസീലിന് പിന്നാലെ അമേരിക്കയിലും യൂറോപ്പിലും സിക വൈറസിന്റെ സാന്നിധ്യം സ്ഥിരീകരിച്ചിട്ടുണ്ട് .


ഇന്ത്യൻ ക്രിക്കറ്റ് ടീമിലെ ഗ്ലാമർ ബോയിയാണ് ഓൾറൌണ്ടർ ഹർദിക് പാണ്ഡ്യ . ഓരോ പരമ്പരകളിലും വ്യത്യസ്ത ഹെയർ സ്റ്റൈലുമായാണ് പാണ്ഡ്യ കളിക്കിറങ്ങാറുള്ളത് . മുടിയിൽ നീലപ്പൊൻമാനെ വെട്ടിയൊരുക്കിയാണ് പാണ്ഡ്യ ദക്ഷിണാഫ്രിക്കൻ പര്യടനത്തിനെത്തിയത് . നീലപ്പൊൻമാൻ ഹിറ്റായെങ്കിലും ദക്ഷിണാഫ്രിക്കൻ പര്യടനത്തിൽ പാണ്ഡ്യയുടെ ബാറ്റിംഗ് ഹിറ്റായിരുന്നില്ല . ബാറ്റിംഗിൽ പൂർണ പരാജയമായ പാണ്ഡ്യയെ ട്വിറ്ററിൽ കൈകാര്യം ചെയ്തിരിക്കുകയാണ് ഇപ്പോൾ ഇന്ത്യൻ ആരാധകർ . ഗിത്താറുമായി പോസ് ചെയ്ത് ട്വിറ്ററിൽ പാണ്ഡ്യ പങ്കുവെച്ച ചിത്രമാണ് ആരാധകരെ ചൊടിപ്പിച്ചത് . മേക്ക് ഓവറിലല്ല ബാറ്റിംഗിലാണ് പാണ്ഡ്യ ശ്രദ്ധിക്കേണ്ടതെന്ന ഉപദേശമായി ആരാധകർ രംഗത്തെത്തി . മുടിയിലല്ല നെറ്റ്സിൽ ബാറ്റിലാണ് കളർ ചേർക്കേണ്ടത് എന്നായിരുന്നു ഒരു ആരാധകൻറെ ഉപദേശം . കേപ്ടൌൺ ടെസ്റ്റിൽ 93 റൺസെടുത്തതാണ് ദക്ഷിണാഫ്രിക്കൻ പര്യടനത്തിൽ ഇന്ത്യൻ താരത്തിൻറെ ഉയർന്ന സ്കോർ . ആദ്യ ടി20യിൽ പുറത്താകാതെ നിന്ന പാണ്ഡ്യ ഏഴ് പന്തിൽ രണ്ട് ബൌണ്ടറിയടക്കം 13 റൺസെടുത്തു . പോർട്ട് എലിസബത്തിലെ അഞ്ചാം ഏകദിനത്തിൽ ഗോൾഡൺ ഡക്കായ പാണ്ഡ്യയെ ആരാധകർ സമാന രീതിയിൽ നേരത്തെ കൈകാര്യം ചെയ്തിരുന്നു .


കേരളത്തിൽ നിന്നും സുപ്രീംകോടതി വരെയെത്തിയ ലൌ ജിഹാദ് കേസാണ് ഹാദിയയുടെയും , ഷെഫിൻ ജഹാന്റെയും ജീവിതം . എന്നാൽ ആർക്കൊപ്പം ജീവിക്കണമെന്ന് തീരുമാനിക്കാൻ ഹാദിയയ്ക്ക് അവകാശമുണ്ടെന്ന് സുപ്രീംകോടതി പ്രസ്താവിച്ചതോടെ വിവാദങ്ങൾക്ക് താൽക്കാലിക ശമനമായി . ഇനിയെങ്കിലും തങ്ങൾക്ക് ഭാര്യാഭർത്താക്കൻമാരായി ജീവിക്കണമെന്നാണ് ഹാദിയയുടെ ഭർത്താവ് ഷെഫിൻ ജഹാൻ വ്യക്തമാക്കുന്നത് . എന്നാൽ തന്റെ പോരാട്ടം അവസാനിപ്പിക്കില്ലെന്ന് പിതാവ് അശോകനും വ്യക്തമാക്കി . വീണ്ടും ശ്രീശാന്ത് ; ചെങ്ങന്നൂരിൽ ബിജെപി സ്ഥാനാർഥിയായേക്കും ഹാദിയ വിവാഹം കഴിച്ചത് ഒരു നല്ലവനെയാണോ , മോശം ആളെയാണോ എന്ന് അന്വേഷിക്കേണ്ടതില്ലെന്ന് ചീഫ് ജസ്റ്റിസ് ദീപക് മിശ്ര വ്യക്തമാക്കി . സുപ്രീംകോടതി ഉത്തരവ് പ്രകാരം ഹിന്ദു വിശ്വാസിയായിരുന്ന ഹാദിയ മതംമാറി ജഹാനെ വിവാഹം ചെയ്തത് ലൌ ജിഹാദ് കേസായി എൻഐഎ അന്വേഷിച്ച് വരികയാണ് . 2017 മെയിൽ ഇവരുടെ വിവാഹം കേരള ഹൈക്കോടതി അസാധുവാക്കിയിരുന്നു . ഹാദിയയുടെ പിതാവ് അശോകൻ സമർപ്പിച്ച പരാതിയിലായിരുന്നു വിധി . ഇതിന് ശേഷം പിതാവിന്റെയും , പിന്നീട് കോളേജിന്റെ സംരക്ഷണയിലായിരുന്ന ഹാദിയ സുപ്രീംകോടതി വിധിയോടെ വീണ്ടും ഭർത്താവിനൊപ്പം ഒരുമിക്കുകയാണ് . സേലത്ത് ഹോമിയോപ്പതി വിദ്യാർത്ഥിനിയായ ഹാദിയയെ ക്ലാസിലെത്തിയാണ് കോളേജ് പ്രിൻസിപ്പൽ വിധിയെക്കുറിച്ച് അറിയിച്ചത് . ഇതിൽ സന്തോഷിക്കുന്നതായി ഹാദിയ അറിയിച്ചു . നിയമപോരാട്ടങ്ങൾ മുതൽ തീവ്രവാദ ആരോപണം വരെ നേരിട്ട തങ്ങൾക്ക് ഇനി ഒരുമിച്ച് മുന്നോട്ട് പോകണമെന്നാണ് ജഹാന്റെ നിലപാട് . എന്നാൽ സുപ്രീംകോടതി പരാമർശം അവസാന വിധിയല്ലെന്നാണ് ഹാദിയയുടെ പിതാവ് അശോകൻ വ്യക്തമാക്കുന്നത് . തന്റെ മകളുടെ ജീവിതത്തെ ദോഷമായി ബാധിക്കുന്ന ഒന്നും കോടതി ചെയ്യില്ലെന്ന വിശ്വാസമാണ് ഇദ്ദേഹം ഇപ്പോഴും പങ്കുവെയ്ക്കുന്നത് . മകൾ ഒരു മനുഷ്യബോംബായി തീരാൻ ആഗ്രഹിക്കുന്നില്ലെന്നും പോരാട്ടം തുടരുമെന്നും ഈ പിതാവ് വ്യക്തമാക്കുന്നു .


ഹോളിവുഡിന്റെ സ്ക്രീനിലൂടെ ലോകമെങ്ങുമുള്ള സിനിമാപ്രേമികളെ ആരാധകരാക്കിയ സിരീസാണ് ' കോൺജറിംഗ് ' . ഇപ്പോഴിതാ പുതിയൊരു ചിത്രവുമായി എത്തുകയാണ് ' കോൺജറിംഗ് ' നിർമ്മാതാക്കൾ . ' ദി കഴ്സ് ഓഫ് ലാ ലൊറോണ ' എന്ന് പേരിട്ടിരിക്കുന്ന ചിത്രം പക്ഷേ കോൺജറിംഗ് യൂണിവേഴ്സിന്റെ ഭാഗമല്ല . മൈക്കൽ ഷാവേസ് ആണ് ' ലാ ലൊറോണ ' യുടെ സംവിധായകൻ . ' കോൺജറിംഗ് 3 ' ഒരുക്കുന്നതും ഇദ്ദേഹം തന്നെ . 1973ലെ ലോസ് ഏഞ്ചലസിലാണ് ' ലൊറോണ ' യുടെ കഥ നടക്കുന്നത് . ലിൻഡ കാർഡെലിനി അവതരിപ്പിക്കുന്ന വിധവയായ സാമൂഹികപ്രവർത്തകയാണ് പ്രധാന കഥാപാത്രം . രണ്ട് കുട്ടികളുമുണ്ട് അവർക്ക് . അവർ അന്വേഷണം നടത്തുന്ന ഒരു കേസിന് സ്വന്തം ജീവിതത്തിൽ സംഭവിക്കുന്ന ചില അമാനുഷിക ഇടപെടലുമായുള്ള സാമ്യം തിരിച്ചറിയുകയാണ് അവർ . ആ ഇടപെടലാണ് ' ലാ ലൊറോണ ' . മെക്സിക്കൻ നാടോടിക്കഥകളിലുള്ള ' ലൊറോണ ' കുട്ടികളെ നഷ്ടപ്പെട്ട സ്ത്രീയുടെ ആത്മാവാണ് . അടുത്തുള്ളവർക്കൊക്കെ ദൌർഭാഗ്യം വിതയ്ക്കും ആ സാന്നിധ്യം . ചിത്രത്തിന്റെ ഫസ്റ്റ് ലുക്ക് പുറത്തെത്തി . ട്രെയ്ലർ വ്യാഴാഴ്ച പുറത്തെത്തും .


അസം സ്വദേശിനിയായ അഭിനേത്രിയും ഗായികയുമായ ബിദിഷ ബെസ്ബാരു മരിച്ച നിലയിൽ . തിങ്കളാഴ്ച്ച രാവിലെ ഗുഡ്ഗാവിലെ ഫ്ലാറ്റിൽ ഷാൾ ഉപയോഗിച്ച് ഫാനിൽ തൂങ്ങിമരിച്ച നിലയിലാണ് ബിദിഷയെ കാണപ്പെട്ടത് . പിതാവിന്റെ പരാതിയെ തുടർന്ന് ഭർത്താവ് നിഷീധ് ജായെ പോലീസ് അറസ്റ്റ് ചെയ്തിട്ടുണ്ട് . 27 കാരിയായ ബിദിഷ രൺബീർ കപൂർ നായകനായി അടുത്ത കാലത്തിറങ്ങിയ ബോളിവുഡ് ചിത്രത്തിൽ നായികയായിരുന്നു . നിരവധി സീരിയലുകളിലെ പ്രധാന വേഷങ്ങൾ ബിദിഷ കൈകാര്യം ചെയ്തിട്ടുണ്ട് . തിങ്കളാഴ്ച്ച വൈകിട്ട് 7.30 നാണ് ബിദിഷയുടെ മൃതദേഹം പോലിസ് കണ്ടെടുക്കുന്നത് . മരണത്തിന് തൊട്ട്മുൻപ് ബിദിഷ തന്നെ വിളിച്ചിരുന്നതായ് പിതാവ് അശ്വനി കുമാർ പോലീസിന് മൊഴി കൊടുത്തിട്ടുണ്ട് . പ്രണയ വിവാഹമായിരുന്നെങ്കിലും മകൾ വിവാഹ ജീവിതത്തിൽ സന്തുഷ്ടയായിരുന്നില്ല . അടുത്തിടെ മുംബൈയിൽ നിന്ന് ഗുഡ്ഗാവിലേക്ക് താമസം മാറ്റിയ അവർ വിവാഹ മോചനത്തിന് ശ്രമിക്കുകയാണെന്നാണ് പിതാവ് പറഞ്ഞത് . താൻ പറയുന്നതൊന്നും കേൾക്കാൻ നിൽക്കാതെ മകൾ ഫോൺ കട്ട് ചെയ്തു . തുടർന്ന് നിഷീധിനെ വിളിച്ച് മകളുടെ മാനസികാവസ്ഥ പറഞ്ഞ് മനസ്സിലാക്കാൻ ശ്രമിച്ചെങ്കിലും അയാൾ അവയെല്ലാം അവഗണിക്കുകയായിരുന്നു . പിന്നീട് ഫോൺ വിളിച്ചിട്ടും മറുപടിയൊന്നം ലഭിക്കാതെ വന്നതോടെ പൊലീസിൽ പരാതി നൽകുകയായിരുന്നു . നിഷീധിന് മറ്റ് സ്ത്രീകളുമായുള്ള ബന്ധമായിരിക്കാം അത്മഹത്യയുടെ കാരണമെന്നാണ് പിതാവിന്റെ പ്രതികരണം . ഗുജറാത്ത് സ്വദേശിയായ നിഷീധുമായുള്ള വിവാഹം ഇക്കഴിഞ്ഞ ഏപ്രിലിലായിരുന്നു നടന്നത് . നിഷീധും ബിദിഷയും ചേർന്ന് ഒരു പി . ആർ ഏജൻസിയും നടത്തിവരുന്നുണ്ട് . മുംബൈയിലായിരുന്ന താൻ ബിദിഷയെ ഫോണിൽ വിളിച്ചിട്ട് കിട്ടാത്തതിനെ തുടർന്ന് അയൽക്കാരെ അറിയിക്കുകയായിരുന്നുവെന്നാണ് നിഷീധ് പറഞ്ഞത് . എന്നാൽ നിഷീധും ബിദിഷയും തമ്മിൽ ഫോണിലൂടെ വഴക്കുണ്ടായിരുന്നു എന്ന് പൊലീസ് കണ്ടെത്തിയത് . ഇവരുടെ ഫോൺ , വാട്സ്ആപ് , ഫേസ്ബുക്ക് സംഭാഷണങ്ങൾ പൊലീസ് നിരീക്ഷിക്കുകയാണ് .


ഫസ്റ്റ് ക്ലാസ് ക്രിക്കറ്റിൽ അശ്വമേധം തുടർന്ന് മുംബൈയുടെ കൌമാര താരം പൃഥ്വി ഷാ . അന്ധ്രക്കെതിരെ രഞ്ജി ട്രോഫിയിൽ സെഞ്ചുറി നേടിയ താരം ഫസ്റ്റ് ക്ലാസ് ക്രിക്കറ്റിൽ അഞ്ചാം ശതകം പൂർത്തിയാക്കി . 18 വയസും എട്ട് ദിവസവും പ്രായമുള്ള പൃഥ്വി ഷാ ഏഴ് മത്സരങ്ങളിലെ 13 - ാം ഇന്നിംഗ്സുകളിൽ നിന്നാണ് അഞ്ച് സെഞ്ചുറികൾ അടിച്ചെടുത്തത് . കഴിഞ്ഞ മാസം രഞ്ജി ട്രോഫിയിൽ ഒഡീഷക്കെതിരെ സെഞ്ചുറി നേടിയ ഷാ 18 വയസിൽ താഴെയുള്ള താരങ്ങളിൽ കൂടുതൽ സെഞ്ചുറി നേടിയ രണ്ടാമത്തെ ക്രിക്കറ്ററെന്ന നേട്ടം സ്വന്തമാക്കിയിരുന്നു . ഏഴ് ശതകങ്ങൾ നേടിയ ഇതിഹാസ താരം സച്ചിൻ ടെൻഡുൽക്കർ മാത്രമാണ് ഇനി ഷായുടെ മുമ്പിലുള്ളത് . ഷായുടെ കരിയറിലെ സെഞ്ചുറികളിൽ നാലെണ്ണം രഞ്ജി ട്രോഫിയിലാണ് . ദുലീപ് ട്രോഫിയിലെ അരങ്ങേറ്റ മത്സരത്തിൽ സെഞ്ചുറി നേടുന്ന പ്രായം കുറഞ്ഞ താരമാണ് ഷാ . 2016 - 17 സീസണിൽ തമിഴ്നാടിനെതിരെ രഞ്ജി ട്രോഫിയിൽ അറങ്ങേറ്റം കുറിച്ച താരം സെഞ്ചുറിയടിച്ചാണ് വരവറിയിച്ചത് . ഇന്ത്യൻ പര്യടനത്തിനിടയിൽ ന്യൂസിലൻഡ് പേസർ ട്രൻറ് ബോൾട്ട് ഷായുടെ മിന്നും പ്രകടനം കണ്ട് അഭിനന്ദിച്ചിരുന്നു .


ബാങ്കിൽ തിരികെയെത്തി മാനേജരെ കാണിച്ചപ്പോൾ പണം കിട്ടുമ്പോൾ തന്നെ എല്ലാം അതിൽ അച്ചടിച്ചിട്ടുണ്ടോയെന്ന് നോക്കണമെന്നായിരുന്നു അദ്ദേഹത്തിന്റെ ആദ്യ മറുപടി . ഇനി പരാതി സ്വീകരിക്കാനാവില്ലെന്നും അദ്ദേഹം പറഞ്ഞു . എന്നാൽ കാര്യം കൂടുതൽ പേർ അറിഞ്ഞതോടെ പണം നിക്ഷേപിച്ച് പകരം വേറെ നോട്ടുകൾ വാങ്ങിക്കോളാൻ പറഞ്ഞ് അദ്ദേഹം തടിതപ്പി . നോട്ടുകൾ പരിശോധിച്ചപ്പോൾ കള്ളനോട്ടല്ലെന്ന് മനസിലായതോടെയാണ് മാറ്റിക്കൊടുക്കാൻ തയ്യാറായതെന്നാണ് മാധ്യമ പ്രവർത്തകർ അന്വേഷിച്ചപ്പോൾ ബാങ്ക് മാനേജർ പറയുന്നത് . എന്തെങ്കിലും അച്ചടിപ്പിശക് വന്നതായിരിക്കുമെന്നാണ് ബാങ്ക് അധികൃതരുടെ വിശദീകരണം . സംഭവം ജില്ലയിലെ ലീഡ് ബാങ്കിനെ അറിയിച്ചിട്ടുണ്ടെന്നും കൂടുതലൊന്നും തനിക്ക് പറയാനാവില്ലെന്നും അദ്ദേഹം വ്യക്തമാക്കി . നോട്ടുകളിൽ അച്ചടിപ്പിശക് സംബന്ധിച്ച് നേരത്തെയും വാർത്തകളിൽ വന്നിരുന്നു . പുതിയ നോട്ടുകൾ വേഗത്തിൽ അച്ചടിക്കുന്നതിനെ പിശകുകളും സംഭവിക്കുന്നുണ്ടെന്നായിരുന്നു വിമർശനം . എന്നാൽ ഗാന്ധിയുടെ ചിത്രമില്ലാതെ നോട്ട് എങ്ങനെ പുറത്തുവന്നു എന്നതിന് ഔദ്ദ്യോഗിക വിശദീകരണം ഇതുവരെ ലഭ്യമായിട്ടില്ല .


തൻറെ മകൻ മതമില്ലാതെ വളരുമെന്ന മലയാളി ഫുട്ബോളർ സി . കെ വിനീതിൻറെ പ്രസ്താവനയ്ക്ക് വലിയ കയ്യടിയാണ് ആരാധകരിൽ നിന്ന് ലഭിച്ചത് . പ്രായപൂർത്തിയായ ശേഷം മതം മകൻ തന്നെ തെരഞ്ഞെടുക്കട്ടെ എന്നായിരുന്നു വിനീത് പറഞ്ഞത് . വിനീതിൻറെ പ്രസ്താവനയ്ക്ക് പിന്നാലെ താരത്തെ പിന്തുണച്ച് സമൂഹമാധ്യമങ്ങളിൽ നിരവധി പേർ രംഗത്തെത്തിയിരുന്നു . മകൻറെ പേര് സമൂഹമാധ്യമങ്ങളിലൂടെ പുറത്തുവിട്ടപ്പോഴും തൻറെ നിലപാടും സസ്പെൻസും കാത്തുസൂക്ഷിക്കാൻ കേരള ബ്ലാസ്റ്റേഴ്സ് സൂപ്പർതാരത്തിനായി . ‘ഏദൻ സ്റ്റീവ്’ എന്നാണ് മകന് മലയാളികളുടെ പ്രിയപ്പെട്ട സി . കെ പേരിട്ടിരിക്കുന്നത് . കുഞ്ഞിക്കാലുകൾ കൊണ്ട് പന്തുതട്ടുന്ന മകന്റെ വീഡിയോയിലൂടെയാണ് പേര് ആരാധകരെ സി . കെ വിനീത് അറിയിച്ചത് . തന്റെ ഇഷ്ട താരങ്ങളായ ഏദൻ ഹസാർഡിന്റെയും സ്റ്റീഫൻ ജെറാൾഡിന്റെയും പേരുകൾ ചേർത്താണ് ഏദൻ സ്റ്റീവ് എന്ന പേര് വിനീത് കണ്ടെത്തിയത് . വിനീത് പുറത്തുവിട്ട വീഡിയോയ്ക്കും വൻ സ്വീകാര്യതയാണ് സമൂഹമാധ്യമങ്ങളിൽ ലഭിക്കുന്നത് .


പൊട്ടിത്തെറി ഭീഷണിയെ തുടർന്ന് ഗ്യാലക്സി നോട്ട് 7 വിമാനങ്ങളിൽ ഉപയോഗിക്കുന്നതിൽ നിയന്ത്രണം ഏർപ്പെടുത്തി . ഗാലക്സി നോട്ട് 7 എന്ന മോഡലിന്റെ ബാറ്ററി പൊട്ടിത്തെറിക്കുന്ന സംഭവങ്ങൾ റിപ്പോർട്ട് ചെയ്തതിനെ തുടർന്നാണ് ഫോൺ തിരിച്ചുവിളിക്കാൻ നേരത്തെ നിർമ്മാതാക്കളായ സാംസങ്ങ് തയ്യാറായിരുന്നു . ഇതിന് പുറമേ ചാർജ് ചെയ്യാൻവച്ച നോട്ട് 7 പൊട്ടിത്തെറിച്ച് ഒരു വാഹനം തന്നെ കത്തുന്ന സംഭവം റിപ്പോർട്ട് ചെയ്യപ്പെട്ടിട്ടുണ്ട് . വിമാനത്തിൽ കയറിയാൽ ഉടൻ കയ്യിൽ സാംസങ്ങ് ഗ്യാലക്സി നോട്ട് 7 ഉണ്ടെങ്കിൽ സ്വിച്ച് ഓഫ് ചെയ്യണമെന്നും . ഒരു കാരണവശാലും വിമാനത്തിൽവച്ച് ഫോൺ ചാർജ് ചെയ്യാൻ പാടില്ലെന്നുമാണ് ഡയറക്ടർ ജനറൽ ഓഫ് സിവിൽ ഏവിയേഷൻ പുറപ്പെടുവിച്ച ഉത്തരവിൽ പറയുന്നത് . എന്നാൽ ഉപഭോക്താക്കളുടെ സുരക്ഷയ്ക്കാണ് കമ്പനി മുൻഗണന നൽകുന്നതെന്നും ആരും ആശങ്കപ്പെടേണ്ടതില്ലെന്നും സാംസങ് അധികൃതർ പറയുന്നത് . ഫോണിൻറെ തകരാർ കണ്ടെത്താനുള്ള ശ്രമം തുടരുകയാണെന്നും . ഇതിൻറെ കാരണമെന്തെന്ന് വൈകാതെ പുറത്തുവിടുമെന്നും സാംസങ് അധികൃതർ വ്യക്തമാക്കി . അടുത്തിടെ ബാറ്ററി തകരാർ മൂലം സാംസങ് ഗാലക്സി നോട്ട് 7 ബുക്ക് ചെയ്തവർക്ക് വിതരണം ചെയ്യുന്നത് വൈകിപ്പിച്ചിരുന്നു . എന്നാൽ ഏറെ സൂക്ഷ്മതയോടെ വികസിപ്പിച്ചെടുത്ത ബാറ്ററിക്ക് എന്താണ് സംഭവിച്ചതെന്ന് മനസിലാക്കാൻ സാംസങിലെ എൻജിനിയർമാർക്ക് സാധിച്ചിട്ടില്ലെന്നാണ് അറിയുന്നത് .


സ്പെഷ്യൽ ന്യൂ ഇയർ ഓഫറുമായി ജിയോ എത്തുന്നു . പുതിയ ഉപയോക്താക്കൾക്കും , ഇപ്പോൾ നിലവിലുള്ള ഉപയോക്തക്കൾക്കും ഒരു പോലെ ഈ ഓഫർ ലഭിക്കും . 399 രൂപയ്ക്ക് റീചാർജ് ചെയ്താൽ 100 ശതമാനം ക്യാഷ്ബാക്ക് ലഭിക്കുന്നതാണ് ഈ ഓഫറിൻറെ പ്രത്യേകത . എന്നാൽ 2019 ജനുവരി 31വരെ മാത്രമേ ഈ ഓഫർ ലഭ്യമാകൂ . ജിയോ ഹാപ്പി ന്യൂ ഇയർ ഓഫർ ജിയോയുടെ എല്ലാ ചാനലിലും ലഭ്യമാകും . അത് ഓൺലൈനായും ഓഫ് ലൈനായും ചെയ്യാം . 399 ഓഫർ ചെയ്യുന്നതോടെ ക്യാഷ്ബാക്കായി എജിയോ സ്റ്റോറിലേക്കുള്ള കൂപ്പൺ ആയാണ് 399 രൂപ ക്യാഷ്ബാക്ക് ലഭിക്കുക . ഇത് മൈ ജിയോ ആപ്പിലെ മൈ കൂപ്പൺ എന്ന സെക്ഷനിലാണ് ലഭിക്കുക . 1000 രൂപയിൽ കൂടുതൽ വിലയുള്ള സാധനങ്ങൾ എജിയോ സ്റ്റോറിൽ നിന്ന് വാങ്ങുമ്പോൾ ഈ കൂപ്പൺ ഉപയോഗിക്കാം . മാർച്ച് 15നുള്ളിൽ ഈ കൂപ്പൺ ഉപയോഗിക്കണം .


സണ്ണി വെയ്നിന്റെ തമിഴ് അരങ്ങേറ്റ ചിത്രം ' ജിപ്സി ' യുടെ ഒഫിഷ്യൽ ടീസർ പുറത്തെത്തി . ജീവ നായകനാവുന്ന ചിത്രത്തിൽ ' സഖാവ് ബാലൻ ' എന്ന കഥാപാത്രത്തെയാണ് സണ്ണി അവതരിപ്പിക്കുന്നത് . സംവിധായകൻ ലാൽജോസും പ്രാധാന്യമുള്ള ഒരു കഥാപാത്രത്തെ അവതരിപ്പിക്കുന്നുണ്ട് ചിത്രത്തിൽ . മികച്ച തമിഴ് ചിത്രത്തിനുള്ള 2016ലെ ദേശീയ പുരസ്കാരം നേടിയ ജോക്കറിന്റെ സംവിധായകൻ രാജു മുരുഗേശനാണ് സംവിധാനം . തിരക്കഥയും സംവിധായകന്റേത് തന്നെയാണ് . രാജുവിന്റെ നാലാമത് ചിത്രമാണ് ജിപ്സി . നടാഷ സിംഗ് നായികയാവുന്ന ചിത്രത്തിൽ സുശീല രാമൻ , കരുണ പ്രസാദ് എന്നിവരും അഭിനയിക്കുന്നുണ്ട് . സന്തോഷ് നാരായണനാണ് സംഗീതം . സെൽവകുമാർ എസ് കെ ഛായാഗ്രഹണം .


ലുലു ഗ്രൂപ്പ് കോഴിക്കോട് നഗരത്തിൽ ആയിരം കോടിയുടെ നിക്ഷേപം നടത്തും . നഗരത്തിനുള്ളിൽ അന്താരാഷ്ട്ര കൺവൻഷൻ സെൻററും , ഷോപ്പിംഗ് സെൻററും , ഹോട്ടലും അടങ്ങിയ ബൃഹത് പദ്ധതിയാണ് ലുലു ഗ്രൂപ്പ് മേധാവി എം . എ . യൂസഫലി പ്രഖ്യാപിച്ചിരിക്കുന്നത് . മൂന്ന് മാസത്തിനകം പദ്ധതിയുടെ നിർമ്മാണം ആരംഭിക്കും . 28 മാസത്തിനകം പദ്ധതി പൂർത്തിയാക്കും . മീഞ്ചന്ത - അരയിടത്തുപാലം മിനിബൈപ്പാസിലെ മാങ്കാവിൽ ലുലു ഗ്രൂപ്പിൻറെ കൈവശമുള്ള 20 ഏക്കർ സ്ഥലത്താവും പദ്ധതി നടപ്പാക്കുക . മൂവായിരം പേർക്ക് പദ്ധതിയിലൂടെ തൊഴിൽ ലഭിക്കുമെന്നാണ് പ്രതീക്ഷിക്കുന്നതെന്ന് യൂസഫലി പറഞ്ഞു . വളരെ കാലമായി കോഴിക്കോട്ടെ പദ്ധതി അനിശ്ചിതാവസ്ഥയിലായിരുന്നുവെന്ന് യൂസഫലി പറയുന്നു . ഒരു ഘട്ടത്തിൽ ഞങ്ങൾ അത് ഉപേക്ഷിക്കുന്നതിനെപ്പറ്റി വരെ ഗൌരവമായി ആലോചിച്ചിരുന്നു . പിന്നീട് ബോൾഗാട്ടിയിലെ കൺവൻഷൻ സെൻറർ ഉദ്ഘാടനത്തിനിടെ മുഖ്യമന്ത്രി ഇതേക്കുറിച്ച് ആരായുകയും നിലവിലെ സ്ഥിതി അറിഞ്ഞപ്പോൾ പദ്ധതിയിൽ നിന്ന് പിന്മാറേണ്ടതില്ലെന്നും ആവശ്യമായ അനുമതികൾ എല്ലാം സമയബന്ധിതമായി ലഭിക്കുമെന്ന് അറിയിക്കുകയും ചെയ്തു . കോഴിക്കോട് ഒരു നല്ല നിക്ഷേപപദ്ധതി വേണമെന്ന അദ്ദേഹത്തിൻറെ താത്പര്യം കൂടി കണക്കിലെടുത്ത് എത്രയും പെട്ടെന്ന് പദ്ധതി പൂർത്തിയാക്കുമെന്നും പദ്ധതിക്ക് വേണ്ട ഔദ്യോഗിക അനുമതികളെല്ലാം ഇതിനോടകം ലഭിച്ചെന്നും യൂസഫലി വ്യക്തമാക്കി . കേരളത്തിൽ നിക്ഷേപം നടത്താൻ സന്തോഷമേയുള്ളൂ . അനാവശ്യ എതിർപ്പുകൾ ശ്രദ്ധിക്കില്ലെന്നും യൂസഫലി പറഞ്ഞു നിലവിൽ കൊച്ചി ഇടപ്പള്ളിയിൽ ലുലു മാളും , ബോൾഗാട്ടിയിൽ അന്താരാഷ്ട്ര കൺവൻഷൻ സെൻററും , ഹയാത്ത് ബ്രാൻഡിൽ ആഡംബര ഹോട്ടലും ലുലുവിനുണ്ട് . തിരുവനന്തപുരം ലുലു മാളിൻറെ നിർമ്മാണം ദ്രുതഗതിയിൽ പുരോഗമിക്കുകയാണ് . ഇൻഫോ പാർക്കിൽ കൊച്ചി ഇൻഫോപാർക്കിലെ ലുലു സൈബർ പാർക്കും വൈകാതെ പ്രവർത്തനസജ്ജമാവും . ഇതോടൊപ്പമാണ് കോഴിക്കോടും സാന്നിധ്യം അറിയിക്കാൻ ലുലു ഗ്രൂപ്പ് ഒരുങ്ങുന്നത് . ജന്മദേശമായ നാട്ടികയിലും ലുലു ഗ്രൂപ്പ് നിക്ഷേപം നടത്തുമെന്ന് നേരത്തെ യൂസഫലി അറിയിച്ചിരുന്നു .


ലിവർപൂൾ താരം മുഹമ്മദ് സലായ്ക്ക് മികച്ച ഗോളിനുള്ള പുഷ്കാസ് അവാർഡ് നൽകാൻ തീരുമാനിച്ചപ്പോൾ ഫുട്ബോൾ ലോകം അമ്പരന്നിരുന്നു . അതിനുമാത്രം എന്ത് യോഗ്യതയാണ് ആ ഗോളിന് ഉണ്ടായിരുന്നതെന്ന് ലോകത്തിന്റെ പല ഭാഗത്ത് നിന്നും ചോദ്യമുയർന്നു . അവാർഡിന് അർഹമായ ഗോളിനേക്കാൾ മനോഹരമായ ഗോളുകൾ സലാ തന്നെ നേടിയിട്ടുണ്ടെന്നുള്ള സംസാരവും വന്നു . ഇപ്പോൾ , അവാർഡ് നൽകിയപ്പോഴും ഗോളിനെ കുറിച്ചുള്ള സംസാരം ഒരിക്കൽകൂടി തലപ്പൊക്കുകയാണ് . റയൽ മാഡ്രിഡ് താരം ഗരെത് ബെയ്ലാണ് സലായുടെ ഗോളിനെ കുറിച്ച് ഇപ്പോൾ പറഞ്ഞിരിക്കുന്നത് . മികച്ച ഗോളിനുള്ള ഫിഫ പുഷ്കാസ് അവാർഡ് മുഹമ്മദ് സലായ്ക്ക് കൊടുത്തതോടെ പുരസ്കാരത്തിന്റെ മൂല്യം ഇടിഞ്ഞെന്ന് റയൽ മാഡ്രിഡ് താരം പറഞ്ഞു . എങ്കിലും സലായുടേത് മികച്ച ഗോളായിരുന്നുവെന്നും താരം കൂട്ടി ചേർത്തു . ബെയ്ൽ തുടർന്നു . . സലാഹിന്റെത് മികച്ച ഗോളായിരുന്നെങ്കിലും , അവാർഡ് പ്രഖ്യാപനം വന്നപ്പോൾതന്നെ ഞാൻ അത്ഭുതപെട്ടിരുന്നു . സത്യത്തിൽ ആ തീരുമാനം അവാർഡിന്റെ മഹത്വം കുറയ്ക്കുകയാണ് ചെയ്തെന്നും ബെയ്ൽ ഒരു അഭിമുഖത്തിൽ പറഞ്ഞു . ചാംപ്യൻസ് ലീഗ് ഫൈനലിൽ ഞാൻ ലിവർപൂളിനെതിരെ നേടിയ ഓവർഹെഡ് കിക്കും അവാർഡിന് അർഹമാണെന്നും വെയ്ൽസ് താരം കൂട്ടിച്ചേർത്തു . ബെയ്ലിന്റെ ഗോളിനെ കൂടാതെ റൊണാൾഡോ യുവന്റസിന് എതിരെ നേടിയ ഓവർ ഹെഡ് കിക്കിനേയും തഴഞ്ഞാണ് ഫിഫ പുഷ്കാസ് അവാർഡ് സലായ്ക്ക നൽകിയത് .


ഗൂഗിൾ പിക്സൽ 2 ബുധനാഴ്ച മുതൽ ഇന്ത്യയിൽ ലഭിച്ചുതുടങ്ങി . ഫ്ലിപ്പ്കാർട്ട് വഴി മാത്രമാണ് ഓൺലൈൻ ബുക്കിംഗ് . സെപ്തംബർ 27ന് ആരംഭിച്ച ഓൺലൈൻ ബുക്കിംങ്ങിൽ ബുക്ക് ചെയ്തവർക്കാണ് ആദ്യം ഫോൺ എത്തുക . കൂടാതെ റിലയൻസ് ഡിജിറ്റൽ അടക്കമുള്ള ഓഫ് ലൈൻ ഷോറൂമുകളിലും ഫോൺ എത്തുന്നുണ്ട് . ബ്ലാക്ക് , ക്ലിയർ വൈറ്റ് , കിൻറാ ബ്ലൂ എന്നീ കളറുകളിലാണ് പിക്സൽ 2 ഇന്ത്യയിൽ എത്തുന്നത് . 64ജിബി റോം പതിപ്പിന് ഇന്ത്യയിലെ വില 61,000 രൂപയാണ് . 128 ജിബി പിക്സൽ പതിപ്പിന് 70,000 രൂപയാണ് . എച്ച്ഡിഎഫ്സി , ബാജാജ് ഫിനാഴ്സ് എന്നിവർ പിക്സൽ വാങ്ങുന്നവർക്ക് പ്രത്യേക ക്യാഷ് ബാക്ക് ഓഫറുകൾ നൽകുന്നുണ്ട് . അതേ സമയം പിക്സൽ 2ൻറെ ഉയർന്ന മോഡൽ പിക്സൽ 2 എക്സ് എൽ നവംബർ 15ന് എത്തും . ഒക്ടോബർ 4നാണ് ഫോൺ സൻഫ്രാൻസിസ്കോയിൽ പുറത്തിറക്കിയത് . ആൻഡ്രോയ്ഡ് ഒറിയോ അപ്ഡേഷൻ അടക്കമാണ് ഫോൺ രംഗത്ത് എത്തിയത് .


സ്വാഭാവിക അഭിനയത്തിന്റെ പൂർണതയിൽ , പ്രേക്ഷകന് ഇഷ്ടമല്ലാതെ മറ്റെന്തു തോന്നാൻ ആ നടനോട് ' വിക്രം വേദ ' തിയേറ്ററുകയിൽ നിറഞ്ഞോടുമ്പോൾ പുതിയൊരു നടനെ സ്വന്തമാക്കിയതിന്റെ ആവേശമുണ്ട് സിനിമ പ്രേമികൾക്ക് - സുധീഷ് പയ്യന്നൂർ എഴുതുന്നു ഇന്നത്തെ തലമുറയ്ക്ക് മുന്നിൽ തമിഴ് സിനിമയുടെ ജനകീയ മുഖം എന്നത് അടിയും ഇടിയും പാട്ടുകളും നിറഞ്ഞ ആഘോഷമായിരുന്നു . മലയാളത്തിൽ കണ്ടതിനേക്കാൾ ഏറെ അമാനുഷിക കഥാപാത്രങ്ങളെ കണ്ടു കൈയ്യടിച്ചും ആർപ്പു വിളിച്ചും ആ താരങ്ങളെയും കൂടെ കൂട്ടി . തിയേറ്റർ കാഴ്ചകളിൽ സജീവം ആയില്ലെങ്കിലും മാറ്റത്തിന്റെ ചുക്കാൻ പിടിച്ചു സംവിധായകർ ഏറെ വന്നു തമിഴിൽ . മലയാളി പ്രേക്ഷകർ തന്നെ പറഞ്ഞു തുടങ്ങി , തമിഴ് സിനിമയിൽ കിടിലൻ പരീക്ഷണങ്ങൾ നടക്കുന്നു എന്ന് . അവയിൽ പലതും ചെറിയ സിനിമകൾ ആയതിനാൽ തന്നെ തിയേറ്റർ കാഴ്ചകളിൽ അവയിൽ അധികമൊന്നും കേരളത്തിൽ എത്തിയിട്ടും ഇല്ല . എങ്കിലും സോഷ്യൽ മീഡിയ വഴിയും ടോറന്റ് വഴിയും സിനിമയെ ഇഷ്ടപ്പെടുന്ന പ്രേക്ഷകർക്ക് മുന്നിൽ അവയും എത്തി . താരകേന്ദ്രീകൃത സിനിമ സങ്കൽപ്പങ്ങളെ മാറ്റിയെഴുതി നവ ശൈലികൾ സജീവമായ കാലത്തിനു ഒരു ഇടവേള വന്നതിനു ശേഷം , തമിഴിലെ പുതിയ കാഴ്ചകളിലെ പ്രധാന നടൻ തന്നെയാണ് വിജയ് സേതുപതി . സ്വാഭാവിക അഭിനയത്തിന്റെ പൂർണതയിൽ , പ്രേക്ഷകന് ഇഷ്ടമല്ലാതെ മറ്റെന്തു തോന്നാൻ ആ നടനോട് ' വിക്രം വേദ ' തിയേറ്ററുകയിൽ നിറഞ്ഞോടുമ്പോൾ പുതിയൊരു നടനെ സ്വന്തമാക്കിയതിന്റെ ആവേശമുണ്ട് സിനിമ പ്രേമികൾക്ക് . കാഴ്ചയിൽ പലരും വിജയ് സേതുപതിയെ കണ്ടത് ഇപ്പോഴാണ് . മറ്റു പലർക്കും തന്റെ പ്രിയ നടനെ മറ്റുള്ളവർ കൂടെ ആഘോഷിക്കുന്നതിന്റെ സന്തോഷമാണ് . തുടക്കത്തിൽ തന്നെ ഇത്രത്തോളം ശ്രദ്ധിക്കപ്പെട്ടതും പിന്നീട് തിയേറ്ററിൽ ആഘോഷമായതും . ഒരു കഥ സൊല്ലട്ടുമാ എന്ന വിജയ് സേതുപതിയുടെ ഡയലോഗ് ആണ് ഇപ്പോൾ പ്രേക്ഷകരുടെ ചുണ്ടുകളിൽ . നവാസുദ്ധീന് സിദ്ദിഖിയും മനോജ് ബാജ്പേയിയും ഇർഫാൻ ഖാനും ഫഹദും ഒക്കെ സിനിമ പ്രേമികൾക്കിടയിൽ തീർത്ത സാമ്രാജ്യത്തിന്റെ പ്രധാന കണ്ണി തന്നെയാണ് വിജയ് സേതുപതിയും . നടനെ വിശ്വസിച്ചും ടിക്കറ്റെടുക്കാം എന്ന് ഉറപ്പിച്ചിട്ടുണ്ട് വളർച്ചയുടെ ഓരോ ഘട്ടത്തിലും വിജയ് സേതുപതി . പ്രേക്ഷകരെ തൃപ്തിപ്പെടുത്താൻ ശബ്ദവും നിറവും കൊണ്ട് ആഘോഷമാക്കുന്ന സ്ക്രീനുകൾ അല്ല വേണ്ടതെന്നും ജീവിതം നിറയുന്ന കഥാപാത്രങ്ങളെ ആണെന്നും തെളിയിച്ചു തന്നെയാണ് വിജയ് സേതുപതി നടന്നു കയറിയത് . മാധവനും പ്രധാന കഥാപാത്രം ആയതു കൊണ്ടാകാം ' വിക്രം വേദ ' ഇത്രത്തോളം ശ്രദ്ധിക്കപ്പെട്ടതും പിന്നീട് തീയേറ്ററിൽ ആഘോഷമായതും . ഇത്രയും കാലത്തെ അഭിനയ ജീവിതത്തിനിടയിൽ ഒരുപാട് വഴികളിലൂടെ കടന്നു പോയിട്ടുണ്ട് ഈ നടനും . പ്രാരാബ്ധങ്ങൾക്കിടയിൽ നിന്നു വളർന്നു വന്നപ്പോൾ തന്നെ ആ വഴി മറക്കുന്നില്ല എന്ന് ഇന്നത്തെ വിജയ് സേതുപതി അടയാളപ്പെടുത്തുന്നു ഉണ്ട് . സീനു രാമസ്വാമിയുടെ തേൻമർക്ക് പരുവക്കാറ്റ്ര് എന്ന സിനിമയാണ് വിജയ് സേതുപതിക്ക് സിനിമ ജീവിതത്തിൽ വഴിത്തിരിവായത് . കഴിഞ്ഞ കുറച്ചു വർഷങ്ങൾക്കിടയിൽ വിജയ് സേതുപതി നായകനായി കേരളത്തിലും ചിത്രങ്ങൾ വരികയും വിജയം കൈവരിക്കുകയും ചെയ്തിട്ടുണ്ട് . നയൻതാരയോടൊപ്പം വന്ന ' നാനും റൌഡി താൻ ' , ' ധർമധുരൈ ' , ' ആണ്ടവൻ കട്ടളൈ ' , ' റെക്ക ' , ' കവൻ ' ഇവയൊക്കെ ഒരേ സമയത്തു കേരളത്തിലും റിലീസ് ചെയ്തവയാണ് . വീര നായക സ്വഭാവം ഇല്ലാതെ ആടി തിമിർത്ത വേഷങ്ങൾക്കൊണ്ടു ഉജ്വലമാക്കിയ സിനിമകൾ ഉണ്ട് വിജയ് സേതുപതിക്ക് . വിക്രം വേദയ്ക്ക് മുന്നേ ഇറങ്ങിയതിൽ വിജയ് സേതുപതിയുടെ മികച്ച അഞ്ചു സിനിമകൾ . കാക്കമുട്ടൈ എന്ന ചിത്രത്തിന്റെ സംവിധായകൻ മണികണ്ഠൻ 2016 വിജയ് സേതുപതിയെ നായകനാക്കി ചെയ്ത ചിത്രമാണ് ' ആണ്ടവൻ കട്ടളൈ ' . സമകാലീന സാഹചര്യത്തിൽ കറുത്ത ഹാസ്യത്തിന്റെ അകമ്പടിയോടെ ചിത്രം കഥ പറയുന്നുണ്ട് . കുറുക്കു വഴികളുടെ മുന്നോട്ടു പോകുമ്പോൾ സേതുപതിയുടെ ' ഗാന്ധി ' ക്കും കള്ളം പറയേണ്ടി വരുന്നുണ്ട് . കാഴ്ചയിൽ പ്രേക്ഷകനെ തൃപ്തിപ്പെടുത്തുന്ന ഒരു എന്റർടൈനർ ആവുന്ന സമയത്തു തന്നെ കാമ്പുള്ള കാഴ്ചപ്പാടുകളും സിനിമ പറയുന്നുണ്ട് . എസ് ജെ സൂര്യ , ബോബി സിംഹ , വിജയ് സേതുപതി എന്നിവരെ പ്രധാന കഥാപാത്രങ്ങളാക്കി കാർത്തിക് സുബ്ബരാജ് അണിയിച്ചൊരുക്കിയ ' ഇരൈവി ' തീർച്ചയായും കണ്ടിരിക്കേണ്ട സിനിമ തന്നെയാണ് . പുരുഷ കേന്ദ്രീകൃത കഥയിൽ സ്ട്രെസ് പക്ഷേ സിനിമയായി അടയാളപ്പെടുത്തുന്നു ഇരൈവി . ജീവിതത്തോട് അടുത്ത് നിൽക്കുന്ന കഥാപാത്രങ്ങളെക്കൊണ്ടും സിനിമ ആകർഷകമാവും . 2014ൽ വിജയ് സേതുപതിയും ജയപ്രകാശും പ്രധാന കഥാപാത്രങ്ങളായി വന്ന ' പന്നിയാരും പദ്മിനിയും ' പ്രേക്ഷകർ ഹൃദയത്തോട് ചേർത്ത് വച്ച സിനിമയാണ് . ലളിതമായ കഥാ പറച്ചിലിലൂടെയും നിഷ്കളങ്കമായ കഥാപാത്രങ്ങളിലൂടെയും മനസ് നിറയ്ക്കും ഈ ചിത്രം . എസ് യു അരുൺ കുമാർ ആണ് ചിത്രം സംവിധാനം ചെയ്തത് . 2103 ൽ നളൻ കുമാരസാമി സംവിധാനം ചെയ്ത ' സൂതു കവും ' വിജയ് സേതുപതി പ്രേക്ഷകരുടെ എക്കാലത്തെയും പ്രിയപ്പെട്ട ചിത്രങ്ങളിൽ ഒന്നാണ് . നാൽതു വയസുള്ള ഒരു കിഡ്നാപ്പർ ആയ ദാസ് എന്ന കഥാപാത്രത്തെയാണ് അദ്ദേഹം അവതരിപ്പിച്ചത് . ഒരു കൂട്ടമായി വന്നു പ്രേക്ഷകനെ വീണ്ടും വീണ്ടും ചിരിപ്പിക്കുന്നുണ്ട് സിനിമ . ഒരുപാട് അഭിനന്ദങ്ങൾ ഏറ്റു വാങ്ങിയ ചിത്രം കൂടിയായിരുന്നു ഇത് . 2012 ഇത് ബാലാജി തരണീധരൻ സംവിധാനം ചെയ്ത ' നാടുവില കൊഞ്ചം പാക്കാത കാണോം ' പ്രേക്ഷകർ ചിരിച്ചു ആഘോഷിച്ച സിനിമയാണ് . കേവലം വളരെ കുറച്ചു സംഭാഷണങ്ങൾ , അത് സിനിമയിൽ ഏറെ സമയത്തും ഒന്ന് തന്നെ , എന്നിട്ടും ഓരോ തവണയും തന്റെ പ്രകടനം കൊണ്ട് കയ്യടി മേടിക്കുന്നുണ്ട് വിജയ് സേതുപതിയുടെ പ്രേം കുമാർ . ഒരു ക്ളീൻ എന്റർടൈനർ എന്ന നിലയിൽ തീർച്ചയായും തൃപ്തിപ്പെടുത്തുന്ന സിനിമ . ' മെഡുല ഒബ്ലാം കട്ട ' എന്ന പേരിൽ ഈ സിനിമ മലയാളത്തിൽ റീമേക്ക് ചെയ്തെങ്കിലും ശ്രദ്ധിക്കപ്പെട്ടില്ല . മുകളിൽ പറഞ്ഞവ ഏറ്റവും മികച്ചതെന്ന് എനിക്ക് തോന്നിയതാണെങ്കിൽ ഇവയോട് മത്സരിക്കാൻ തന്നെ വിജയ് സേതുപതിയുടെ മറ്റു ചിത്രങ്ങൾ ഉണ്ട് . പിസ , ഇതർക്കു താനെ ആശപ്പെട്ട ബാലകുമാര , ഓറഞ്ചു മിട്ടായി ഇവയിലൊക്കെ മികച്ച പ്രകടനം കൊണ്ട് അടയാളപ്പെടുത്തിയപ്പോൾ കാതലും കടന്തു പോകും , കവൻ , ധർമദുരൈ എന്നിവയൊക്കെ വിജയ ചിത്രങ്ങളായി മാറിയവയും ആണ് . വലിയ ബഡ്ജറ്റും കാര്യങ്ങളും ഇല്ലാതെ തന്നെ പ്രേക്ഷകർക്ക് നല്ലൊരു സിനിമ കൊടുക്കാൻ പറ്റും എന്ന് കരുതുന്നവർക്ക് തിരഞ്ഞെടുക്കാൻ പറ്റിയ നടൻ തന്നെയാണ് വിജയ് സേതുപതി എന്ന് കാലം തെളിയിക്കുന്നുണ്ട് . പുതിയ ചിത്രത്തിൽ ഫഹദിനൊപ്പം എന്നത് തന്നെയാണ് വലിയ പ്രതീക്ഷയും . നടനെ പ്രതീക്ഷിച്ചു ടിക്കടുക്കുമ്പോ , ആദ്യം ഓർക്കുന്ന പേര് തന്നെയാണ് വിജയ് സേതുപതി എന്നത് പ്രേക്ഷകർക്കിടയിൽ സംഭവിച്ച ചരിത്രമാകുന്നു .


മാഞ്ചസ്റ്റർ യുനൈറ്റഡ് പരിശീലകൻ ഹോസെ മൌറീഞ്ഞോയെ ക്ലബ് പുറത്താക്കി . സീസണിൽ ക്ലബിന്റെ മോശം പ്രകടനത്തെ തുടർന്നാണ് നടപടി . കഴിഞ്ഞ മത്സരത്തിൽ ലിവർപൂളിനോട് കൂടെ പരാജയപ്പെട്ടതോടെ മാഞ്ചസ്റ്റർ യുണൈറ്റഡ് ആരാധകർക്ക് ഇടയിൽ ശക്തമായ പ്രതിഷേധം ഉയർന്നിരുന്നു . തുടർന്ന് കോച്ചിനെ പുറത്താക്കിയതായി ഔദ്യോഗികമായി അറിയിക്കുകയായിരുന്നു . മൂന്ന് വർഷമായി മൌറീഞ്ഞോ യുനൈറ്റഡിനൊപ്പമുണ്ട് . 18 മത്സരങ്ങൾ കഴിഞ്ഞപ്പോഴും ആദ്യ അഞ്ചിൽ പോലും എത്താൻ യുണൈറ്റഡിനായിട്ടില്ല . മൌറീഞ്ഞോ താരങ്ങളുമായി ഉടക്കിയതും അദ്ദേഹത്തെ പുറത്താക്കാൻ കാരണമാണ് . ഫ്രഞ്ച് താരം പോൾ പോഗ്ബ ഉൾപ്പെടെയുള്ള താരങ്ങളെ ബെഞ്ചിൽ ഇരുത്തുന്നത് മാഞ്ചസ്റ്റർ യുണൈറ്റഡ് ആരാധകർക്ക് നിരാശ സമ്മാനിച്ചിരുന്നു . മൂന്ന് സീസണിൽ മൌറീഞ്ഞോയ്ക്ക് അഭിമാനിക്കാനുള്ളത് ഒരു യൂറോപ്പ ലീഗ് കിരീടവും ഒരു ലീഗ് കപ്പ് കിരീടവും മാത്രമാണ് .


ന്യൂസിലൻഡ് പര്യടനം ഇന്ത്യ എ ടീമിലുള്ള സീനിയർ താരങ്ങൾക്ക് ഗുണം ചെയ്യുമെന്ന് പരിശീലകൻ രാഹുൽ ദ്രാവിഡ് . മരളി വിജയ് , പൃഥ്വി ഷാ , ഹനുമ വിഹാരി , അജിൻക്യ രഹാനെ എന്നിവരെല്ലാം ഇന്ത്യ എ ടീമിൽ കളിക്കുന്നുണ്ട് . മൂന്ന് വീതം ഏകദിനങ്ങളും അനൌദ്യോഗിക ടെസ്റ്റുമാണ് ഇന്ത്യ കളിക്കുക . നാളെയാണ് ആദ്യ ടെസ്റ്റ് . ദ്രാവിഡ് തുടർന്നു . . . ഇത്തരം രാജ്യങ്ങളിൽ പര്യടനത്തിന് മുൻപ് ഇവിടെ പരിശീലന മത്സരൾ കളിക്കുന്നത് നല്ലതാണ് . സീനിയർ ടീമിൽ കളിക്കുന്ന താരങ്ങൾക്കെല്ലാം ഈ ടൂർ ഗുണം ചെയ്യും . ഓസ്ട്രേലിയയിൽ ഇതേ സാഹചര്യം അല്ലെങ്കിലും ന്യൂസിലൻഡ് പരമ്പരയിലെ പരിചയസമ്പത്ത് ആത്മവിശ്വാസം വർധിപ്പിക്കുമെന്നും മുൻ ഇന്ത്യൻ ക്യാപ്റ്റൻ രാഹുൽ ദ്രാവിഡ് കൂട്ടിച്ചേർത്തു . സീനിയർ താരങ്ങളുടെ പ്രകടനത്തിനായി ആകാംക്ഷയോടെ കാത്തിരിക്കുകയാണ് . ഓസ്ട്രേലിയൻ പരമ്പരയ്ക്കായി ടീമിനെ ഒരുക്കുകയാണ് ലക്ഷ്യം . ജൂനിയർ താരങ്ങൾക്ക് സീനിയർ താരങ്ങളുമായി ഡ്രസിങ് റൂം പങ്കിടാനുള്ള അപൂർവ അവസരം കൂടിയാണ് വന്ന് ചേർന്നിരിക്കുന്നത് . എല്ലാം അനുകൂലമായി സംഭവിക്കുമെന്നാണ് പ്രതീക്ഷയെന്നും ദ്രാവിഡ് . ആദ്യ ടെസ്റ്റിൽ സീനിയർ ടീമിന്റെ വൈസ് ക്യാപ്റ്റൻ അജിൻക്യ രഹാനെയാണ് ഇന്ത്യയെ നയിക്കുക . തുടർന്നുള്ള രണ്ട് ടെസ്റ്റിലും കരുൺ നായർ ഇന്ത്യൻ ടീമിന്റെ നായകനാവും . ഏറെ നാളുകൾക്ക് ശേഷമാണ് ഇരുവരും രാഹുൽ ദ്രാവിഡിന് കീഴിൽ കളിക്കുന്നത് .


ഏകദിന ജേഴ്സിയിലേക്കുള്ള തിരിച്ചുവരവ് ഒരിക്കലും മറക്കാനാവാത്തതെന്ന് രവീന്ദ്ര ജഡേജ . ജഡേജ പുറത്തെടുത്ത ( 4 - 29 ) പ്രകടനമാണ് ബംഗ്ലാദേശിനെ ചെറിയ സ്കോറിൽ ഒതുക്കാൻ ഇന്ത്യയെ സഹായിച്ചത് . 2017 ജൂലൈയിലാണ് ജഡേജ അവസാന ഏകദിനം കളിക്കുന്നത് . ദേശീയ ടീമിൽ നിന്ന് പുറത്തായപ്പോൾ വിണ്ടും തിരിച്ചെത്താൻ വാശിയായിരുന്നെന്നും ജഡേജ . ജഡ്ഡു തുടർന്നു . . . ഈ തിരിച്ചുവരവ് ഞാൻ എന്നും ഓർക്കും . കാരണം 480 ദിവസത്തിന് ശേഷാണ് ഞാൻ ഏകദിന ക്രിക്കറ്റിലേക്ക് തിരിച്ചെത്തുന്നത് . ടെസ്റ്റ് ക്രിക്കറ്റിൽ പോലും കഴിഞ്ഞ കുറച്ച് പരമ്പരകളിൽ എനിക്ക് അവസരം ലഭിച്ചിരുന്നില്ല . അതുക്കൊണ്ട് ഞാൻ തീരുമാനിച്ചുറപ്പിച്ചിരുന്നു . ദേശീയ ജേഴ്സിയിൽ ഒരവസരം കൂടി ലഭിച്ചാൽ മികച്ച പ്രകടനം പുറത്തെടുക്കണമെന്ന് . ക്രിക്കറ്റിനെ കുറിച്ച് മാത്രമാണ് ചിന്ത . അത് മെച്ചപ്പെടുത്താനാണ് ശ്രമിക്കുന്നത് . ലോകകപ്പ് ക്രിക്കറ്റിന് 250ന് ദിവസങ്ങൾ മാത്രം ശേഷിക്കെ ജഡേജ ഗംഭീര തിരിച്ചുവരവാണ് നടത്തിയിരിക്കുന്നു . ഇതേ പ്രകടനം തുടർന്നാൽ ജഡേജയെ കണ്ടില്ലെന്ന് നടിക്കാൻ സെലക്റ്റർമാർക്ക് സാധിക്കില്ല .


അ ന്ത രീ ക്ഷ ത്തി ൽ തെ ളി യു ന്ന കം പ്യൂ ട്ട ർ ഡി സ്പ്ലേ യി ൽ വി ര ൽ തൊ ട്ടു വി വ രം കൈ മാ റു ന്ന നാ യ ക ൻ , വാ യു വി ൽ തെ ളി ഞ്ഞു നി ൽ ക്കു ന്ന സ്ക്രീ നി ലെ നാ യ ക ൻറെ ച ല ന ങ്ങ ൾ വീ ക്ഷി ക്കു ന്ന വി ല്ല ൻ , ഹോ ളോ ഗ്രാം എ ന്ന സാ ങ്കേ തി ക വി ദ്യ അയേൺമെൻ പോലുള്ള സിനിമകളിൽ നാം കണ്ടിട്ടുണ്ട് . നിങ്ങളുടെ കൈയ്യിലെ മൊബൈലിൽ ഇത് സ്വപ്നം കാണുവാൻ കഴിയുമോ എന്ന ചോദ്യത്തിന് ഇനി പ്രസക്തിയില്ല , അത് സത്യമാക്കിയിരിക്കുകയാണ് പ്ര മു ഖ കാ മ റ നി ർ മാ താ ക്ക ളാ യ റെ ഡ് ( ആ ർ ഇ ഡി ) . യൂനികോൺ എന്നാണ് ഫോണിൻറെ പേര് . ഹൈ ഡ്ര ജ ൻ വ ൺ എ ന്ന പേ രി ൽ പു റ ത്തി റ ക്കു ന്ന സ്മാ ർ ട്ട്ഫോ ണി ലാ ണ് കാ ഴ്ച യു ടെ മാ ന്ത്രി കലോ കം ഒ ളി ഞ്ഞി രി ക്കു ന്ന ഹോ ളോ ഗ്രാം സം വി ധാ നം ക മ്പനി അ വ ത രി പ്പി ക്കു ന്ന ത് . 5 . 7 ഇ ഞ്ച് ഡി സ്പ്ലേ യി ൽ പു റ ത്തി റ ങ്ങു ന്ന ഫോ ണി ൽ 2ഡി , 3 ഡി സ ങ്കേ ത ങ്ങ ൾ ക്കു പു റ മേ ഹോ ളോ ഗ്രാം കാ ഴ്ച യും ഒ രു ക്കി യി ട്ടു ള്ള താ യി റെഡ് അവകാശപ്പെടുന്നു . ലെ ൻ സു ക ൾ ഉ പ യോ ഗി ച്ചു ള്ള സൂ ത്ര പ്പ ണി ക ള ല്ല ത ങ്ങ ൾ ഉ പ യോ ഗി ച്ചി രി ക്കു ന്ന തെ ന്നും ഹെ ഡ്ഫോ ണോ പ്ര ത്യേ ക ക ണ്ണ ട യോ ഒ ന്നും കൂ ടാ തെ ത ന്നെ ഹോ ളോ ഗ്രാം ആ സ്വ ദി ക്കാ നാ കു മെ ന്നും റെ ഡ് സ്ഥാ പക ൻ ജിം ജ ന്നാ ർ ഡ് പ റ ഞ്ഞു . തി ക ച്ചും നൂ ത ന മാ യ ആ വി ഷ്കാ ര മാ ണി ത് . പ ല രും പ യ റ്റി പ രാ ജ യ പ്പെ ട്ട മേ ഖ ല യി ൽ ത ങ്ങ ൾ വി ജ യം നേ ടി യി രി ക്കു ന്നു . പ റ യാ ൻ വാ ക്കു ക ൾ പോ രെ ന്നും ഹോ ളോ ഗ്രാം നേ രി ൽ ക ണ്ട് വി ശ്വ സി ച്ചാ ൽ മ തി യെ ന്നും അ ദ്ദേ ഹം കൂ ട്ടി ച്ചേ ർ ത്തു . അ ടു ത്ത വ ർ ഷം ആ ദ്യം ഫോ ൺ വി പ ണി യി ലെ ത്തു മെ ന്നാ ണ് അ റി യി ച്ചി രി ക്കു ന്ന ത് . വി ല 1,200 ഡോ ള ർ ( ഏ ക ദേ ശം 80,000 രൂ പ ) .


ജപ്പാനിലെ പ്രമുഖ കാർ നിർമാതാക്കളായ ടോയൊട്ട മോട്ടോഴ്സ് 25000 ജീവനക്കാർക്കു വീട്ടിലിരുന്നു ജോലി ചെയ്യാനുള്ള ( വർക്ക് ഫ്രം ഹോം ) സൌകര്യമൊരുക്കുന്നു . ജീവനക്കാരുടെ ജോലിയും ദൈനംദിനജീവിതവും എളുപ്പമാക്കുന്നതിനു വേണ്ടിയാണു കമ്പനി പുതിയ പദ്ധതി ആവിഷ്കരിച്ചത് . ട്രേഡ് യൂണിയനുകളടക്കമുള്ളവരുമായി ആലോചിച്ചശേഷം ഓഗസ്റ്റോടെ ഇതു നടപ്പാക്കുകയാണു ലക്ഷ്യം . ആകെ 72000ഓളം ജീവനക്കാരാണു ടൊയൊട്ടയിലുള്ളത് . മൂന്നിലൊന്നു ജീവനക്കാരുടെ ജോലിയാണു വീടുകളിലേക്കു മാറ്റുന്നത് . ഇതിനായി പ്രത്യേക ടെലി കമ്യൂണിക്കേഷൻ സംവിധാനം കമ്പനി ആവിഷകരിച്ചു നടപ്പാക്കും . അഞ്ചു വർഷത്തിലേറെയായി ടൊയൊട്ടയിൽ ജോലി ചെയ്യുന്നവരുടേയും കമ്പനിയുടെ ഹെഡ്ക്വാർട്ടേഴ്സിലെ ഹ്യൂമൻ റിസോഴ്സസ് , അക്കൌണ്ട്സ് , സെയിൽസ് വിഭാഗങ്ങളിലെ ജീവനക്കാരുടേയും റിസേർച്ച് , ഡെവലപ്മെന്റ് ഡിപ്പാർട്ട്മെന്റുകളിലുള്ളവരേയുമാണ് പദ്ധതിയിലേക്കു പരിഗണിക്കുന്നത് . വീട്ടിലിരുന്നാണു ജോലിയെങ്കിലും ആഴ്ചയിൽ രണ്ടു മണിക്കൂർ ഓഫിസിൽ ജോലി ചെയ്യണം . ജീവനക്കാരുടെ ശേഷി വർധിപ്പിക്കാനാകുമെന്നും , സ്ത്രീ ജീവനക്കാർക്ക് കുട്ടികളെ നോക്കുന്നതടക്കമുള്ള പ്രശ്നങ്ങൾ പൂർണമായി പരിഹരിക്കാൻ കഴിയുമെന്നും കമ്പനി പറയുന്നു . കമ്പനിയിൽനിന്ന് ആളുകൾ വിട്ടുപോകുന്നതു തടയുകയും ടൊയൊട്ടയുടെ ലക്ഷ്യമാണ് .


ട്രില്ലർ കോടി ഡോളർ വിപണിമൂല്യം ഉള്ള കമ്പനിയാണ് ആപ്പിൾ . അടുത്തിടെയാണ് ആപ്പിൾ തങ്ങളുടെ പുതിയ ഫോണുകൾ പുറത്തിറക്കിയത് . ആപ്പിളിൻറെ ചരിത്രം തുളുമ്പുന്ന ഇൻഫിനിറ്റ് ലൂപ്പ് എന്ന ആസ്ഥാനമന്ദിരത്തിൽ നിന്നും അവരുടെ പുതിയ ആസ്ഥാനമായ സ്പൈസ് ഷിപ്പ് ക്യാമ്പസിലേക്ക് മാറിയ ശേഷം ആദ്യമായാണ് ആപ്പിൾ തങ്ങളുടെ ഫോൺ പുറത്തിറക്കിയത് . ആപ്പിൾ തങ്ങളുടെ ആസ്ഥാന മന്ദിരം മാറ്റിയപ്പോൾ ടെക് ലോകത്ത് അവശേഷിക്കുന്ന ഒരു ചോദ്യമുണ്ട് . ആപ്പിളിൻറെ സ്ഥാപകൻ സ്റ്റീവ് ജോബ്സിൻറെ പഴയ ഓഫീസ് ആപ്പിൾ എന്ത് ചെയ്തു . ആപ്പിൾ ചരിത്രത്തിൽ മാത്രമല്ല ടെക് ലോകത്ത് തന്നെ ഏറ്റവും ഇതിഹാസ ജീവിതം നയിച്ച പ്രതിഭയാണ് സ്റ്റീവ് ജോബ്സ് ഇൻഫിനിറ്റി ലൂപ്പിലെ ഇദ്ദേഹത്തിൻറെ ഓഫീസ് അത്രയും വൈകാരികത ആപ്പിളിന് നൽകുന്നുണ്ട് . എന്നാൽ ഇത്തരം വൈകാരീകതകൾക്ക് ഇടം നൽകാത്ത കോപ്പറേറ്റ് ലോകത്ത് ആപ്പിൾ സ്റ്റീവിൻറെ ഓഫീസിന് എന്ത് പ്രധാന്യം നൽകും എന്നായിരുന്നു സംശയം . എന്നാൽ ഇതിന് ഇപ്പോൾ ആപ്പിൾ തലവൻ ടിംകുക്ക് തന്നെ മറുപടി നൽകുന്നു . ആ ഓഫീസിൽ എന്തെങ്കിലും മാറ്റം വരുത്താൻ ഞാൻ തയ്യാറായില്ല . അതേ ഓഫീസ് അവിടെയുള്ള ഡെസ്ക് , ചെയർ , ബുക്ക് കെയ്സ് എല്ലാം അത് പോലെ നിലനിർത്തിയിട്ടുണ്ട് . മറ്റൊരു കാര്യം എന്താണെന്ന് വച്ചാൽ സ്റ്റീവിൻറെ മകൾ ഒരിക്കൽ ഓഫീസിൽ വന്നപ്പോൾ അവിടെയുള്ള വൈറ്റ് ബോർഡിൽ വരച്ച ചിത്രം പോലും ഞങ്ങൾ മായിച്ചിട്ടില്ല . പിന്നീട് ഒരിക്കൽ ആ കുട്ടി ഓഫീസിൽ വന്നപ്പോൾ ഞങ്ങൾ അത് കാണിച്ചുകൊടുത്തു ടിം കുക്ക് പറയുന്നു . ഒക്ടോബർ 5,2011 ൽ സ്റ്റീവ് ജോബ്സ് മരിച്ചതിന് ശേഷം സ്റ്റീവ് ജോബ്സിൻറെ ഓഫീസ് ആരും ഉപയോഗിച്ചില്ല . അവിടുത്തേക്ക് മാറുവാൻ അദ്ദേഹത്തിൻറെ പിൻഗാമിയായ കുക്കിന് പ്ലാൻ ഉണ്ടായിരുന്നെങ്കിലും അത് പിന്നീട് അദ്ദേഹം ഉപേക്ഷിച്ചു . ഓഫീസിലുണ്ടായ സ്റ്റീവിൻറെ ചില വസ്തുക്കൾ പിന്നീട് അദ്ദേഹത്തിൻറെ ഭാര്യയ്ക്ക് ആപ്പിൾ കൈമാറിയിരുന്നു . പിന്നീട് ടിം കുക്ക് പറയുന്നു , ചിലപ്പോൾ ഇപ്പോഴും സ്റ്റീവിനെ നിങ്ങൾക്ക് അവിടെ അനുഭവിക്കാൻ കഴിയും . അദ്ദേഹത്തിൻറെ ഈ സാന്നിധ്യം ആവശ്യമായി തോന്നുമ്പോൾ താൻ അവിടെ ഇടയ്ക്ക് പോകാറുമുണ്ട് . 2018 ലാണ് ആപ്പിൾ പഴയ ആസ്ഥാന മന്ദിരത്തിൽ നിന്നും പുതിയ ഇടത്തേക്ക് മാറിയത് .


ശ്രീലങ്കക്കെതിരായ ഏകദിന പരമ്പരയുടെ തുടക്കം ഇന്ത്യക്ക് ശോഭനമായിരുന്നില്ല . നായകനായി അരങ്ങേറിയ ആദ്യ മത്സരത്തിൽ തന്നെ തോൽവിയറിഞ്ഞു രോഹിത് ശർമ്മ . സൂപ്പർതാരം വിരാട് കോലിക്ക് വിശ്രമം അനുവദിച്ചതിനാൽ ഇന്ത്യക്ക് പരമ്പര നേടാൻ കഴിയില്ലെന്ന് പലരും വിലയിരുത്തി . എന്നാൽ ഏകദിന പരമ്പര സ്വന്തമാക്കിയതോടെ രോഹിത് ശർമ്മ വിശാഖപട്ടണത്തു നിന്ന് തലയുയർത്തിയാണ് മടങ്ങുന്നത് . ടെസ്റ്റ് പരമ്പര ഇന്ത്യ 1 - 0ന് സ്വന്തമാക്കിയതിൻറെ ആഹ്ലാദത്തിലാണ് ഇന്ത്യ ലങ്കയെ ആദ്യ ഏകദിനത്തിൽ നേരിടാനിറങ്ങിയത് . എന്നാൽ മത്സരത്തിൽ സന്ദർശകരായ ലങ്ക എഴ് വിക്കറ്റിന് വിജയിച്ചപ്പോൾ രോഹിത് ശർമ്മക്ക് വിമർശനങ്ങൾ കേൾക്കേണ്ടിവന്നു . പ്രതാഭകാലത്തിൻറെ നിഴൽ മാത്രമായ ലങ്കയോട് ഇന്ത്യ വെറും 112 റൺസിന് പുറത്തായി . നായകൻ രോഹിത് ശർമ്മക്ക് വെറും രണ്ട് റൺസ് മാത്രമാണ് എടുക്കാനായത് . എന്നാൽ രണ്ടാം മത്സരത്തിൽ ഇരട്ട സെഞ്ചറിയുമായി രോഹിത് തകർത്താടിയപ്പോൾ ഇന്ത്യ 141 റൺസിന് വിജയിച്ചു . ആദ്യം ബാറ്റ് ചെയ്ത ഇന്ത്യ 208 റൺസെടുത്ത രോഹിതിൻറെ മികവിൽ 392 എന്ന കൂറ്റൻ സ്കോർ പടുത്തുയർത്തി . ഏകദിനത്തിൽ രോഹിതിൻറെ മൂന്നാം ഇരട്ട സെഞ്ചുറിയായിരുന്നു ഇത് . മറുപടി ബാറ്റിംഗിൽ മാത്യൂസ് സെഞ്ചുറി നേടിയിട്ടും ലങ്കക്ക് 251 റൺസ് മാത്രമേ എടുക്കാനായുള്ളൂ . ഇതോടെ കണ്ണുകൾ മുഴുവൻ വിശാഖപട്ടണത്തെ മൂന്നാം ഏകദിനത്തിലായി . ഇരുടീമുകളും ഓരോ മത്സരങ്ങൾ ജയിച്ചാണ് വിശാഖപട്ടണം അങ്കത്തിന് ഇറങ്ങിയത് . വിജയിക്കുന്ന ടീമിന് പരമ്പര സ്വന്തമാക്കാനുള്ള സുവർണ്ണാവസരം . പ്രതീക്ഷകളുടെ ചിറകുവിരിച്ച് ശ്രീലങ്കയെ ഇന്ത്യ 215 റൺസിന് പുറത്താക്കി . ശ്രീലങ്കയുർത്തിയ 216 റൺസ് വിജയലക്ഷ്യം ഇന്ത്യ 31.2 ഓവറിൽ രണ്ട് വിക്കറ്റ് മാത്രം നഷ്ടപ്പെടുത്തി മറികടന്നു . ഇതോടെ 2 - 1ന് പരമ്പര സ്വന്തമാക്കി രോഹിതും സംഘവും തലയുയർത്തി മടങ്ങുകയാണ് .


ടെസ്റ്റ് ക്രിക്കറ്റിൻറെ ചരിത്രത്തിൽ ഒരിന്നിംഗ്സിൽ പത്ത് വിക്കറ്റ് എന്ന നേട്ടം സ്വന്തമാക്കിയ രണ്ട് താരങ്ങളെയുള്ളു . ഇംഗ്ലണ്ടിൻറെ ജിം ലേക്കറും ഇന്ത്യയുടെ സ്വന്തം അനിൽ കുംബ്ലെയും മാത്രമാണ് അങ്ങനെയൊരു സ്വപ്നം യാഥാർത്ഥ്യമാക്കിയത് . അനിൽ കുംബ്ലെ മാത്രമാണ് ഇതിൽ ഒരി ദിവസം തന്നെ പത്ത് വിക്കറ്റും വീഴ്ത്തി ചരിത്രം കുറിച്ചത് . ജിം ലേക്കർ രണ്ട് ദിവസങ്ങളിലായാണ് ഒരിന്നിംഗ്സിലെ പത്ത് വിക്കറ്റും പിഴുതെറിഞ്ഞത് . ഇപ്പോഴിത് ചരിത്രത്തിൽ ഒരു ദിവസം തന്നെ എതിർ ടീമിൻറെ പത്ത് വിക്കറ്റും പിഴുതെറിയുകയെന്ന സ്വപ്ന നേട്ടം കുംബ്ലെയ്ക്ക് ശേഷം സ്വന്തമാക്കിയിരിക്കുകയാണ് പാക് സ്പിന്നർ യാസിർ ഷാ . ന്യൂസിലാൻഡിൻറെ ഒന്നാം ഇന്നിംഗ്സിൽ എട്ട് പേരെ പറഞ്ഞയച്ച താരം ഇന്നലെ രണ്ടാം ഇന്നിംഗ്സിൽ രണ്ട് വിക്കറ്റും സ്വന്തമാക്കി . ഇന്നലെ തന്നെയാണ് എട്ടും രണ്ടും വീതം പത്ത് വിക്കറ്റെന്ന നേട്ടം അദ്ദേഹം പോക്കറ്റിലാക്കിയത് . ഇരുപത്തിയൊന്നാം നൂറ്റാണ്ടിൽ ഒരു ദിവസം തന്നെ പത്ത് വിക്കറ്റ് വീഴ്ത്തുന്ന ആദ്യ താരമെന്ന ഖ്യാതി കൂടിയാണ് പാക് സ്പിന്നർ കറക്കി വീഴ്ത്തിയത് . പാക്കിസ്ഥാൻറെ 418 റൺസ് പിന്തുടർന്ന ന്യൂസീലൻഡിൻറെ ആദ്യ ഇന്നിംഗ്സ് വെറും 35.3 ഓവറിൽ 90 റൺസിൽ അവസാനിക്കുകയായിരുന്നു . 12 . 3 ഓവറിൽ 41 റൺസ് വഴങ്ങിയാണ് ഷാ എട്ട് വിക്കറ്റ് കൊയ്ത്ത് . ആറ് ന്യൂസീലൻഡ് ബാറ്റ്സ്മാൻമാർ പൂജ്യത്തിന് പുറത്തായി . ജീത്ത് റാവൽ ( 31 ) , ടോം ലതാം ( 22 ) , റോസ് ടെയ്ലർ ( 0 ) , ഹെൻറി നിക്കോളാസ് ( 0 ) , ഇഷ് സോധി ( 0 ) , നീൽ വാഗ്നർ ( 0 ) , അജാസ് പട്ടേൽ ( 40 , ട്രെൻറ് ബോൾട്ട് ( 0 ) എന്നിവരാണ് ഷായുടെ സ്പിൻ വലയത്തിൽ കുടുങ്ങിയത് . ഫോളോഓൺ ചെയ്ത കിവികൾ ഇന്നലെ കളിയവസാനിപ്പിച്ചത് 2 ന് 131 എന്ന നിലയിലാണ് . ജീത്ത് റാവലിനെ രണ്ട് റൺസിനും നായകൻ വില്യംസണെ 30 റൺസിനും യാസിർ ഷാ പുറത്താക്കിയിരുന്നു . ഇന്ന് കളി പുനരാരംഭിച്ച ന്യൂസിലാൻഡ് ഒടുവിൽ വിവരം ലഭിക്കുമ്പോൾ 3 ന് 161 എന്ന നിലയിലാണ് . 50 റൺസ് നേടിയ ടോം ലതാമിനെ ഹസൻ അലിയാണ് പുറത്താക്കിയത് . 65 റൺസുമായി റോസ് ടെയ് ലറും 8 റൺസുമായി നിക്കോളാസുമാണ് ക്രീസിൽ . ഇന്നിംഗ്സ് തോൽവി ഒഴിവാക്കാനുള്ള പരിശ്രമത്തിലാണ് കിവികൾ .


ഓസ്ട്രേലിയൻ ടെസ്റ്റ് പരമ്പരയ്ക്കുള്ള ഇന്ത്യൻ ടീമിനെ പ്രഖ്യാപിച്ചു . വൻമാറ്റങ്ങളോടെയാണ് ടീം പ്രഖ്യാപിച്ചിരിക്കുന്നത് . ടെസ്റ്റിനുള്ള ടീമിൽ നിന്ന് ഹാർദ്ദിക് പാണ്ഡ്യ പുറത്തായി . ഏഷ്യ കപ്പിലെ മോശം പ്രകടനമാണ് ഹാർദ്ദിക് പാണ്ഡ്യയ്ക്ക് തിരിച്ചടിയായത് . പതിനെട്ട് അംഗ ടീമിനെ ബിസിസിഐയാണ് പ്രഖ്യാപിച്ചത് . മുരളി വിജയ് , രോഹിത് ശർമ , പാർത്ഥിവ് പട്ടേൽ ടീമിലേക്ക് തിരിച്ചെത്തി . മായാങ്ക് അഗർവാൾ , മൊഹമ്മദ് സിറാജ് എന്നിവരും ടീമിന് പുറത്തായി . ഇതിന് മുൻപ് ദക്ഷിണാഫ്രിക്കയ്ക്കെതിരായ ടെസ്റ്റ് പരമ്പരയിലാണ് പാർത്ഥിവ് പട്ടേലും രോഹിത് ശർമയും ഇടം നേടിയത് . സഹയ്ക്ക് പരിക്കിനെ തുടർന്നാണ് പാർത്ഥിവ് ടീമിൽ ഇടം കണ്ടെത്തിയത് . ഇംഗ്ലണ്ടിനെ എതിരെ നടന്ന പരമ്പരയിലെ പ്രകടനമാണ് വിജയ്യെ തുണച്ചത് . ജസ്പ്രീത് ബൂമ്രയും ഇഷാന്ത് ശർമയും ടീമിൽ തിരികെയെത്തി . 2014 - 15 ൽ നടന്ന ടെസ്റ്റ് പരമ്പരയിൽ ഇന്ത്യ 2 - 0 നാണ് ഓസ്ട്രേലിയക്കെതിരായ പരമ്പര നഷ്ടമായത് . മെൽബണിലും സിഡ്നിയിലും നടന്ന ടെസ്റ്റ് മൽസരങ്ങൾ സമനിലയിൽ ആണ് അവസാനിച്ചത് .


ഒക്ടോബറിൽ അണ്ടർ 17 ലോകകപ്പ് ഫുട്ബോളിന് ആതിഥേയരാവാനൊരുങ്ങുന്ന ഇന്ത്യൻ ഫുട്ബോളിന് സന്തോഷവാർത്ത . ഫിഫ റാങ്കിംഗിൽ ഇന്ത്യക്ക് ചരിത്ര നേട്ടം . ജൂലൈ മാസത്തെ റാങ്കിംഗിൽ 96 - ാം സ്ഥാനത്തെത്തിയ ഇന്ത്യ 1996നുശേഷമുള്ള ഏറ്റവും മികച്ച റാങ്കിംഗ് സ്വന്തമാക്കി . ഏഷ്യൻ റാങ്കിംഗിൽ പന്ത്രണ്ടാം സ്ഥാനത്താണ് ഇന്ത്യ . 1996 ഫെബ്രുവരിൽ 94 - ാം സ്ഥാനത്തെത്തിയതാണ് ഇന്ത്യയുടെ എക്കാലത്തെയും മികച്ച റാങ്കിംഗ് . 1993ൽ 99 - ാം സ്ഥാനത്തെത്തിയതായിരുന്നു രണ്ടാമത്തെ മികച്ച റാങ്കിംഗ് . അതാണ് ഇന്ന് മറികടന്നത് . 2015 മാർച്ചിലെ ഫിഫ റാങ്കിംഗ് അനുസരിച്ച് 173 - ാം സ്ഥാനത്തായിരുന്നു ഇന്ത്യ . രണ്ട് വർഷത്തിനിടെ 77 റാങ്കുകൾ മെച്ചപ്പെടുത്തിയാണ് ഇന്ത്യൻ കുതിപ്പ് . അവസാനം കളിച്ച പതിനഞ്ച് മത്സരങ്ങളിൽ പതിമൂന്നും ജയിച്ചാണ് ഇന്ത്യയുടെ കുതിപ്പ് . അവസാനം കളിച്ച എട്ടു മത്സരങ്ങളിൽ ഇന്ത്യ തോൽവി അറിഞ്ഞിട്ടില്ല . ഇന്ത്യൻ കോച്ചായി ചുമതല ഏറ്റെടുക്കുമ്പോൾ ഇന്ത്യയെ ആദ്യ നൂറ് റാങ്കിനുള്ളിൽ എത്തിക്കുമെന്നായിരുന്നു തന്റെ വാഗ്ദാനമെന്ന് സ്റ്റീഫൻ കോൺസ്റ്റാന്റൈൻ പറഞ്ഞു . അത് നേടാനായതിൽ തനിക്ക് അഭിമാനമുണ്ടെന്നും അദ്ദേഹം വ്യക്തമാക്കി . കോൺഫെഡറേഷൻ കപ്പ് ജേതാക്കളായ ജർമനിയാണ് റാങ്കിംഗിൽ ഒന്നാം സ്ഥാനത്ത് . ബ്രസീൽ രണ്ടാമതും അർജന്റീന മൂന്നാമതുമാണ് . പോർച്ചുഗൽ ആണ് നാലാം സ്ഥാനത്ത് . സ്വിറ്റ്സർലൻഡ് അഞ്ചാം സ്ഥാനത്തുണ്ട് .


ഇന്ത്യൻ രാഷ്ട്രീയ രംഗത്തെ ശക്തമായ സാന്നിധ്യമാണ് മമത ബാനർജി . മൂന്ന് പതിറ്റാണ്ടിലേറെ നീണ്ടുനിന്ന കമ്യൂണിസ്റ്റ് ഭരണത്തിന് അവസാനം കുറിച്ച് പശ്ചിമ ബംഗാളിൻറെ മുഖ്യമന്ത്രി പദത്തിലേക്ക് നടന്നുകയറിയ മമത ജൈത്രയാത്ര തുടരുകയാണ് . രാഷ്ട്രീയ രംഗത്ത് മാത്രമല്ല കായിക മേഖലയിലും ശ്രദ്ധേയമായ ഇടപെടൽ അവർ നടത്താറുണ്ട് . പശ്ചിമ ബംഗാളിലെ കായിക വികസനത്തിന് ഊന്നൽ നൽകാറുള്ള മമത കഴിയും വിധം കളിക്കളങ്ങളിലും നിറയാറുണ്ട് . ഇപ്പോഴിതാ ബാഡ്മിൻറൺ കോർട്ടിലെ പ്രകടനം കൊണ്ടും അവർ ശ്രദ്ധ നേടുകയാണ് . സ്പോർട്സിനെ പ്രണയിക്കുന്നു എന്ന കുറിപ്പോടെ മമത തന്നെയാണ് വീഡിയോ പങ്കുവച്ചത് . വില്ലേജുകളിൽ ബാഡ്മിൻറൺ പരിപോഷിപ്പിക്കുന്നതിന് വേണ്ടിയാണ് മമത റാക്കറ്റ് എന്തിയത് . നേരത്തെയും ബാഡ്മിൻറൺ കോർട്ടിൽ റാക്കറ്റ് വീശി ബംഗാൾ മുഖ്യമന്ത്രി കൈയ്യടി നേടിയിട്ടുണ്ട് .


വാട്സ്ആപ്പിൽ നമ്മളെ ഏറ്റവും കൂടുതൽ അലട്ടുന്നത് ഫോർവേർഡ് മെസേജുകൾ തന്നെയാണ് . അതിൽ വ്യാജ ഫോർവേർഡ് മെസേജുകളും ഉണ്ട് . അങ്ങനെവരുന്ന വ്യാജ ഫോർവേർഡ് മെസേജുകൾ ചിലപ്പോൾ നമ്മളും ഷെയർ ചെയ്യാറുമുണ്ട് . വ്യാജ ഫോർവേർഡ് സന്ദേശങ്ങൾ ഇന്ത്യയിൽ കൊലപാതകങ്ങളിലേക്ക് നയിച്ചിട്ടുമുണ്ട് . നിരവധി പേരാണ് രാജ്യത്ത് അങ്ങോളമിങ്ങോളം വാട്സ്ആപ്പ് വ്യാജ സന്ദേശത്തെ തുടർന്ന് കൊല്ലപ്പെട്ടത് . കുട്ടികളെ തട്ടിക്കൊണ്ടു പോവുന്ന സംഘമെന്നും പശുക്കടത്ത് നടത്തുന്ന സംഘമെന്നും ആരോപിച്ചുളള സന്ദേശങ്ങൾ വാട്സ്ആപ്പിൽ വ്യാപകമായതോടെ ആൾക്കൂട്ട അക്രമം രാജ്യത്ത് വ്യാപകമായി . തുടർന്ന് ഇതിനൊരു പരിഹാരം കാണാൻ വാട്സ്ആപ്പിനോട് ഇന്ത്യ അറിയിച്ചിരുന്നു . ഇപ്പോൾ ഇതാ വാട്സ്ആപ്പ് തന്നെ ഇങ്ങനെവരുന്ന ഫോർവേർഡ് മെസേജുകളെ തടയാൻ പുതിയ ഓപ്ഷനുകളുമായി എത്തുന്നു . വെറും അഞ്ച് പേർക്ക് മാത്രമേ ഇനിയൊരു സന്ദേശം ഫോർവേർഡ് ചെയ്യാൻ കഴിയുകയുളളൂ . ഈ ഫീച്ചർ തുടങ്ങിയതായി വാട്സ്ആപ്പ് വ്യക്തമാക്കി . വാട്സ്ആപ്പിന്റെ ഏറ്റവും പുതിയ വേർഷൻ ഉപയോഗിക്കുന്ന ഇന്ത്യയിലെ ഉപയോക്താക്കൾക്ക് നിലവിൽ ഈ ലിമിറ്റ് കാണാൻ കഴിയുമെന്ന് കമ്പനി വ്യക്താക്കി . ലോകത്ത് മറ്റുള്ള രാജ്യങ്ങളെ അപേക്ഷിച്ച് ഏറ്റവും കൂടുതൽ ഫോർവേഡ് മെസേജുകൾ സംഭവിക്കുന്നത് ഇന്ത്യയിലാണ് . അഞ്ചിൽ കൂടുതൽ കോൺടാക്ടുകളെ ഫോർവേഡിങ്ങിനായി സെലക്ട് ചെയ്താൽ ഫോർവേഡ് ബട്ടൺ അപ്രത്യക്ഷമാകുന്ന രീതിയുള്ള സംവിധാനമാണ് ഫെയ്സ്ബുക്കിന്റെ ഉടമസ്ഥതയിലുള്ള വാട്ട്സ്ആപ്പ് ഒരുക്കിയിരിക്കുന്നത് . നേരത്തെ , വ്യാജവാർത്തകൾ പ്രചരിക്കുന്നതിനെതിരേയും പ്രചരിപ്പിക്കുന്നതിലെ അപകടവും പ്രമുഖ മാധ്യമങ്ങളിൽ നൽകിയ പരസ്യങ്ങളിലൂടെ വാട്ട്സ്ആപ്പ് ഉപഭോക്താക്കളെ അറിയിച്ചിരുന്നു . നമുക്ക് വരുന്ന മെസേജുകൾ ഫോർവേർഡ് ചെയ്തതാണെങ്കിലും ഫോർവേർഡ് എന്ന് അക്ഷരത്തിൽ എഴുതികാണിക്കുന്ന ഫീച്ചർ നിലവിലുണ്ട് . WABetaInfo ആണ് ഈ ഓപ്ഷനുകൾ വാട്ട്സ്ആപ്പുകളിൽ എത്തിച്ചത് . ഡിലീറ്റ് ഫോർ എവെരി വൺ സമയപരിധി ഉയർത്തുകയും ചെയ്തിരുന്നു . മെസേജ് അയച്ച് ഏഴുമിനിറ്റിനകം ആ മെസേജ് ലഭിച്ചയാളുടെ അക്കൌണ്ടിൽനിന്നും ഡിലീറ്റ് ചെയ്യാൻ പറ്റുന്ന സേവനമാണിത് . മെസ്സേജ് ഡിലീറ്റ് ചെയ്താലും സ്വീകരിച്ചയാളുടെ ഫോണിൽ അത് ഡിലീറ്റ് ചെയ്യപ്പെട്ടതായി കാണിക്കുകയും ചെയ്യും . അയച്ച സന്ദേശങ്ങൾ 7 മിനിറ്റിനുള്ളിൽ ഡിലീറ്റ് ചെയ്യുവാൻ സാധിക്കുന്ന ഓപ്ഷൻ ആയിരുന്നു ഡിലീറ്റ് ഫോർ എവെരി വൺ എങ്കിൽ പുതിയ അപ്ഡേഷനുകൾ പ്രകാരം സമയപരിധി ഉയർത്തി , ഇനി മുതൽ 1 മണിക്കൂർ എട്ട് മിനിറ്റുവരെയാക്കി .


ആ സമയത്താണ് ഇപ്പോൾ നമുക്ക് നെറ്റ് ഇത്ര സിംപിൾ ആക്കി തന്ന സാക്ഷാൽ അംബാനി ചേട്ടൻറെ റിലയൻസ് കമ്പനിടെ വക 501 രൂപയുടെ ഫോൺ ഇറങ്ങിയത് . കൂടെ ജോലി ചെയ്യുന്ന ഒരു പാടു പേർ വാങ്ങി . നീല കളർ ഡിസ്പ്ലേ , അതുവരെ കേൾക്കാത്ത തരം റിംഗ്ടോൺ . മൊത്തത്തിൽ കിടുക്കാച്ചി സാധനം . ( സംഭവം കിടുക്കിത് പിന്നീടാണ് പലർക്കും വീടുകളിൽ 10000ത്തിന്റെ ഒക്കെ ബില്ല് വന്നപ്പോൾ . ) മാസം 1000 രൂപ മാത്രം ശമ്പളമുള്ള എനിക്ക് ഫോൺ എടുക്കാൻ വീണ്ടും രണ്ട് വർഷം കൂടി കാത്തിരിക്കേണ്ടി വന്നു . പിന്നെ സിമ്മിനുള്ള ഓടമായി . അന്നത്തെ രാജാവ് മ്മടെ ബിഎസ്എൻഎൽ തന്നെ . പക്ഷെ പുള്ളിക്ക് വല്യ ഡിമാൻറാ . കിട്ടാൻ ബുദ്ധിമുട് , 250 രൂപ വേണം . ബ്ലാക്കിൽ കിട്ടും 1000 രൂപ വരെ കൊടുക്കണം . മുഴുവൻ തേങ്ങ കിട്ടിയ പട്ടിടെ അവസ്ഥയിലായി . പിന്നെ സ്വകാര്യ കമ്പനിയിലേക്കായി ഓട്ടം . അന്നത്തെ സ്വകാര്യ സ്വത്ത് എസ്കോടെൽ ആണ് . അങ്ങനെ സിം എടുത്തു . അദ്യ റീചാർജ്ജും ചെയ്തു . ഇന്നത്തെ പോലെ ബാലൻസ് തീരില്ല കാരണം വിളിക്കാൻ ആരുമില്ല . ലീവിനു വീട്ടിൽ പോകുമ്പോൾ ആണ് അടുത്ത തമാശ . കോതമംഗലം കഴിഞ്ഞാൽ നമ്മൾ പരിധിക്ക് പുറത്ത് ആകും . പിന്നെ ഫോൺ കോണ്ടുള്ള ഉപയോഗം പാമ്പിന്റെ ഇര വിഴുങ്ങൽ , മോർട്ടൽ കോംപാക്ട് തുടങ്ങിയ ഗയിമുകൾ കളിക്കുക എന്നതാണ് . വൈദ്യുതി ഉത്പാദിപ്പിക്കുന്ന നാടാണേലും നാട്ടിൽ കരണ്ട് സ്വപ്നമായിരുന്നു . അത് കൊണ്ട് ചാർജ് തീർന്നാൽ ഗയിമുകളിയും നിൽക്കും . പിന്നെ തിരിച്ച് എറണാകുളത്തെത്തണം ജീവൻ വെക്കാൻ . അവസാനം രണ്ട് വർഷത്തിന് ശേഷം ആരോ എന്റെ പ്രിയപ്പെട്ട കൂട്ടുകാരനെ മോഷ്ടിച്ചു കോണ്ടുപോയതോടെ ആ ബന്ധം അവസാനിച്ചു . അതിനു ശേഷം ഒരു പാട് ഫോണുകൾ ജീവിതയാത്രയിൽ വന്ന് പോയെങ്കിലും , ഇന്നും ഇടക്കിടക്ക് ഓർക്കാറുണ്ട് ആദ്യ ഫോണിനെ .


ഓവറിൽ ആറു വിക്കറ്റുകളെന്ന ചരിത്ര നേട്ടം ഇംഗ്ലണ്ട് കൌമാര താരത്തിന് . 13കാരനായ ലുക്ക് റോബിൻസനാണ് ഫിലാഡൽഫിയ ക്രിക്കറ്റ് ക്ലബിനായി ഓവറിലെ ആറു പന്തിൽ ആറു വിക്കറ്റ് നേടിയത് . ലുക്കിൻറെ ഓവറിൽ എതിർ ടീമിലെ ആറു പേർ ക്ലീൻ ബൌൾഡാവുകയായിരുന്നു . രാജ്യാന്തര ക്രിക്കറ്റിൽ തുടർച്ചയായ നാലു പന്തുകളിൽ വിക്കറ്റ് വീഴ്ത്തിയ ലങ്കൻ താരം ലസിത് മലിംഗയുടെ പേരിലാണ് റെക്കോർഡ് . കുടുംബാംഗങ്ങളുടെ സാന്നിധ്യത്തിലായിരുന്നു ലുക്ക് റോബിൻസനിൻറെ ചരിത്രനേട്ടം . ലുക്കിൻറെ പിതാവായ സ്റ്റീഫനായിരുന്നു മൽസരത്തിൽ അംപയർ . 30 വർഷത്തെ ക്രിക്കറ്റ് ജീവിതത്തിൽ സമാനമായ നേട്ടം കണ്ടിട്ടില്ലെന്നായിരുന്നു സ്റ്റീഫൻറെ പ്രതികരണം . ലുക്ക് റോബിൻസനിൻറെ ഇളയ സഹോദരനും ഫിലാഡൽഫിയ ടീമിലുണ്ടായിരുന്നു . മൽസര സമയത്ത് ലുക്കിൻറെ അമ്മയും മുത്തശ്ശിയും സ്റ്റേഡിയത്തിലുണ്ടായിരുന്നു .


അൻറാർറ്റിക്കയിലെ മഞ്ഞുപാളികളിലെ പുതിയ ദ്വാരം ഗവേഷകരിൽ ആശങ്കയുണ്ടാക്കുന്നു . 40 വർഷങ്ങൾക്കു ശേഷമാണ് അൻറാർറ്റിക്കയിൽ ഇത്രയും വലിയ വിടവ് കണ്ടെത്തുന്നത് . അൻറാർട്ടിക്കയുടെ തെക്കുഭാഗത്തു നിന്ന് നീങ്ങി മധ്യഭാഗത്തിനും സമുദ്രത്തിനും ഇടയിൽ മറ്റൊരു വലിയ ദ്വാരം അടുത്തിടെ കണ്ടെത്തിയിരിക്കുകയാണ് . വേനൽക്കാലത്ത് പോലും ചൂടേൽക്കാത്ത ഈ മേഖലയിൽ മഞ്ഞുപാളികൾ പൂർണമായി അപ്രത്യക്ഷമായി സമുദ്രം എങ്ങനെ പുറത്തു കാണപ്പെടുന്നത് എങ്ങനെയാണെന്ന് ഗവേഷകരെ കുഴയ്ക്കുകയാണ് . സമുദ്രത്തിൽ നിന്ന് രണ്ടായിരത്തോളം കിലോമീറ്റർ അകലെയാണ് നിലവിൽ ദ്വാരം കാണപ്പെട്ടിരിക്കുന്ന സ്ഥലം . അതിനാൽ കാലവസ്ഥയിലുണ്ടാകുന്ന സ്വഭാവിക മാറ്റം മൂലം ഈ പ്രതിഭാസം സംഭവിക്കില്ലെന്നാണ് ഗവേഷക സംഘം വ്യക്തമാക്കുന്നത് . ഈ പ്രദേശത്ത് ഗവേഷണം നടത്താൻ കഴിയില്ലാത്തതിനാൽ ദ്വാരത്തിന്റെ ചിത്രങ്ങൾ മാത്രമേ ലഭ്യമാകത്തുള്ളു . ഈ പ്രദേശത്ത് എത്താനായാൽ മാത്രമേ പിന്നിലെ കാരണം വ്യക്തമാകുകയുള്ളു . 31000 ചതുരശ്ര കിലോമീറ്ററാണ് ഈ ഭീമൻ ദ്വാരത്തിൻറെ ഏകദേശ വലിപ്പം എന്നാണ് വിവരം . അതായത് അയർലണ്ടിന്റെ അത്ര വലിപ്പമാണ് ഈ ഭീമൻ കുഴിയുടെ വലിപ്പം . കഴിഞ്ഞ വർഷം സാറ്റലൈറ്റ് ചിത്രങ്ങളിലും ഇതേ മേഖലയിൽ സമുദ്രം വെളിയിൽ വരുന്നതിൻറെ ചിത്രങ്ങൾ പുറത്തുവന്നിരുന്നു . എന്നാൽ പിന്നീട് ഇവ പൂർണമായി അപ്രത്യക്ഷമായിരുന്നു .


ലേഡി സൂപ്പർ സ്റ്റാർ പട്ടം ഒരിക്കൽ കൂടി തനിക്ക് മാത്രം അവകാശപ്പെട്ടതാണെന്ന് തെളിയിച്ചിരിക്കുകയാണ് തെന്നിന്ത്യയുടെ തലൈവി നയൻതാര . ' അറം ' എന്ന ചിത്രം പലരും ഏറ്റെടുക്കാൻ മടിച്ചപ്പോൾ നയൻതാര എന്ന പേരിൻറെ ബലത്തിലാണ് ചിത്രം മുന്നോട്ട് പോയത് . അവസാനം തീയറ്ററുകളിലെത്തിയപ്പോൾ അർഹിച്ച വിജയത്തോടെ ചിത്രം മുന്നേറുകയും ചെയ്യുന്നു . എന്നാൽ വ്യാജന്മാർ അറത്തെയും വെറുതേ വിട്ടില്ല . തിയേറ്ററുകളിൽ മികച്ച അഭിപ്രായം നേടി മുന്നേറുന്ന ചിത്രത്തിന്റെ വ്യാജൻ ഇന്റർനെറ്റിൽ . ചിത്രം റിലീസ് ചെയ്ത് 12 മണിക്കൂറിനുള്ളിലാണ് വ്യാജൻ ഇന്റർനെറ്റിലും പ്രത്യക്ഷപ്പെട്ടത് . തമിഴിലും മലയാളത്തിലും നിർമ്മിക്കുന്ന പുതിയ സിനിമകളുടെ വ്യാജൻ ഇറക്കുന്ന തമിഴ് റോക്കേഴ്സാണ് നയൻസിന്റെ സിനിമയും ലീക്കാക്കിയത് . ടോറന്റ് സൈറ്റുകളിലൂടെയാണ് സിനിമയുടെ വ്യാജൻ പ്രചരിച്ചിരുന്നത് . തിയറ്ററുകളിൽ നിന്നും പകർത്തിയ പ്രിന്റ് അല്ല ഇപ്പോൾ പുറത്തുവന്നിരിക്കുന്നത് . ഗോപി നൈനാർ സംവിധാനം ചെയ്ത് സിനിമയിൽ നയൻതാര തന്റെ മികച്ച പ്രകടനം തന്നെ കാഴ്ചവെച്ചിരിക്കുകയാണ് . ചിത്രം സംസാരിക്കുന്നത് തമിഴ്നാട്ടിലെ ഭൂരിപക്ഷം ജനങ്ങൾ അഭിമുഖീകരിക്കുന്ന പ്രശ്നങ്ങളെക്കുറിച്ചാണ് . വ്യക്തമായ ജനപക്ഷരാഷ്ര്ടീയം ആണ് ചിത്രം മുന്നോട്ടുവയ്ക്കുന്നത് . ഒരു സൂപ്പർ താരങ്ങൾക്കും ലഭിക്കാത്ത വരവേൽപ്പാണ് നയൻതാരയ്ക്ക് ലഭിക്കുന്നത് .


ക്യാൻസർ തീ പോലെയാണ് . ഒരു കെട്ടിടത്തിന്റെ ഭാഗത്ത് തീപിടിച്ചെന്ന് കരുതുക , അത് അദൃശ്യമായ ജ്വലനമല്ല . എല്ലാ ഭാഗത്തേക്കും ആ തീനാളം പടരും . ജ്വലിക്കുന്ന തീനാളത്തിനുമുകളിൽ വെള്ളം ഒഴിച്ച് ആ തീ കെടുത്താൻ നിങ്ങൾക്കു കഴിയില്ല . കെട്ടിടത്തിന്റെ എല്ലാ ഭാഗങ്ങളിലേക്കും ആ തീ ആളിപടരും അങ്ങനെ ആ കെട്ടിടം നശിക്കു . അതുകൊണ്ടുതന്നെ കെട്ടിടം നശിക്കാതിരിക്കാൻ കെട്ടിടത്തിന്റെ മുഴുവൻ ഭാഗങ്ങളിലും വെള്ളം ഒഴിക്കുക . സാനിറ്ററി പാഡല്ല , ഭൂരിഭാഗം സ്ത്രീകളും ഉപയോഗിക്കുന്നത് പഴംതുണി അതുപോലെ ശരീരത്തിന്റെ ചില ഭാഗങ്ങളിൽ ക്യാൻസർ ട്യൂമർ എന്ന നിലയയിൽ ആരംഭിക്കുന്നു . എന്നാൽ അദൃശ്യമായ ക്യാൻസർ കോശങ്ങൾ രക്തത്തിലെ സ്ട്രീമിലൂടെ ശരീരത്തിന്റെ എല്ലാ ഭാഗങ്ങളിലും വ്യാപിക്കുന്നു . അതോടൊപ്പം തലച്ചോറ് , ശ്വാസകോശം , ഹൃദയം , കരൾ , കിഡ്നി , തുടങ്ങിയ സുപ്രധാനമായ അവയവങ്ങളിലും പടരുന്നു . സ്കാനിങ്ങിലൂടെ ഈ അർബുദകോശങ്ങളെ കാണാൻ സാധിക്കില്ല . ഈ ഘട്ടത്തിൽ സർജറി , അല്ലെങ്കിൽ റേഡിയോ തെറാപ്പി ഇതു മാത്രമേ ചെയ്യാവൂ . എന്നാൽ ശരീരത്തിന്റെ മറ്റു ഭാഗങ്ങളിലെ സീഡ്സുകൾ ട്യൂമർപോലെ വളരുകയും അത് മരണത്തിലേക്ക് നയിക്കുകയും ചെയ്യുന്നു . റേഡിയോ തെറാപ്പി , അല്ലെങ്കിൽ സർജറി കഴിഞ്ഞ് കുറച്ച് മാസങ്ങൾ , അല്ലെങ്കിൽ വർഷങ്ങൾക്കുള്ളിലിത് സംഭവിക്കുന്നു . 20 വർഷങ്ങൾക്കുമുൻപ് മിക്ക ക്യാൻസർരോഗങ്ങൾക്കും ആന്റി ക്യാൻസർ മരുന്നുകൾ ലഭ്യമായിരുന്നില്ല അതുകൊണ്ടുതന്നെ ക്യാൻസർ ബാധിച്ച് ജനങ്ങൾ മരണപെടുകയായിരുന്നു . എന്നാൽ അടുത്തിടെ പല ക്യാൻസർ രോഗങ്ങൾക്കും പുതിയ ആന്റി ക്യാൻസർ മരുന്നുകൾ കണ്ടെത്തിയിരുന്നു . ഈ മരുന്നുകൾ നേരാംവണ്ണം ഉപയോഗിക്കുകയാണെങ്കിൽ ശരീരത്തിലുള്ള അർബുദകോശങ്ങളെ നശിപ്പിക്കാൻ സാധിക്കുകയും മരണത്തിൽ രക്ഷപെടുകയും ചെയ്യാം . ബ്രസ്റ്റ് , അണ്ഡാലയം , തൊണ്ട , നാവ് , മുതലായ ഭാഗങ്ങളിൽ ക്യാൻസർ ബാധിക്കുന്നത് സർജറി കാരണം ഇല്ലാതാക്കുന്നു . ട്യൂമർ ബാധിച്ച ഭാഗം മുറിച്ചുകളയാതെ ആ മുഴ മാത്രം നീക്കം ചെയ്യാൻ സർജറിയലൂടെ സാധിക്കും . ബ്രസ്റ്റ് ക്യാൻസർ , തൊണ്ടയിലെ ക്യാൻസർ , ഓറൽ ക്യാൻസർ , അണ്ഡാശയ ക്യാന്ഡസർ , റിക്ടൽ ക്യാൻസർ , ബ്ലഡ് ക്യാൻസർ മുതലായവയും കൂടാതെ എയ്ഡ്സ് രോഗമുള്ള ക്യാന്ഡസർ രോഗികൾക്കുപോലും ഇപ്പോൾ ചികിത്സ ലഭ്യമാണ് . ശ്വാസകോശം , കരൾ എന്നിവിടങ്ങളിൽ രോഗം പിടിപെട്ട് അവസാന ഘട്ടത്തിലാണെങ്കിൽ അവരെ മരണത്തിൽനിന്ന് രക്ഷപെടുത്താൻ മരുന്നുകൾക്ക് കഴിയുന്നു . 30 വർഷമായി ഈ രംഗത്ത് പരിചയമുള്ള മദ്രാസ് മെഡിക്കൽ കോളേജ് മുൻ ഓങ്കോളജി വിഭാഗം പ്രൊഫസറാണ് ഈ കാര്യങ്ങൾ പറയുന്നത് . കെകെആർ ക്യാൻസർ ഹോസ്പിറ്റൽ നമ്പഃ 2649 , വെങ്കടകൃഷ്ണ അയ്യർ റോഡ് മണ്ടവേലി , ചെന്നൈ - 600 028 . മൊബൈൽ 8883000123 .


ഓപ്പോ എ5 അവതരിപ്പിച്ചു . ചൈനയിലാണ് ഫോൺ ആദ്യമായി എത്തുക . ഡ്യൂവൽ ക്യാമറ സംവിധാനത്തിൽ എത്തുന്ന ഫോൺ ആർട്ടിഫിഷൽ ഇൻറലിജൻസ് പവറോടെയുള്ള സെൽഫി ക്യാമറ നൽകുന്നു . നോച്ച് ഡിസ്പ്ലേയാണ് ഫോണിനുള്ളത് . ചൈനയിൽ 1500 യുവാന് വിൽക്കുന്ന ഫോൺ ഇന്ത്യയിൽ എത്തുമ്പോൾ 15,000 രൂപയ്ക്ക് അടുത്ത് വില വരും എന്നാണ് സൂചന . മിറർ ബ്ലൂ , പിങ്ക് കളറുകളിലാണ് ഈ ഫോൺ എത്തുന്നത് . ഡ്യൂവൽ നാനോ സിം ഉപയോഗിക്കാവുന്ന ഒപ്പോ എ5ൻറെ ഓപ്പറേറ്റിംഗ് സിസ്റ്റം ആൻഡ്രോയ്ഡ് ഓറീയോ ആണ് . ഇതിന് അഡിഷനലായി കളർ ഓപ്പറേറ്റിംഗ് ഇൻറർഫേസ് 5.1 ഉം ഉണ്ടാകും . 19 : 9 അനുപാതത്തിലാണ് സ്ക്രീൻ വലിപ്പം . 6 . 2 ഇഞ്ച് എച്ച്ഡി പ്ലസ് സ്ക്രീൻറെ റെസല്യൂഷൻ 720x1520 പിക്സലാണ് . 2 . 5ഡി കർവ്ഡ് ഗ്ലാസ് സംരക്ഷണം സ്ക്രീന് ലഭിക്കും . ക്യൂവൽകോം സ്നാപ്ഡ്രാഗൺ 450 എസ്ഒസിയാണ് ഫോണിൻറെ ചിപ്പ് അഡ്രിനോ 506 ആണ് ഗ്രാഫിക്സ് പ്രോസസ്സർ യൂണിറ്റ് . 4ജിബിയാണ് ഫോണിൻറെ റാം ശേഷി . 64 ജിബിയാണ് ഓൺബോർഡ് സ്റ്റോറേജ് ശേഷി . എസ്ഡി കാർഡ് ഉപയോഗിച്ച് മെമ്മറി ശേഷി 256 ജിബിയായി വർദ്ധിപ്പിക്കാൻ സാധിക്കും . 4320 എംഎഎച്ചാണ് ഫോണിൻറെ ബാറ്ററി ശേഷി , ഇത് 14 മണിക്കൂർ വീഡിയോ പ്ലേബാക്കും , 11 മണിക്കൂർ ഗെയിമിംഗും നൽകുമെന്നാണ് ഓപ്പോയുടെ അവകാശവാദം . ഇതേ സമയം ക്യാമറയിലേക്ക് വന്നാൽ പിന്നിലെ ഡ്യൂവൽ ക്യാമറ സെറ്റപ്പിൽ 13 എംപി പ്രൈമറി സെൻസറും , 2 എംപി സെക്കൻററി സെൻസറുമാണ് ലഭിക്കുന്നത് . മുന്നിൽ 8 എംപിയാണ് സെൽഫിക്കായി നൽകിയിരിക്കുന്നത് . ഇന്ത്യയിൽ സമീപ മാസങ്ങളിൽ തന്നെ ഒപ്പോ എ5 എത്തും എന്നാണ് സൂചന .


95 % സ്മാർട്ട്ഫോൺ ഉടമസ്ഥരും ഉപയോഗിക്കുന്ന ഏറ്റവും ജനപ്രിയ മെസേജിംങ് ആപ്ലിക്കേഷൻ ആണ് വാട്ട്സ്ആപ്പ് . കഴിഞ്ഞ ഏഴു വർഷത്തെ ലിസ്റ്റ് നോക്കിയാൽ ഏറ്റവും കൂടുതൽ ഉപഭോക്താക്കൾ ഉപയോഗിക്കുന്ന ഒരു മെസേജിംങ് പ്ലാറ്റ്ഫോമും വാട്ട്സ്ആപ്പ് ആണ് . എന്നാൽ ഇപ്പോൾ വാട്ട്സ്ആപ്പിനെ കുറിച്ച് ഞെട്ടിക്കുന്ന വാർത്തകളാണ് പുറത്ത് വന്നിരിക്കുന്നത് . അതായത് 2017 ജൂൺ 30നു ശേഷം പല ഫോണുകളിലും വാട്ട്സ്ആപ്പ് പ്രവർത്തിക്കില്ലെന്നാണ് റിപ്പോർട്ടുകൾ . ഫിനാൻഷ്യൽ എക്സ്പ്രസാണ് ഇതുസംബന്ധിച്ച് വാർത്ത പുറത്തുവിട്ടത് . പഴയ സ്മാർട്ട്ഫോണുകളിൽ വാട്ട്സ്ആപ്പ് പ്രവർത്തിക്കില്ല എന്ന് 2016ൽ റിപ്പോർട്ടുകളുണ്ടായിരുന്നു . ഐ ഫോൺ , വിൻഡോസ് ഐ ഫോൺ , നോക്കിയ , ആൻഡ്രോയിഡ് , ബ്ലാക്ക് ബെറി ഫോണുകളിൽ വാട്ട്സ്ആപ്പ് പ്രവർത്തിക്കില്ലെന്നായിരുന്നു റിപ്പോർട്ട് . പിന്നീട് ഇത് 2017 ജൂൺ 30 വരെയാക്കി ദീർഘിപ്പിച്ചു . ഈ കാലാവധിയാണ് ഇപ്പോൾ അവസാനിക്കുന്നത് . ഐഒഎസ് 6 , വിൻഡോസ് 7 എന്നിവയിൽ പ്രവർത്തിക്കുന്ന മൊബൈലുകളിൽ ബ്ലാക്ക്ബെറി 10 , ബ്ലാക്ക്ബെറി ഒഎസ് , നോക്കിയ ഒഎസ് , നോക്കിയ സിംബയിൻ , നോക്കിയ S40 എന്നിവയിൽ ജൂൺ 30 ഓടെ വാട്ട്സ്ആപ്പ് സേവനം നിർത്തലാക്കുമെന്നാണ് റിപ്പോർട്ടുകൾ . അതായത് നിങ്ങളുടെ ഫോൺ ഐഓഎസ് 6 , വിൻഡോസ് 7 ഓപ്പറേറ്റിംഗ് സിസ്റ്റത്തിലാണ് പ്രവർത്തിക്കുന്നതെങ്കിൽ മാത്രം നിങ്ങൾ പേടിച്ചാൽ മതിയെന്ന് ചുരുക്കം . അയച്ച സന്ദേശങ്ങൾ തിരിച്ചെടുക്കാനുള്ള ഫീച്ചർ വാട്ട്സ്ആപ്പ് ഉടൻ അവതരിപ്പിക്കുമെന്നും റിപ്പോർട്ടുകളുണ്ട . ഒരു നിശ്ചിത സമയത്തിനുള്ളിൽ മാത്രമാണ് മെസെജ് തിരിച്ചെടുക്കാൻ സാധിക്കുക . വാട്സ്ആപ്പിന്റെ പുതിയ ഫീച്ചറുകൾ പരീക്ഷിക്കുന്ന വാബ് ബീറ്റ് ഇൻഫോം എന്ന സൈറ്റാണ് വാട്സ്ആപ്പ് പുതിയ ഫീച്ചർ ഉടൻ ഇറക്കുമെന്ന് സൂചന നൽകിയത് . ഒരു സന്ദേശം അയച്ച് അഞ്ച് മിനുട്ടാണ് അത് തിരിച്ചെടുക്കാനുള്ള സമയം .


ഗൂഗിൾ ആപ്പിളിനെ സ്വന്തമാക്കുന്നു എന്ന വാർത്ത ആരെയും ഞെട്ടിപ്പിക്കും . അത്തരം ഒരു ഞെട്ടിച്ച വാർത്തയാണ് ഇപ്പോൾ ടെക് ലോകത്ത് ചർച്ച . ദി ഡോ ജോൺസ് ന്യൂസ് വയർ ( The Dow Jones News Wire ) ആണ് വളരെ അപ്രതീക്ഷിതമായി ഈ കാര്യം റിപ്പോർട്ട് ചെയ്തത് . എന്നാൽ ഈ രണ്ട് കോപ്പറേറ്റുകളെക്കുറിച്ച് അറിയുന്നവർ ഇത് വിശ്വസിക്കില്ലെങ്കിലും , ഇതിൽ സംഭവിച്ചത് ഇങ്ങനെയാണ് . ഇതോരു അബദ്ധമായിരുന്നു . വരിക്കാരായ ഉപയോക്താക്കൾക്ക് ദി ഡോ ജോൺസ് ന്യൂസ് ചൊവ്വാഴ്ച രാവിലെ അയച്ച വാർത്തകളിൽ അബദ്ധത്തിൽ ഈ വാർത്തയും ഉൾപ്പെടുകയായിരുന്നു . 9 , 900 കോടി ഡോളറിന് ഗൂഗിൾ ആപ്പിളിനെ വാങ്ങുന്നു എന്നായിരുന്നു വാർത്തയുടെ തലക്കെട്ട് . ജീവിച്ചിരിക്കുന്ന ആർക്കും ഞെട്ടലുളവാക്കുന്ന നീക്കം എന്ന് പറഞ്ഞ് തുടങ്ങുന്ന വാർത്തയുടെ ഉള്ളടക്കത്തിൽ ഗൂഗിൾ സിഇഓ ലാരി പേജ് 2010ൽ സ്റ്റീവ് ജോബ്സുമായി ഇക്കാര്യം ധാരണയാക്കിയിരുന്നുവെന്നും പറയുന്നുണ്ട് . വിചിത്രമായ ഈ വാർത്ത പക്ഷെ പ്രസിദ്ധീകരണത്തിന് വേണ്ടി തയ്യാറാക്കിയതായിരുന്നില്ല . എന്തോ സാങ്കേതിക പരീക്ഷണത്തിന് വേണ്ടി തയ്യാറാക്കിയവാർത്ത അബദ്ധത്തിൽ വരിക്കാർക്ക് അയക്കുകയായിരുന്നു . രണ്ട് മിനിറ്റിനുള്ളിൽ തന്നെ വാർത്ത നീക്കം ചെയ്ത് ക്ഷമാപണം നടത്തി ഡോ ജോൺസ് അധികൃതർ രംഗത്തെത്തിയെങ്കിലും സംഭവം സോഷ്യൽ മീഡിയ ഏറ്റെടുത്തു .


ഇന്ത്യ ക്രിക്കറ്റിന്റെ ശക്തി എത്രയെന്ന് തെളിയിക്കുന്നതായിരുന്നു ഇംഗ്ലണ്ടിനെതിരേ മൂന്നാമത്തേയും അവസാനത്തേയും ട്വന്റി20 മത്സരം . വ്യക്തിഗത പ്രകടനം കൊണ്ടും ഇന്ത്യൻ താരങ്ങൾ മികച്ച പ്രകടനം പുറത്തെടുത്തു . എം . എസ് . ധോണി , ഹാർദിക് പാണ്ഡ്യ , രോഹിത് ശർമ എന്നിവരുടേത് തകർപ്പൻ പ്രകടമായിരുന്നു . അരങ്ങേറ്റം കുറിച്ച് സിദ്ധാർത്ഥ് കൌളും നിരാശപ്പെടുത്തിയില്ല . ക്യാപ്റ്റൻ വിരാട് കോലിയും നിർണായക സമയത്ത് അവസരോചിത ഇന്നിങ്സ് പുറത്തെടുത്തു . ഹാർദിക് പാണ്ഡ്യയുടെ ഓൾറൌണ്ട് പ്രകടനത്തിൽ നിന്ന് തുടങ്ങാം . പന്തെടുത്തപ്പോൾ നാല് വിക്കറ്റാണ് പാണ്ഡ്യ വീഴ്ത്തിയത് . മടക്കി അയച്ചത് ചില്ലറക്കാരേയല്ല . ഇംഗ്ലണ്ടിന്റെ മധ്യനിര ഹാർദിക്കിന്റെ ബൌളിങ്ങിന് മുന്നിൽ മുട്ടുക്കുത്തി വീണു . പുറത്താക്കിയത് , അലക്സ് ഹെയ്ൽസ് , ഒയിൻ മോർഗൻ , ബെൻ സ്റ്റോക്സ് , ജോണി ബെയർസ്റ്റോ എന്നിവരെല്ലാം പാണ്ഡ്യയുടെ പന്തുകൾക്ക് മുന്നിൽ മുട്ടുമടക്കി . പിന്നീട് ബാറ്റെടുത്തപ്പോൾ വിലപ്പെട്ട 33 റൺസും പാണ്ഡ്യ സമ്മാനിച്ചു . 14 പന്തുകൾ മാത്രമാണ് ഇന്ത്യയുടെ പുതിയ ഫിനിഷർ നേരിട്ടത് . നാല് ഫോറും രണ്ട് കൂറ്റന് സിക്സും അടങ്ങുന്നതായിരുന്നു പാണ്ഡ്യയുടെ ഇന്നിഹ്സ് . മുൻ ക്യാപ്റ്റൻ എം . എസ് ധോണിയുടെ പ്രകടനവും എടുത്ത് പറയേണ്ടിയിരിക്കുന്നു . 37 വയസ് പൂർത്തിയായ ധോണി ഇന്ന് സ്റ്റംപിന് പിന്നിൽ മിന്നുന്ന പ്രകടനാണ് പുറത്തെടുത്തത് . അഞ്ച് ക്യാച്ചുകളിലും ഒരു റണ്ണൌട്ടിലും ധോണി നേരിട്ട് ഇടപ്പെട്ടു . ഇനി രോഹിത് ശർമ . താരത്തിന്റെ മൂന്നാം ട്വന്റി20 സെഞ്ചുറിയാണിത് . 56 പന്തിൽ നിന്ന് രോഹിത് 100 പൂർത്തിയാക്കി . അഞ്ച് സിക്സും 11 ഫോറും അടങ്ങുന്ന അതി മനോഹര ഇന്നിങ്സ് .


ഇഷാനും ജാൻവിയും ഒന്നിക്കുന്ന ഹിന്ദി സിനിമ ധഡക് എന്ന സിനിമ റിലീസിന് ഒരുങ്ങുകയാണ് . സൂപ്പർഹിറ്റ് മറാത്തി ചിത്രമായ സൈറാത്തിന്റെ റീമേക്ക് ആണ് ഹിന്ദി സിനിമയായ ധഡാക്ക് . ചിത്രത്തിന്റെ റിലീസിനായി ആരാധകർ കാത്തിരിക്കുമ്പോൾ ചിത്രത്തിലെ നായകന്റെയും നായികയുടെയും പ്രണയവും ഡേറ്റിംഗുമെല്ലാം വാർത്തയാകുകയാണ് . എന്നാൽ ഇത് പബ്ലിക് സ്റ്റണ്ടാണെന്ന് സിനിമയുമായി അടുത്ത വൃത്തങ്ങൾ പറഞ്ഞതായി ഇന്ത്യ . ഡോട് കോം റിപ്പോർട്ട് ചെയ്യുന്നു . യുവതാരങ്ങളായ ഇഷാനും ജാൻവിയും ഒന്നിച്ച് അടുത്തിടെ ഇസ്താനാബുളിൽ ഷോപ്പിംഗ് നടത്തിയത് ഗോസിപ്പ് കോളങ്ങളിൽ വാർത്തയായിരിരുന്നു . ഇരുവരും ഒന്നിച്ച് അത്താഴവിരുന്നിന് പോകുന്നതും ഒരേ ജിമ്മിൽ പോകുന്നതും ഒക്കെ ഗോസിപ്പായി മാറിയിരുന്നു . ഇരുവരുടെയും കുടുംബങ്ങളിൽ നിന്ന് താക്കീത് ലഭിച്ചെന്നും സിനിമയിൽ ശ്രദ്ധ കേന്ദ്രീകരിക്കണമെന്നും നിർദ്ദേശമുണ്ടായതായും സിനിമാ മാധ്യമങ്ങൾ റിപ്പോർട്ട് ചെയ്തു . എന്നാൽ ഇതൊക്കെ സിനിമയുടെ പ്രചാരണത്തിനായി മുൻകൂട്ടി തീരുമാനിച്ച് നടത്തുന്ന പബ്ലിക് സ്റ്റണ്ടാണെന്നാണ് റിപ്പോർട്ട് . ബോളിവുഡിലെ പ്രണയകഥകളിൽ ആരാധകർക്കും സിനിമാ മാധ്യമങ്ങൾക്കും താൽപര്യമുണ്ടാകുമെന്ന് സിനിമയുടെ അണിയറപ്രവർത്തകർക്ക് അറിയാം . ഒരു ദുരന്ത പ്രണയകഥയാണ് സിനിമയിൽ പറയുന്നത് . യഥാർഥ ജീവിതത്തിൽ പ്രണയജോഡികളായി ഇഷാനും ജാൻവിയും അഭിനയിക്കുന്നത് സിനിമയോട് താൽപര്യം കൂട്ടാൻ വേണ്ടി മാത്രമാണ് - സിനിമയുടെ അണിയറപ്രവർത്തകരുമായി ബന്ധപ്പെട്ടവർ പറഞ്ഞതായി ഇന്ത്യ ഡോട് കോം റിപ്പോർട്ട് ചെയ്യുന്നു .


ക്രിക്കറ്റിലെ കോച്ചുമാരുടെയും ക്യാപ്റ്റൻമാരുടെയും പ്രതിഫലത്തിന്റെ കാര്യത്തിലുള്ള പട്ടിക പുറത്തുവന്നപ്പോൾ , ഏറ്റവുമധികം പ്രതിഫലം വാങ്ങുന്ന കോച്ച് രവി ശാസ്ത്രി . ഇന്ത്യൻ പരിശീലകനായ രവി ശാസ്ത്രിക്ക് 1.17 ഡോളർ മില്യനാണ് പ്രതിഫലമെന്ന് ഇഎസ്പിഎൻ ക്രിക്കിൻഫോ റിപ്പോർട്ട് ചെയ്യുന്നു . പ്രതിഫലത്തിന്റെ കാര്യത്തിൽ ഇന്ത്യൻ നായകൻ വിരാട് കോലി , ശാസ്ത്രിയേക്കാൾ പിന്നിലാണ് . ഏകദേശം ഒരു മില്യൺ ഡോളറാണ് കോലിയുടെ പ്രതിഫലം . പരിശീലകരുടെ പ്രതിഫല പട്ടികയിൽ ഓസ്ട്രേലിയ കോച്ച് ഡാരൻ ലേമാനെ പിന്നിലാക്കിയാണ് ( . 55 മില്യൺ ) രവി ശാസ്ത്രി ഒന്നാമതെത്തിയത് . ഇനി ക്യാപ്റ്റൻമാരുടെ പട്ടിക നോക്കിയാൽ ഓസീസ് നായകൻ സ്റ്റീവ് സ്മിത്താണ് ഒന്നാം സ്ഥാനത്ത് . സ്മിത്തിന് പ്രതിഫലമായ ക്രിക്കറ്റ് ഓസ്ട്രേലിയ നൽകുന്നത് 1.47 മില്യനാണ് . ഇംഗ്ലീഷ് നായകൻ ജോ റൂട്ടിന് ലഭിക്കുന്നത് 1.38 മില്യനാണ് . ഏറ്റവും കുറവ് പ്രതിഫലം വാങ്ങുന്ന നായകൻ , സിംബാബ്വെയുടെ ഗ്രെയിം ക്രീമർ ആണ് . വെറും . 09 മില്യൺ ഡോളറാണ് ക്രീമറുടെ പ്രതിഫലം . ബംഗ്ലാദേശ് നായകൻ ഷാകിബ് അൽ ഹസന്റെ പ്രതിഫലം 0.14 മില്യൺ ഡോളറാണ് . ഏറ്റവും കുറച്ച് പ്രതിഫലം ലഭിക്കുന്ന പരിശീലകൻ ശ്രീലങ്കയുടെ നിക് പോതാസ് ആണ് . 0 . 14 മില്യനാണ് ഇദ്ദേഹത്തിന്റെ പ്രതിഫലം . ക്രിക്കറ്റിനെ അപേക്ഷിച്ച് മറ്റ് കായികയിനങ്ങളിലുള്ള താരങ്ങൾക്ക് മികച്ച പ്രതിഫലമാണുള്ളത് . പോർച്ചുഗൽ ഫുട്ബോൾ ടീം ക്യാപ്റ്റൻ ക്രിസ്റ്റ്യാനോ റൊണാൾഡോയ്ക്ക് ഒരു വർഷം ലഭിക്കുന്നത് 58 മില്യൺ ഡോളറാണ് . ഫോർമുല വൺ താരം ലൂയിസ് ഹാമിൽട്ടണ് 38 മില്യൺ ഡോളറും ബാസ്ക്കറ്റ്ബോൾ താരം ലിബ്രോൺ ജെയിംസിന് 31.2 മില്യൺ ഡോളറാണ് പ്രതിഫലമായി ലഭിക്കുന്നത് . ടെന്നീസ് ഇതിഹാസം റോജർ ഫെഡറർക്ക് 6 മില്യൺ ഡോളറാണ് പ്രതിഫലം .


റിസർവ് ബാങ്ക് വായ്പ നയം പ്രഖ്യാപിച്ചു . മുഖ്യനിരക്കുകളിൽ മാറ്റമില്ല . പുതുവർശത്തിലെ ആദ്യത്തെ പണവായ്പ അവലോകന യോഗമാണ് നടന്നത് . സാമ്പത്തിക വിദഗ്ദർ ഉൾപ്പടെ നിരക്കുകളിൽ മാറ്റമുണ്ടാകില്ലെന്ന് മുൻകൂട്ടി പറഞ്ഞിരുന്നു . രഘുറാം രാജന്റെ വായ്പ നയ പ്രഖ്യാപനത്തിലും അക്കാര്യം അക്ഷരംപ്രതി സത്യമായി . മോദി സർക്കാരിൻറെ കേന്ദ്രബജറ്റ് മുന്നിൽ കണ്ട് നിരക്കുകളിൽ മാറ്റം വരുത്താൻ ഇടയില്ലെന്നായിരുന്നു വിദഗ്ദർ പറഞ്ഞിരുന്നത് . പണപ്പെരുപ്പം നേരിയ തോതിൽ വർധിച്ചതും നിരക്കുകൾ കുറയ്ക്കുന്നതിൽ നിന്നും ആർബിഐയെ പിന്തിരിപ്പിച്ചു . ബജറ്റ് പ്രഖ്യാപനത്തിന് ശേഷം മാർച്ചിലോ ഏപ്രിലിലോ പ്രധാന നിരക്കുകളിൽ 0.25 ശതമാനത്തിന്റെ കുറവ് വരുത്താൻ സാധ്യതയുണ്ട് . ഡിസംബറിൽ നടന്ന അവലോകന നയത്തിലും നിരക്കുകളിൽ മാറ്റം വരുത്തിയിരുന്നില്ല . 2015 ൽ പലതവണയായി 1.25 ശതമാനം കുറവ് പ്രധാന നിരക്കിൽ വരുത്തിയിരുന്നു .


എലിയറ്റ് ആൾഡേഴ്സൻ . . ആധാർ ഡാറ്റാബേസിലെ പിഴവുകളും നമോ ആപ്പിലെ ചോർച്ചയും കോൺഗ്രസ് ആപ്പിലെ പാളിച്ചയും തുറന്നുകാട്ടിയ അജ്ഞാതനായ ഹാക്കർ , ഇന്ത്യക്കാർ ഈ പേരു കേട്ടു തുടങ്ങിയിട്ട് അധികമായിട്ടില്ലെങ്കിലും ഈ എത്തിക്കൽ ഹാക്കർ രംഗത്തെത്തിയിട്ട് കാലം കുറച്ചായി . പേരിന് പിന്നിൽ അമേരിക്കൻ ടെലിവിഷൻ സീരിയൽ മിസ്റ്റർ റോബോട്ടിലെ ഒരു കഥാപാത്രമാണ് എലിയറ്റ് ആൾഡേഴ്സൻ . എഫ് സൊസൈറ്റി എന്ന ഹാക്കിംഗ് സംഘത്തിലെ അംഗമായ എലിയറ്റ് ആൽഡേഴ്സൻ വൻ കിട കുത്തകകൾക്കെതിരെ പ്രവർത്തിക്കുന്ന വിപ്ലവകാരിയായ ഹാക്കറാണ് . ഈ സാങ്കൽപ്പിക കഥാപാത്രത്തിൽ നിന്ന് പ്രചോദനമുൾക്കൊണ്ടാണ് ഇപ്പോൾ പ്രശസ്തനായ ഹാക്കർ ഈ പേര് സ്വീകരിച്ചത് . യഥാർത്ഥ പേര് എന്താണെന്നതിനെ പറ്റി ഇപ്പോഴും ഊഹാപോഹങ്ങൾ നിലനിർക്കുന്നുണ്ടെങ്കിലും 28 വയസ്സുകാരനായ ഫ്രഞ്ച് സെക്യൂരിറ്റി വിദഗ്ധൻ റോബർട്ട് ബാപ്റ്റിസ്റ്റാണ് ആൾഡേഴ്സൺ എന്ന് റിപ്പോർട്ടുകളുണ്ട് . 2017 ഒക്ടോബറിൽ ഫ്രഞ്ച് ശാസ്ത്ര ഗവേഷണസ്ഥാപനമായ സിഎൻ ആർ എസിൻറെ വെബ്സൈറ്റിലെ പിഴവ് ട്വീറ്റ് ചെയ്തുകൊണ്ടാണ് ആൾഡേഴ്സൻറെ രംഗ പ്രവേശം . പിന്നീടങ്ങോട്ട് ആൾഡേഴ്സൻറെ പടയോട്ടമായിരുന്നു ആൻഡ്രോയിഡ് ആപ്പുകളിലെയും വെബ്സൈറ്റുകളിലേയും സുരക്ഷാ പിഴവുകൾ കണ്ടെത്തുന്നതിൽ വിദഗ്ധനായ ആൾഡേഴ്സൺ പല പ്രമുഖ കമ്പനികൾക്കും തലവേദന സൃഷ്ടിച്ചു . പേയ് പാലും ഫേസ്ബുക്കും റെഡ്മിയും വൺ പ്ലസ്സുമെല്ലാം ആൾഡേഴ്സന്റെ ആയുധങ്ങളുടെ മൂർച്ചയറിഞ്ഞു . അങ്ങനെ തുടങ്ങിയ അന്വേഷണമാണ് പിന്നീട് വിവാദമായ കണ്ടെത്തലുകളിലേക്ക് നയിച്ചത് , പിന്നാലെ നമോ ആപ്പും കോൺഗ്രസ് ആപ്പും , സെൻട്രൽ ഫിലിം ആർക്കൈവ്സുമെല്ലാം ആൾഡേഴ്സൻറെ കഴുകൻ കണ്ണുകളുടെ മുന്നിൽ പെട്ടു . ഇന്ത്യയിൽ തന്റെ വെളിപ്പെടുത്തലുകൾ ഉണ്ടാക്കുന്ന പുകിലുകൾ തമാശയായാണ് ആൾഡേഴ്സൻ കാണുന്നത് . രാഷ്ട്രീയകാര്യങ്ങൾ തനിക്ക് തീരെ താൽപര്യമില്ലെന്ന് ആവർത്തിച്ച് വ്യക്തമാക്കുന്ന ആൾഡേഴ്സൻ . പക്ഷേ ആധാർ വിഷയത്തിൽ തുറന്ന പോരിന് തയ്യാറെടുക്കുകയാണ് . ഇന്ത്യൻ ഹാക്കർമാർ മുമ്പ് തന്നെ ആധാർ പിഴവുകൾ ചൂണ്ടിക്കാടിയ്യിട്ടുണ്ടെങ്കിലും ആൾഡേഴ്സന്റെ അത്ര വിശ്വാസ്യത നേടിയെടുക്കാൻ കഴിഞ്ഞിരുന്നില്ല . അതു കൊണ്ട് കാത്തിരിക്കാം ആടുത്ത ട്വീറ്റിനായി .


ദക്ഷിണാഫ്രിക്കൻ പര്യടനത്തിൽ ഇന്ത്യൻ വിജയഗാഥ തുടരുന്നതിനിടെ ക്യാപ്റ്റൻ വിരാട് കോലി അപൂർവ റെക്കോർഡിനരികെ . ഒരു പരമ്പരയിൽ 1000 റൺസ് തികയ്ക്കുന്ന ബാറ്റ്സ്മാനെന്ന വിവിയൻ റിച്ചാർഡ്സിന്റെ റെക്കോർഡിനരികെയാണ് കോലി . ഈ പരമ്പരയിൽ ഇതുവരെ മൂന്ന് ടെസ്റ്റിലും ആറ് ഏകദിനങ്ങളിലും ഒരു ട്വന്റി - 20 മത്സരത്തിലും കളിച്ച കോലി 13 ഇന്നിംഗ്സുകളിൽ നിന്ന് 87 റൺസ് ശരാശരിയിൽ 870 റൺസാണ് അടിച്ചുകൂട്ടിയത് . വിവിയൻ റിച്ചാർഡ്സ് മാത്രമാണ് ഇതിനു മുമ്പ് ഒരു പരമ്പരയിൽ ആയിരത്തിലധികം റൺസ് തികച്ച ഏകതാരം . 1976ൽ ഇംഗ്ലണ്ടിനെതിരായ പരമ്പരയിൽ ടെസ്റ്റിലും ഏകദിനത്തിലുമായി 1045 റൺസാണ് റിച്ചാർഡ്സ് അടിച്ചുകൂട്ടിയത് . ഇതിൽ 829 റൺസ് ടെസ്റ്റിലും 216 റൺസ് ഏകദിനത്തിലുമാണ് . എന്നാൽ കോലി ഇതുവരെ നേടിയ 870 റൺസിൽ 558 റൺസ് ഏകദിനത്തിൽ നിന്നും 286 റൺസ് ടെസ്റ്റിൽ നിന്നും 26 റൺസ് ട്വന്റി - 20യിൽ നിന്നുമാണ് . ട്വന്റി - 20 പരമ്പരയിൽ ഇനി രണ്ട് മത്സരങ്ങൾ കൂടിയാണ് ശേഷിക്കുന്നത് . റിച്ചാർഡ്സിന്റെ റെക്കോർഡ് മറികടക്കാൻ കോലിക്ക് വേണ്ടത് 175 റൺസാണ് . റിച്ചാർഡ്സിന്റെ റെക്കോർ മറികടക്കനായില്ലെങ്കിൽ മറ്റൊരു ഇതിഹാസ താരത്തിന്റെ റെക്കോർഡ് കോലിയെ കാത്തിരിക്കുന്നുണ്ട് . സാക്ഷാൽ ഡോൺ ബ്രാഡ്മാന്റെ റെക്കോർഡ് . ഇംഗ്ലണ്ടിനെതിരായ അഞ്ച് മത്സര ടെസ്റ്റ് പരമ്പരയിൽ 974 റൺസാണ് ബ്രാഡ്മാൻ അടിച്ചു കൂട്ടിയത് . ഇത് മറികടക്കാൻ കോലിക്ക് വേണ്ടത് 105 റൺസാണ് . ഏകദിന പരമ്പര നേടിയതിന് പിന്നാലെ ട്വന്റി - 20 പരമ്പരയിലും ഇന്ത്യ വിജയത്തുടക്കമിട്ടിരുന്നു .


ഇംഗ്ലണ്ടിൻറെയും ചെൽസിയുടെയും ഇതിഹാസ താരം ഫ്രാങ്ക് ലംപാർഡ് ഇനി തിളങ്ങുക പരിശീലക കുപ്പായത്തിൽ . ഇംഗ്ലീഷ് ക്ലബ് ഡെർബി കൌണ്ടിയുമായി മൂന്നു വർഷത്തെ കരാറാണ് ലംപാർഡ് ഒപ്പിട്ടിരിക്കുന്നത് . അമേരിക്കൻ മേജർ സോക്കർ ലീഗിൽ ന്യൂയോർക്ക് സിറ്റിക്കുവേണ്ടി അവസാനമായി ബൂട്ടണിഞ്ഞ ലംപാർഡ് കഴിഞ്ഞ വർഷം ഫെബ്രുവരിയിൽ അപ്രതീക്ഷിതമായാണ് വിരമിക്കൽ തീരുമാനം പ്രഖ്യാപിച്ചത് . ഇതിനു ശേഷം ഉടൻ പരിശീലക കുപ്പായത്തിൽ എത്തുമെന്ന് കരുതിയിരുന്നെങ്കിലും ഒരു വർഷത്തോളം കളത്തിനു പുറത്തു നിന്ന ശേഷമാണ് ലംപാർഡിൻറെ തിരിച്ചു വരവ് . ലംപാർഡിനെ പരിശീലകനായി നിയമിച്ച കാര്യം ഡെർബി കൌണ്ടി ഒൌദ്യോഗികമായി സ്ഥിരീകരിച്ചു . ഗാരി റൌട്ട് ഒഴിഞ്ഞതിന് ശേഷം പരിശീലകനില്ലാതെയാണ് ഡെർബി കൌണ്ടി കളിച്ചിരുന്നത് . ചരിത്രമേറെയുള്ള ഡെർബി കൌണ്ടി പോലെയൊരു ക്ലബ്ബിലെ പരിശീലിപ്പിക്കുകയെന്നത് തൻറെ ആഗ്രഹമായിരുന്നെന്നും വലിയ അവസരമാണ് കെെവന്നിരിക്കുന്നതെന്നും ലംപാർഡ് പ്രതികരിച്ചു . വെസ്റ്റ്ഹാം യുണെെറ്റഡിൽ കളി തുടങ്ങിയ ലംപാർഡ് വായ്പ അടിസ്ഥാനത്തിൽ സ്വാൻസി സിറ്റിക്കായി കളിച്ച ശേഷം തൻറെ സുവർണ കാലഘട്ടം മുഴുവൻ ചെൽസിയുടെ നീലക്കുപ്പായമാണ് അണിഞ്ഞത് . പിന്നീട് മാഞ്ചസ്റ്റർ സിറ്റിയിലേക്കും പോയ ശേഷമാണ് അമേരിക്കൻ മേജർ സോക്കർ ലീഗിലേക്ക് ചുവുടു മാറ്റിയത് . ഇംഗ്ലണ്ടിനായി 106 മത്സരങ്ങളിൽ അദ്ദേഹം പന്തു തട്ടി . പ്രീമിയർ ലീഗിന് താഴെയുള്ള ഇംഗ്ലീഷ് ഫു്ടബോൾ ലീഗിലാണ് ഡെർബി കൌണ്ടി കളിക്കുന്നത് .


കൊല്ലം അജിത്തിൻറെ ഫേസ്ബുക്ക് പോസ്റ്റ് മലയാളത്തിന്റെ മഹാനടന്റെ മഹാ മനസ്കത മലയാളത്തിലെ മഹാനടന്മാരായ മമ്മുക്കയുടെയും ലാലേട്ടന്റെയും അനുഗ്രഹവും അഭിനന്ദനങ്ങളും ഏറ്റുവാങ്ങാൻ ഭാഗ്യം വന്ന അപൂർവം നടന്മാരിൽ ഒരാളാണ് ഞാൻ . കഴിഞ്ഞ പെരുന്നാളിന് മമ്മുക്കയും ഞാനും തമ്മിലുള്ള സിനിമാരംഗത്തുള്ള ഒരനുഭവം പ്രേക്ഷകർക്കായി ഞാൻ പങ്കുവെച്ചിരുന്നു . ഇത്തവണ " ഞാനും ലാലേട്ടനും " എന്ന തലകെട്ടോടുകൂടിയാണ് എന്റെ ഒരനുഭവം ലാലേട്ടന്റെ ആരാധകർക്ക് ഞാൻ പങ്കുവെക്കുന്നത് . കഠിന പ്രയത്നവും തൊഴിലിനോടുള്ള ആത്മാര്ഥതയുമാണ് ലാലേട്ടനെ മലയാളികളുടെ മഹാനടനാക്കി മാറ്റിയത് . ഈ വളർച്ചയിലും കടന്നു വന്ന പാതകൾ മറക്കാത്ത അതുല്യ നടനാണ് മോഹൻലാൽ . എന്റെ കണ്ണുകൾ നിറഞ്ഞത് ശ്രദ്ധിച്ച ആ മഹാ നടനിലെ മഹാമനസ്കതയെ വെളിപ്പെടുത്തുന്നതായിരുന്നു ആ സംഭവം . . ഞാനും ലാലേട്ടനും ഒരുമിച്ചഭിനയിച്ചിട്ടുള്ള ചിത്രങ്ങളിൽ ഒട്ടുമുക്കാലും സൂപ്പര്ഹിറ്റുകളായിരുന്നു . . ഇതിനെ കുറിച്ചൊരു പത്രക്കാരൻ എഴുതിയതിങ്ങനെയാണ് " അജിത്തിന്റെ കോളറിൽ ലാലേട്ടൻ പിടിച്ചാൽ . . ആ ചിത്രം സൂപ്പര്ഹിറ്റാണെന്ന് " . . ഇതിൽ എത്ര മാത്രം സത്യമുണ്ടെന്ന് ലാലേട്ടന്റെ ആരാധകർക്ക് വ്യക്തമായി അറിയാം . . . ഇന്ത്യൻ സിനിമയിലെ മഹാനടന്മാരിലെ മുൻ നിരയിൽ നിൽക്കുന്ന ലാലേട്ടൻ മലയാളിയുടെ അഹങ്കാരമായി ഇന്നും നിലകൊള്ളുന്നു . . ലാലേട്ടനൊപ്പമുള്ള ഈ അനർഘനിമിഷം ഞാൻ ആരാധകർക്കായി സമർപ്പിക്കുന്നു . . .


ലോകത്ത് എങ്ങും ആരാധകരുള്ള സൂപ്പർതാരമാണ് ജാക്കിചാൻ . ചൈനയിൽ നിന്നും വളർന്ന് ലോകത്ത് ഇത്രയും ആരാധകരെ സൃഷ്ടിച്ച താരങ്ങൾ വിരളമാണ് എന്ന് പറയാം . കുട്ടികളെയും മുതിർന്നവരെയും ഒരേ പോലെ രസിപ്പിക്കുന്നതാണ് ജാക്കിചാൻറെ ആക്ഷൻ രംഗങ്ങൾ . ഇപ്പോൾ 64ാം വയസിൽ എത്തിയിരിക്കുന്ന താരം ഇപ്പോൾ വാർത്തകളിൽ നിറയുന്നത് തൻറെ ആത്മകഥയിലൂടെയാണ് . ‘നെവർ ഗ്രോ അപ്പ്’ എന്ന ആത്മകഥയിലാണ് താരത്തിന്റെ വെളിപ്പെടുത്തൽ . ചൊവ്വാഴ്ചയാണ് ഈ ബുക്ക് പുറത്തിറങ്ങുന്നത് . 1973 ൽ ബ്രൂസ് ലിയ്ക്ക് ഹോളിവുഡിൽ സിംഹാസനം നേടിക്കൊടുത്ത എന്റർ ദി ഡ്രാഗണിൽ ചെറിയ വേഷം ചെയ്തതിലൂടെയാണ് ജാക്കിയുടെ സിനിമാ കരിയർ തുടങ്ങുന്നത് . ഒരു കാലത്ത് സിനിമയിൽ വളർന്നപ്പോൾ ലഭിക്കുന്ന പണം എല്ലാം പെണ്ണിനും ചൂത് കളിക്കാനും വേണ്ടിയാണ് ചിലവഴിച്ചത് എന്നാണ് ജാക്കി ചാൻ ബുക്കിൽ വെളിപ്പെടുത്തുന്നത് . എല്ലാ രാത്രികളിലും സുന്ദരികളായ പെൺകുട്ടികളോടോപ്പം കിടക്ക പങ്കിടുന്നതായിരുന്നു ഒരു കാലത്തെ ഏറ്റവും വലിയ ആനന്ദമെന്ന് ജാക്കി ആത്മകഥയിൽ പറയുന്നു . പലപ്പോഴും കൂട്ടത്തിൽ കിടക്കുന്ന സ്ത്രീകളുടെ പേരുപോലും അറിഞ്ഞിരുന്നില്ല . ആദ്യ പ്രണയകാലത്ത് കാമുകി വീട്ടിൽ ഉണ്ടായിരിക്കുമ്പോൾ പോലും വീട്ടിലെത്തിയാലുടൻ ചൂതുകളിക്കാനും മദ്യപിക്കാനുമായി ഓടുമായിരുന്നു . തൻറെ ചെറുപ്പത്തെക്കുറിച്ച് ജാക്കി ബുക്കിൽ ഓർമ്മിക്കുന്നുണ്ട് , ബോർഡിംഗ് സ്കൂളിൽ പുലർച്ചെ അഞ്ചു മണിക്ക് എഴുന്നേൽക്കണമായിരുന്നു . അഭിനയവും പാട്ടും ആയോധനകലയുമെല്ലാം അഭ്യസിപ്പിച്ചിരുന്ന ഇവിടുത്തെ കുട്ടികൾക്ക് സിനിമയിൽ അവസരം കിട്ടിയാൽ മാസ്റ്റർക്ക് ദിവസവും പണം നൽകണമായിരുന്നു . പതിനഞ്ചാം വയസ്സിലായിരുന്നു ജാക്കി ആദ്യം പ്രണയത്തിൽ അകപ്പെടുന്നത് . ചാംഗ് എന്ന് പേരിലുള്ള ആ സുന്ദരിയെ പക്ഷേ വിവാഹം കഴിക്കാൻ മാതാപിതാക്കൾ ജാക്കിയെ അനുവദിച്ചില്ല . എപ്പോഴും കാമുകിയെ കാണണമെന്ന് മോഹിക്കുന്ന പതിവ് കാമുകന്മാരെ പോലെയായിരുന്നില്ല താനെന്നും കിട്ടുന്ന ഏതു ജോലിക്കും ഹോങ്കോംഗിന് പുറത്താണെങ്കിൽ പോലും പോയി ചെയ്തിരുന്നു . പ്രണയം തകർന്നതിന് ശേഷവും ചാങ്ങിനെ ജാക്കി സഹായിച്ചുകൊണ്ടിരുന്നു . ചാങ് അന്ന് ഒരു തുണിക്കട നടത്തുകയായിരുന്നു . ചാങ്ങിനെ സഹായിക്കാൻ തന്റെ കൂട്ടുകാരെ ജാക്കി പണം നൽകി ഈ കടയിൽ നിന്നും തുണിവാങ്ങാൻ പതിവായി അയയ്ക്കും . ഒടുവിൽ തനിക്ക് ജാക്കി അയയ്ക്കുന്നവരല്ലാതെ കച്ചവടക്കാർ ഇല്ലെന്നും എല്ലാറ്റിനും പണം നൽകുന്നത് ജാക്കിയാണെന്നും അറിഞ്ഞതോടെ അവർ കട നിർത്തി . എന്നാൽ പിന്നീട് ജാക്കിയെ അതിയായി സ്നേഹിച്ച ചാങ്ങ് ഒരിക്കൽ താരം സാമ്പത്തിക പ്രതിസന്ധിയിൽ പെട്ട് പ്രയാസപ്പെട്ട കാലത്ത് 2,500 ഡോളർ കൊടുത്ത് സഹായിക്കാൻ ഓടിയെത്തുകയും ചെയ്തു . അക്കാലത്ത് മദ്യപിച്ച് വണ്ടിയോടിച്ച് രാത്രിയിൽ പോർഷെ കാറും പകൽ മെഴ്സിഡസ് എന്ന കണക്കിൽ അപകടം ഉണ്ടാക്കുമായിരുന്നു . നടിയായ ജോവാൻ ലിന്നിനോട് തോന്നിയത് ഭ്രാന്തമായ ആവേശമായിരുന്നു . ജോവാൻ ലിൻ ഗർഭിണിയായതോടെ വിവാഹം കഴിക്കുകയായിരുന്നു . 1982 ലായിരുന്നു വിവാഹം . വിവാഹശേഷവും ധാരാളം കാമുകിമാരുണ്ടായെന്ന് ജാക്കി ചാൻ പറയുന്നു . സ്വാർത്ഥനും എളുപ്പം മറ്റുള്ളവരുടെ വലയിൽ വീഴുന്നയാളുമായ തൻറെ സ്വഭാവത്തിന്റെ നേരെ വിപരീതമായിരുന്നു ജോവാൻ . തന്നെ തന്റെ വഴിക്ക് ജോവാൻ വിട്ടെന്നു താരം പറയുന്നു . എന്നിട്ടും ജോവാനെ ജാക്കി വഞ്ചിച്ചു . എലൈനുമായി ബന്ധത്തിൽ പെട്ടു . 1999 ൽ ഇത് പുറത്തായപ്പോഴായിരുന്നു എല്ലാ ആണുങ്ങൾക്കും പറ്റുന്ന ഒരു തെറ്റ് എന്ന് ജാക്കി പരസ്യമായി പറഞ്ഞത് . അന്ന് വീട്ടിലെത്തിയ ജാക്കി ഭാര്യയോടും മകനോടും വിവരം പറഞ്ഞു . കരയുകയായിരുന്നു ജോവാൻറെ പ്രതികരണം . മകൻ തുറിച്ചുനോക്കി . എന്നാൽ പിന്നീട് രണ്ടുപേരും താരത്തിന് മാപ്പു കൊടുത്തു . ഒരിക്കൽ ഭാര്യയുമായി വീട്ടിൽ വഴക്കുണ്ടാക്കിയപ്പോൾ കുഞ്ഞായിരുന്ന മകനെ ഒരു കയ്യിലെടുത്ത് സോഫയിലേക്ക് എറിഞ്ഞെന്നും അതുകണ്ട് ജോവാൻ പേടിച്ചുപോയെന്നും ജാക്കി പറയുന്നു . പിന്നീട് ഇക്കാര്യത്തിൽ ജാക്കി മാപ്പു പറയുകയും ചെയ്തു . അതേ സമയം താൻ ഒരിക്കലും ഒരു നല്ല പിതാവോ ഭർത്താവോ ആയിരുന്നില്ലെന്നും എന്നാൽ ആ രണ്ടു റോളിലും പരാജയമായിരുന്നില്ലെന്നും ജാക്കി പറയുന്നു . അതേസമയം എലൈനിലുള്ള മകൾ എറ്റയെക്കുറിച്ച് പുസ്തകത്തിൽ ഒന്നും രേഖപ്പെടുത്തിയിട്ടില്ല . ജാക്കിയുടെ വ്യക്തിപരമായുള്ള വരുമാനം മാത്രം 350 ദശലക്ഷം എന്നാണ് ഫോർബ്സ് കണക്കാക്കിയത് . റമ്പിൾ ഇൻ ദി ബ്രോംഗ്സ് , റഷ് അവർ പോലെയുള്ള സിനിമകൾ വൻഹിറ്റായ താരം ആർമർ ഓഫ് ഗോഡ് എന്ന സിനിമയിൽ ഏറ്റ പരിക്കാണ് ജീവിതത്തിൽ ഏറ്റവും വലുതായി കണക്കാക്കുന്നത് .


പാക്കിസ്ഥാൻ പ്രധാനമന്ത്രിയായി ഇമ്രാൻ ഖാൻ സത്യപ്രതിജ്ഞ ചെയ്യുന്ന ചടങ്ങിലേക്ക് ഇന്ത്യൻ ക്രിക്കറ്റിലെ മൂന്ന് മുൻ താരങ്ങൾക്ക് ക്ഷണം . കപിൽ ദേവ് , സുനിൽ ഗവാസ്കർ , നവജ്യേത് സിംഗ് സിദ്ദു എന്നിവരെയാണ് ഔദ്യോഗികമായി ക്ഷണിച്ചത് . ഓഗസ്റ്റ് 11 ആയിരുന്നു ആദ്യ സത്യപ്രതിജ്ഞാ തീയതിയായി പ്രഖ്യാപിച്ചിരുന്നതെങ്കിലും പിന്നീട് അത് മാറ്റി . ഇപ്പോൾ ഓഗസ്റ്റ് 18നാണ് സത്യപ്രതിജ്ഞ നിശ്ചയിച്ചിരിക്കുന്നത് . സത്യാപ്രതിജ്ഞാ ചടങ്ങിലേക്ക് ക്ഷണിക്കുമെന്ന് നേരത്തെ വാർത്തകൾ വന്നപ്പോൾ തന്നെ താൻ എന്തായാലും പാക്കിസ്ഥാനിൽ പോകുമെന്ന് പ്രഖ്യാപിച്ച സിദ്ദു വെട്ടിലായിരുന്നു . ഔദ്യോഗിക ക്ഷണം ലഭിക്കുന്നതിന് മുമ്പായിരുന്നു സിദ്ദുവിന്റെ പ്രതികരണം വന്നത് . ഇമ്രാൻ ഖാൻ ഗ്രീക്ക് ദേവനെപ്പോലെയാണെന്നും വിശ്വസിക്കാവുന്ന വ്യക്തിയാണെന്നും സിദ്ദു പറഞ്ഞിരുന്നു . എന്നാൽ തന്നെ ക്ഷണിക്കുമെന്ന വാർത്തകളോട് കപിൽ കരുതലോടെയായിരുന്നു പ്രതികരിച്ചത് . തനിക്കിതുവരെ ക്ഷണം ലഭിച്ചില്ലെന്നും ലഭിച്ചാൽ തീർച്ചയായും പോകുമെന്നുമായിരുന്നു കപിലിന്റെ പ്രതികരണം .


ക്രിസ്തുമസ് - നവവത്സരാഘോഷം സംഗീതസാന്ദ്രവും പ്രണയാർദ്രവുമാക്കാൻ ' നസാര ' യെത്തി . ഗ്രീൻട്യൂൺസ് മ്യൂസിക്കൽസിന്റെ ബാനറിൽ പുതുമുഖ ഗായകൻ പ്രണാം ജോസഫ് ആലപിച്ച ഗാനം പ്രേക്ഷകർക്കരികിലെത്തി . മലയാളത്തിലും ഹിന്ദിയിലുമായി ഒരേ സമയം ചിത്രീകരിച്ച ഗാനത്തിന്റെ രണ്ടുപതിപ്പുകളും ഗ്രീൻട്യൂൺസിന്റെ യൂട്യൂബ് ചാനലിൽ റിലീസ് ചെയ്തു . ഐടി മേഖലയിൽ ജീവനക്കാരനാണു ഗായകനായ പ്രണാം ജോസഫ് . ഗാനത്തിന്റെ മലയാളം വരികൾ രചിച്ചത് സനോജ് പണിക്കറാണ് . ഹിന്ദിയിൽ ഡോ . നവീന ജെ നരിതൂക്കിലും വരികളൊരുക്കി . ഗസൽ മാതൃകയിൽ അണിയിച്ചൊരുക്കിയ ഗാനത്തിന് ഈണം പകർന്നത് നിധീഷ് സിംഫണിയാണ് . ഓർക്കസ്ട്രേഷൻ നിർവഹിച്ചത് മനോജ് മെഡലോഡൻ . ഹ്രസ്വചിത്രങ്ങളിലൂടെയും സംഗീത ആൽബങ്ങളുടെ വീഡിയോകളിലൂടെയും സോഷ്യൽ മീഡിയയിൽ പ്രശസ്തനായ വേണു ശശിധരൻ ലേഖയാണ് ഗാനത്തിനു ദൃശ്യാവിഷ്കാരം ഒരുക്കിയിരിക്കുന്നത് . ഇന്ദ്രലക്ഷ്മി , ബബിൻ എന്നിവരാണു ഗാനരംഗത്തിൽ അഭിനയിച്ചിരിക്കുന്നത് . കുറഞ്ഞകാലം കൊണ്ടുതന്നെ മ്യൂസിക് വീഡിയോ രംഗത്തു ശ്രദ്ധേയസാന്നിധ്യമായ ഗ്രീൻട്യൂൺസിന്റെ മൂന്നാമതു ഗാനമാണ് ' നസാര ' . ഗ്രീൻട്യൂൺസിനായി ഉണ്ണിമേനോൻ ആലപിച്ച ' ഈണത്തിൽ ' , വിധു പ്രതാപ് ആലപിച്ച ' മഴയിലും ചേലായി ' എന്നീ ഗാനങ്ങൾ യൂട്യൂബിൽ തരംഗമായിരുന്നു .


ഫെബ്രുവരിയിൽ കേന്ദ്ര ബജറ്റ് അവതരിപ്പിച്ചപ്പോൾ ധനമന്ത്രി അരുൺ ജെയ്റ്റിലിയാണ് പൊതുമേഖല ജനറൽ ഇൻഷുറൻസ് കമ്പനികളെ ലയിപ്പിക്കാൻ പോകുന്നതായി പ്രഖ്യാപിച്ചത് . സർക്കാർ ഓഹരികൾ വിറ്റഴിക്കുന്നതിന് മുന്നോടിയായാണ് കമ്പനികളെ ലയിപ്പിക്കാൻ തീരുമാനിച്ചത് . ലയന ശേഷം കമ്പനികളെ സ്റ്റോക് എക്സ്ചേഞ്ചുകളിൽ ലിസ്റ്റ് ചെയ്താണ് ലയന നടപടികളിലേക്ക് കടക്കുന്നത് . ഡൽഹി , മുംബൈ , ചെന്നൈ , കൊൽക്കത്ത എന്നിവടങ്ങളിൽ ആസ്ഥാനമുളള മൂന്ന് ഇൻഷുറൻസ് കമ്പനികളെയാണ് സർക്കാർ ലയിപ്പിക്കാൻ തീരുമാനിച്ചത് . എന്നാൽ ലയനശ്രമം അത്ര എളുപ്പമാകില്ലയെന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത് . കമ്പനികളെ ലയിപ്പിക്കണമെങ്കിൽ 1972 ലെ ജനറൽ ഇൻഷുറൻസ് ബിസിനസ് നാഷണലൈസഷൻ ആക്റ്റ് ഭേദഗതി ചെയ്യേണ്ടതുണ്ട് . ഇപ്പോൾ കൺസൾട്ടൻറുകളിൽ നിന്ന് ലയനം സംബന്ധിച്ച ഉപദേശങ്ങളും സർക്കാർ തേടിയിട്ടുണ്ട് . രാജ്യത്തിൻറെ നാല് മെട്രോകളിലായി ആസ്ഥാനമുളള കമ്പനികളുടെ ബിസിനസ് ശൃംഖലകളും ഉൽപ്പന്നങ്ങളും തമ്മിൽ വലിയ വ്യത്യാസങ്ങളുണ്ട് . കമ്പനികൾ ഉപയോഗിക്കുന്ന ഐടി സംവിധാനങ്ങളും വിഭിന്നമാണ് . ഇതിനാൽ തന്നെ ലയനത്തിന് വലിയ കാലതാമസം വന്നേക്കാം . യുണൈറ്റഡ് ഇന്ത്യ , നാഷണൽ ഇൻഷുറൻസ് , ഓറിയൻറൽ ഇൻഷുറൻസ് , ന്യൂ ഇന്ത്യ അഷ്വറൻസ് എന്നിവയാണ് ലയിപ്പിക്കാനുദേശിക്കുന്ന കമ്പനികൾ . ലയനത്തിന് കാലതാമസമുണ്ടെന്നതിനുളള ഉദാഹരണമാണ് അടുത്തിടെ കേന്ദ്ര സർക്കാർ സംഘടിപ്പിച്ച സിഇഒമാർക്കുളള ഇൻറർവ്യൂകളെന്നാണ് വിദഗ്ധരുടെ അഭിപ്രായം . ഇൻറർവ്യൂവിന് ശേഷമുളള ചുരുക്കപ്പട്ടിക സർക്കാർ തയ്യാറാക്കിയതായാണ് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നത് .


ഏഷ്യൻ ഗെയിംസിൽ ഇന്ത്യയുടെ യശസ് വാനോളം ഉയർത്തിയശേഷം മടങ്ങിയെത്തിയ മലയാളികൾ ഉൾപ്പെടെയുള്ള താരങ്ങൾക്ക് ദില്ലി വിമാനത്താവളത്തിൽ ഉജ്വല സ്വീകരണം . ഉദ്യോഗസ്ഥരും നാട്ടുകാരും ബന്ധുക്കളും ഉൾപ്പെടെ നിരവധി പേർ താരങ്ങളെ സ്വീകരിക്കാൻ വിമാനത്താവളത്തിൽ എത്തിയിരുന്നു . വാദ്യഘോഷങ്ങളും ത്രിവർണ പതാകയേന്തി ആർപ്പുവിളികളോടെയുമായിരുന്നു സ്വീകരണം . ട്രിപ്പിൾ ജംപിൽ മിന്നിത്തിളങ്ങിയ അർപീന്ദർ സിംഗാണ് ആദ്യം വന്നിറങ്ങിയത് . കേരളത്തിൻറെ അഭിമാനമുയർത്തിയ ജിൻസൺ ജോൺസൺ , പി യു ചിത്ര , മുഹമ്മദ് അനസ് എന്നിവർ തൊട്ടുപിന്നാലെയെത്തി . 1500 മീറ്ററിൽ സ്വർണ്ണവും 800 മീറ്ററിൽ വെള്ളിയും നേടിയ ജിൻസൺ ജോൺസൺ മെഡലുകൾ കേരളത്തിലെ ദുരന്ത ബാധിതർക്ക് സമർപ്പിച്ചു . ലോക ചാമ്പ്യൻഷിപ്പിൽ പങ്കെടുക്കേണ്ടതിനാൽ തൽക്കാലം നാട്ടിലേക്കില്ലെന്ന് ജിൻസൺ പറഞ്ഞു . 400 മീറ്ററിലും 4x400 മീറ്റർ റിലേയിലും വെള്ളി നേടിയ മുഹമ്മദ് അനസ് സ്വർണ്ണം നഷ്ടമായത്തിലുള്ള നിരാശ മറച്ചു വെച്ചില്ല . മത്സരം കടുത്തതായിരുന്നു എന്നായിരുന്നു 1500 മീറ്ററിൽ വെങ്കലം നേടിയ പിയു ചിത്രയുടെ പ്രതികരണം . മറ്റു താരങ്ങൾ തിങ്കളാഴ്ച ഡൽഹിയിൽ എത്തും .


അണ്ടർ 19 ലോകകപ്പ് ഫൈനലിൽ ഓസ്ട്രേലിയ മുന്നോട്ടുവെച്ച 217 റൺസ് വിജയലക്ഷ്യം പിന്തുടരുന്ന ഇന്ത്യ മികച്ച നിലയിൽ . 30 ഓവർ പിന്നിടുമ്പോൾ രണ്ട് വിക്കറ്റ് നഷ്ടത്തിൽ 170 റൺസെന്ന നിലയിലാണ് ഇന്ത്യ . സെഞ്ചുറിയിലേക്ക് കുതിക്കുന്ന മൻജ്യോത് കൽറയും ( 85 ) ഹർവിക് ദേശായിയുമാണ് ( 16 ) ക്രീസിൽ . എട്ട് വിക്കറ്റുകൾ അവശേഷിക്കേ 47 റൺസ് കൂടി മതി ഇന്ത്യയ്ക്ക് വിജയിക്കാൻ . മറുപടി ബാറ്റിംഗിൽ മികച്ച തുടക്കമാണ് ഓപ്പണർമാരായ നായകൻ പൃഥ്വി ഷായും മൻജ്യോത് കൽറയും ചേർന്ന് ഇന്ത്യക്ക് നൽകിയത് . ഒന്നാം വിക്കറ്റിൽ 71 റൺസ് കൂട്ടിച്ചേർത്ത് നിൽക്കവേ പൃഥ്വി ഷായെ ( 29 ) മടക്കി വിൽ സതർലൻഡ് ഓസീസിന് പ്രതീക്ഷ നൽകി . എന്നാൽ രണ്ടാം വിക്കറ്റിൽ ശുഭ്മാൻ ഗില്ലിനെ കൂട്ടുപിടിച്ച് കൽറാ തകർപ്പനടി തുടർന്നു . കൽറ അർദ്ധ സെഞ്ചുറി നേടിയതോടെ ഓസീസ് ബൌളർമാർ കൂടുതൽ പ്രതിരോധത്തിലായി . ഇതിനിടെ 30 പന്തിൽ 31 റൺസെടുത്ത ഗില്ലിനെ പരം ഉപ്പൽ പുറത്താക്കുമ്പോൾ ഇന്ത്യ രണ്ടിന് 131 റൺസെന്ന ശക്തമായ നിലയിലെത്തി . എന്നാൽ വിക്കറ്റുകൾ നഷ്ടപ്പെടാതെ കരുതലോടെ കളിച്ച് ഇന്ത്യ വിജയത്തോട് അടുക്കുകയാണ് . നേരത്തെ ഭേദപ്പെട്ട സ്കോറിലേക്ക് കുതിക്കുകയായിരുന്ന ഓസ്ട്രേലിയയെ ഇന്ത്യൻ പേസർമാർ എറിഞ്ഞൊതുക്കുകയായിരുന്നു . ടോസ് നേടി ബാറ്റിംഗ് തുടങ്ങിയ ഓസീസിന് 47.2 ഓവറിൽ 10 വിക്കറ്റ് നഷ്ടത്തിൽ 216 റൺസെടുക്കാനെ കഴിഞ്ഞുള്ളൂ . 102 പന്തിൽ 76 റൺസെടുത്ത ജൊനാഥൻ മെർലോയാണ് ഓസീസിൻറെ ടോപ് സ്കോറർ . പരം ഉപ്പൽ ( 34 ) , ജാക്ക് എഡ്വേർഡ്സ് ( 28 ) , നഥാൻ മക്സ്വീനി ( 23 ) എന്നിങ്ങനെയാണ് മറ്റുയർന്ന സ്കോറുകൾ . ഇന്ത്യയ്ക്കായി ഇഷാൻ പോരൽ , ശിവ സിംഗ് , കമലേഷ് നാഗർകോട്ടി , അനുകുൽ റോയി എന്നിവർ രണ്ടും ശിവം മണി ഒരു വിക്കറ്റും വീഴ്ത്തി . ഓപ്പണർമാരെ മടക്കി ഇഷാൻ പോരെൽ തുടക്കത്തിൽ ഇന്ത്യയ്ക്ക് മുൻതൂക്കം നേടിക്കൊടുത്തു .


കഴിഞ്ഞദിവസം 29 - ാം പിറന്നാൾ ആഘോഷിച്ച മുംബൈ ഇന്ത്യൻസ് നായകൻ രോഹിത് ശർമയക്ക് സന്തോഷം പകരുന്ന ആശംസയും ഒപ്പം വലിയൊരുവെല്ലുവിളിയും ഒരുമിച്ച് ലഭിച്ചു . രണ്ടും അയച്ചതാകട്ടെ ഇന്ത്യയുടെ എക്കാലത്തെയും വലിയ വെടിക്കെട്ടു ബാറ്റ്സ്മാൻ വീരേന്ദർ സെവാഗും . ഏകദിനത്തിലെ ഏറ്റവും ഉയർന്ന വ്യക്തിഗത സ്കോറായ 219 റൺസെന്ന തന്റെ പേരിലുള്ള ലോക റെക്കോർഡ് തിരുത്തി 264 ആക്കി ഉയർത്തിയ രോഹിത്തിനെ ഓർത്ത് അഭിമാനം തോന്നുന്നു എന്നായിരുന്നു വീരുവിന്റെ ട്വീറ്റിലെ ആദ്യവരി . രണ്ടാമത്തെ വരിയിലാണ് രോഹിത്തിനെ സംബന്ധിച്ച വലിയ വെലലുവിളിയും വീരു കുറിച്ചിട്ടത് . ടെസ്റ്റിലെ ഇന്ത്യക്കാരന്റെ ഉയർന്ന സ്കോറായ തന്റെ പേരിലുളള 319 റൺസിനെ സൂചിപ്പിച്ച് ' അടുത്ത നമ്പർ 319 ' എന്നായിരുന്നു വീരുവിന്റെ ട്വീറ്റ് . ഏകദിനത്തിൽ വലിയ സ്കോറുകൾ നേടിയിട്ടുള്ള രോഹിത് ടെസ്റ്റ് ക്രിക്കറ്റിൽ തുടർച്ചയായി രണ്ട് സെഞ്ചുറികളടിച്ച് അരങ്ങേറിയെങ്കിലും പിന്നീട് തുടർച്ചയായ പരാജയങ്ങളെത്തുടർന്ന് ടീമിൽ നിന്ന് പുറത്തായി . ഏകദിനത്തിൽ ഡബിൾ നേടിയിട്ടുള്ള രോഹിത്തിന് ടെസ്റ്റിൽ സ്വന്തം പേരിൽ ഡബിൾ സെഞ്ചുറി ഇല്ല . ഏകദിനത്തിലെ വലിയസ്കോറുകളുടെ തമ്പുരാൻ ടെസ്റ്റിൽ വലിയ ഇന്നിംഗ്സ് കളിക്കുന്നതിൽ പരാജയമാകുന്നതിനെക്കുറിച്ച് വലിയ ചർച്ചകൾ നടക്കുകയും ചെയ്തിരുന്നു . ഈ സാഹചര്യത്തിലാണ് വീരുവിന്റെ വെല്ലുവിളി രോഹിത്തിന് മുന്നിൽ മഹാമേരുവാവുന്നത് . എന്തായാലും വീരുവിന്റ വെല്ലുവിളി രോഹിത് ഏറ്റെടുക്കുമോ എന്ന് കാത്തിരുന്ന് കാണാം .


അട്ടപ്പാടിയിൽ ആൾക്കൂട്ടത്തിന്റെ മർദനത്തിൽ മരിച്ച മധുവിന്റെ കുടുംബത്തിനൊപ്പം വിഷു ആഘോഷിച്ച് നടി മഞ്ജു വാര്യർ . ചിണ്ടക്കി അടക്കം മൂന്ന് ഊരുകളിലെ ആദിവാസികൾക്കൊപ്പം സദ്യയും കഴിച്ചാണ് മഞ്ജു മടങ്ങിയത് . വിശപ്പിനുള്ള ഭക്ഷണസാധനങ്ങൾ മോഷ്ടിച്ചു എന്നാരോപിച്ചു ആൾക്കൂട്ട വിചാരണയ്ക്കും മർധനത്തിനും വിധേയനായി മധു കൊല്ലപ്പെട്ടിട്ട് മാസങ്ങൾ പിന്നിടുന്നു . മധുവിന്റെ അമ്മയെയും സഹോദരിമാരെയും കാണാനും അവർക്കൊപ്പം വിഷു ആഘോഷിക്കാനും ആണ് മഞ്ജുവാരിയർ അട്ടപ്പാടിയിലെത്തിയത് . ഉച്ചയ്ക്ക് പന്ത്രണ്ടര യോടെ ചിണ്ടക്കിയിൽ വന്ന് ഇറങ്ങുമ്പോൾ മഞ്ജുവിനെ കാണാൻ ആദിവാസി ഊരുകളിൽ ആൾ തിരക്കായി . മഞ്ജുവിനെ കണ്ട മധുവിന്റെ അമ്മ മല്ലിക്കും സഹോദരിമാർക്കും സന്തോഷം . പിന്നീട് അവർക്കൊപ്പം സദ്യ കഴിച്ചു . മധുവിന്റെ അമ്മയും സഹോദരിമാരും വിളമ്പിയ ഭക്ഷണവും കഴിച്ചാണ് മഞ്ജു അട്ടപ്പാടി ചുരം ഇറങ്ങിയത് .


2009 ൽ എഴുത്തുകാരിയായ അരുദ്ധതി റോയി ഓഡീഷയിലെ നിയംഗിരി കുന്നുകളിൽ വേദാന്തയുടെ ബോക്സൈറ്റ് ഖനനത്തിനെതിരെ എഴുതിയതോടെയാണ് ഡോർരിയ കോന്താ ആദിവാസികൾ നടത്തിവന്ന സമരത്തെക്കുറിച്ച് പുറംലോകമറിഞ്ഞത് . ഒടുവിൽ ഹൈക്കോടതി വരെയെത്തിയ നിയമപോരാട്ടത്തിൻറെ പ്രതിസ്ഥാനത്ത് നിന്ന അതേ കമ്പനി തന്നെയാണ് തമിഴ്നാട്ടിലെ തൂത്തുക്കുടിയിൽ 12 പേരുടെ മരണത്തിലേക്ക് നയിച്ച സംഭവത്തിലും പ്രതിസ്ഥാനത്തുളളത് . നിയംഗിരി സമരത്തെക്കുറിച്ച് അന്ന് അരുദ്ധതി റോയി പറഞ്ഞത് ' നിയംഗിരി കുന്നുകളെ സംരക്ഷിക്കുകയെന്നത് ഒരു പുസ്തകം എഴുതുന്നതിനെക്കാൾ പ്രധാന ' മാണെന്ന് . നിയംഗിരിയിൽ ഒഡീഷാ സർക്കാരിൻറെ മൈനിങ് കോർപ്പറേഷനുമായി ചേർന്ന് ഖനനം നടത്തിയത് വേദാന്താ ഗ്രൂപ്പ് നേരിട്ടാണെങ്കിൽ , തൂത്തുക്കുടിയിൽ കോപ്പർ പ്ലാൻറ് ഉടമസ്ഥരായ സ്റ്റെർലൈറ്റ് കമ്പനി വേദാന്തയുടെ ഉപസ്ഥാപനമാണ് . സ്റ്റെർലൈറ്റ് അടക്കം ഒൻപത് സബ്സിഡയറികളുണ്ട് വേദാന്ത ഗ്രൂപ്പിന് . വേദാന്താ ഗ്രൂപ്പിൻറെ ആസ്ഥാനം ലണ്ടനിലാണ് . 1976 ൽ മുംബൈയിൽ തുടങ്ങിയ കമ്പനിയുടെ സ്ഥാപകൻ അനിൽ അഗർവാളാണ് . തുടക്കത്തിൽ സക്രാപ്പ് മെറ്റൽ ( ലോഹാവശിഷ്ടം ) ഡീലറായി തുടങ്ങി , ആഗോള അടിസ്ഥാനത്തിൽ ഖനനം നടത്തുന്ന ബിസിനസ് ഗ്രൂപ്പായി വളർന്നചരിത്രമാണ് വേദാന്തയുടേത് . ലണ്ടൻ സ്റ്റോക്ക് എക്സ്ചേഞ്ചിലും നാഷണൽ സ്റ്റോക്ക് എക്സ്ചെയ്ഞ്ചിലും ലിസ്റ്റ് ചെയ്തിട്ടുളള മൾട്ടി നാഷണലാണ് ഇന്ന് വേദാന്ത . 2017 ലെ കണക്കുകൾ പ്രകാരം വേദാന്തയുടെ ആകെ ആസ്തി 11,550 മില്യൺ യു . എസ് . ഡോളറാണ് . സാംബിയ , ഓസ്ട്രേലിയ തുടങ്ങിയ രാജ്യങ്ങളിൽ ഖനന വ്യവസായത്തിൽ സജീവമായി നിൽക്കുന്ന കമ്പനിയാണ് വേദാന്ത . 2017 ൽ സാംബിയയിൽ മലിനീകരണ പ്രശ്നങ്ങളുയർത്തി നടത്തിയ സമരം ആഗോള ശ്രദ്ധനേടി . വേദാന്തയുടെ സാംബിയൻ ഉപകമ്പനിയായ കോൺകോല കോപ്പർ മൈൻസാനെതിരായാണ് അന്ന് സമരം നടന്നത് . 2 , 000 സാംബിയൻ ഗ്രാമങ്ങളാണ് വേദാന്തയ്ക്കെതിരെ ഇംഗ്ലീഷ് കോടതിയെ അന്ന് സമീപിച്ചത് . ബിസിനസ് സ്റ്റാൻറേർഡിന് അനുവദിച്ച ഇൻറർവ്യൂവിൽ തങ്ങൾ ബലിയാടുകളാവുകയായിരുന്നുവെന്നാണ് സ്റ്റർലൈറ്റ് സിഇഒ രാംനാഥ് പ്രതികരിച്ചത് . ഇരുപത് വർഷം മുൻപ് തൂത്തുക്കുടിയിലെ ഫാക്ടറി ജീവനക്കാർക്ക് ഹാനികരമായ വസ്തുക്കൾ ഫാക്ടറിയിൽ നിന്ന് പുറത്തെളളുന്നുവെന്ന പരാതിയെ തുടർന്ന് അടച്ചുപൂട്ടാൻ സമ്മർദ്ദമുണ്ടായതാണെങ്കിലും ഇത്ര ഭീകരമായ അവസ്ഥ ആദ്യമെന്നാണ് രാംനാഥ് സംഭവങ്ങളോട് പ്രതികരിച്ചത് . ഇത് സംബന്ധിച്ച് വേദാന്ത ഗ്രൂപ്പ് ചെയർമാൻ അനിൽ അഗർവാൾ പ്രതികരിച്ചത് , തങ്ങളുടെ ഇന്ത്യൻ ബിസിനസിനെ തകർക്കാൻ വിദേശ ഗൂഢാലോചന നടക്കുന്നവെന്നാണ് . 1979 ൽ ഒരു കോപ്പർ കമ്പനി വിലയ്ക്കെടുത്ത് ഖനന വ്യവസായത്തിലേക്കിറങ്ങിയ വേദാന്ത ലണ്ടൻ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത ആദ്യ ഇന്ത്യൻ കമ്പനിയാണ് . 2015 ൽ മോദിയുടെ ലണ്ടൻ സന്ദർശന സമയത്ത് ഇന്ത്യൻ പ്രധാനമന്ത്രിയുടെ ബ്രിട്ടൻ സന്ദർശനത്തെ പുകഴ്ത്തിക്കൊണ്ടും എൻഡിഎ സർക്കാരിൻറെ ആശയങ്ങളെ പിന്തുണച്ചുകൊണ്ടും ഫ്രണ്ട് പേജ് പരസ്യം പ്രസിദ്ധീകരിച്ച അഗർവാൾ , മോദിയും ബ്രിട്ടീഷ് പ്രധാനമന്ത്രി തെരേസാ മേയും പങ്കെടുത്ത ഇന്ത്യ - യു . കെ . സിഇഒ മീറ്റിലെ പ്രധാന ആകർഷണ കേന്ദ്രങ്ങളിലൊരാളായിരുന്നു . വേദാന്ത ഗ്രൂപ്പിൽ അഗർവാളിന് 71.4 ശതമാനം ഓഹരി വിഹിതമാണുളളത് . തൂത്തുക്കുടിയിൽ ഇപ്പോൾ പ്രവർത്തിക്കുന്ന പ്ലാൻറ് , ഇന്ത്യയിലെ കോപ്പർപ്ലാൻറുകളിൽ വലുപ്പത്തിൽ രണ്ടാമത്തേതാണ് . ജനജീവിതത്തെ സാരമായി ബാധിക്കുന്ന രീതിയിൽ വായു , ജലം എന്നിവയുടെ മലിനീകരണം അമിതമായതാണ് സമരങ്ങളുടെ തുടക്കം . സ്റ്റെർലൈറ്റ് കോപ്പർ പ്ലാൻറിൻറെ രണ്ടാം ഘട്ടം വിപുലീകരിച്ച് ലോകത്തെ ഏറ്റവും വലിയ കോപ്പർ ശുദ്ധീകരണ നഗരമായി തൂത്തുക്കുടിയെ മാറ്റുകയായിരുന്നു കമ്പനിയുടെ പ്രഖ്യാപിത ലക്ഷ്യം . എന്നാൽ ഇപ്പോൾ തന്നെ മലിനീകരണത്തിൽ പൊറുതിമുട്ടുന്ന ജനതയ്ക്ക് മുകളിൽ രണ്ടാം ഘട്ട വികസനം കൂടി വരുന്നതോടെ അവരുടെ അവസ്ഥ കൂടുതൽ ദാരുണമാകും . അടുത്ത കാലത്തായി ഈ പ്രദേശങ്ങളിൽ കാൻസർ , ആസ്മ തുടങ്ങിയ മാരകരോഗങ്ങൾ നിരവധി പേരിൽ കണ്ടെത്തിയത് തൂത്തുക്കുടിയിലെ ജനതയെ ഭയമുളളവരാക്കി മാറ്റി . തദ്ദേശവാസികളുടെ ജീവനും സ്വത്തിനും ഭീഷണിയുയർത്തുന്ന രീതിയിൽ കമ്പനി വിപുലീകരണം നടത്തവേയാണ് പ്രദേശവാസികൾ സമരത്തിനിറങ്ങിയത് . എന്നാൽ ഭരണകൂടം കമ്പനിക്കനുകൂലമായി നിൽക്കുകയും സമരക്കാരെ വേട്ടയാടുകയും ചെയ്തത് ലോകവ്യാപകമായി വേദാന്തയുടെ വിപണിയെമൂല്യത്തെ കുത്തനെ ഇടിച്ചു . തൂത്തുക്കുടി വെടിവയ്പ്പിനെ തുടർന്ന് വേദാന്തയുടെ ഓഹരികൾ ലണ്ടനിൽ ഏഴ് ശതമാനവും നാഷണൽ സ്റ്റോക്ക് എക്സ്ചെയ്ഞ്ചിൽ ആറ് ശതമാനവും തഴേക്കിറങ്ങി . കൂടുതൽ ആഫ്രിക്കൻ രാജ്യങ്ങളിലേക്ക് വ്യാപനത്തിന് വ്യവസായ പദ്ധതികൾ തയ്യാറാക്കിക്കൊണ്ടിരിക്കുന്ന , ലോകത്തെ ശക്തരായ മൈനിങ് കമ്പനികളിലൊന്നായ ആഗ്ലോ - അമേരിക്കനിൽ ഓഹരി വിഹിതമുളള അഗർവാളിന് വ്യവസായികമായി തൂത്തുക്കുടി സംഭവവുമായി ബന്ധപ്പെട്ട് നടത്താൻ ഉദ്ദേശിക്കുന്ന പദ്ധതികൾ ഇതോടെ താത്കാലികമായെങ്കിലും നിർത്തിവെക്കേണ്ടിവന്നു . എന്നാൽ ലോകം മൊത്തം വിപണിസാദ്ധ്യതകൾ തുറന്നിടുകയും ആ വിപണിയിൽ ഇടപെടുകയും ചെയ്യുന്ന വേദാന്തയുടെ നീക്കങ്ങൾ എന്തായിരിക്കുമെന്നത് ഇപ്പോഴും പ്രവചനാതീതമാണ് .


ഇന്ത്യക്കെതിരേ നാലാം ടെസ്റ്റിൽ കൂട്ടത്തകർച്ചയിൽ നിന്ന് കരകയറി ഇംഗ്ലണ്ട് . ഒരുഘട്ടത്തിൽ സ്കോർ 100 പോലും കടക്കുമോ സംശയിക്കേണ്ട നിലയിൽ നിന്ന് ഇംഗ്ലണ്ട് ഒന്നാം ഇന്നിങ്സിൽ 246 റൺസ് കൂട്ടിച്ചേർത്തു . 78 റൺസെടുത്ത സാം കുറനാണ് ആതിഥേയരെ ഭേദപ്പെട്ട സ്കോറിലേക്ക് നയിച്ചത് . മൊയീൻ അലി ( 40 ) , സ്റ്റുവർട്ട് ബ്രോഡ് എന്നിവർ ശക്തമായ പിന്തുണ നൽകി . ഇന്ത്യക്ക് വേണ്ടി ജയപ്രീത് ബുംറ മൂന്ന് വിക്കറ്റ് വീഴ്ത്തി . മുഹമ്മദ് ഷമി , ഇശാന്ത് ശർമ , ആർ . അശ്വിൻ എന്നിവർക്ക് രണ്ട് വിക്കറ്റുണ്ട് . ഒരുഘട്ടത്തിൽ 86ന് ആറ് എന്ന പരിതാപകരമായ നിലയിലായിരുന്നു ഇംഗ്ലണ്ട് . അലിസ്റ്റർ കുക്ക് ( 17 ) , കീറ്റ്ൺ ജെന്നിങ്സ് ( 0 ) , ജോ റൂട്ട് ( 4 ) , ജോണി ബെയർസ്റ്റോ ( 6 ) , ബെൻ സ്റ്റോക്സ് ( 23 ) , ജോസ് ബട്ലർ ( 21 ) എന്നിവർ പെട്ടന്ന് പുറത്തായി . എട്ടാം വിക്കറ്റിൽ ഒത്തുച്ചേർന്ന മൊയീൻ അലിയും കുറാനുമാണ് തകർച്ചയിൽ നിന്ന് രക്ഷിച്ചത് . ഇരുവരും 71 റൺസ് കൂട്ടിച്ചേർത്തു . അലി , ആദിൽ റാഷിദ് എ്ന്നിവരെ അശ്വിൻ , ഇശാന്ത് ശർമ എന്നിവർ മടക്കിയെങ്കിലും ബ്രോഡ് പിടിച്ചു നിന്നു . 63 റൺസാണ് ഇരുവരും കൂട്ടിച്ചേർത്തത് . എന്നാൽ ബ്രോഡിനെ ബുംറ പുറത്താക്കി . അധികം വൈകാതെ കുറാനെ അശ്വന് ബൌൾഡാക്കി . എട്ട് ഫോറും ഒരു സിക്സും അടങ്ങുന്നതായിരുന്നു കുറാന്റെ ഇന്നിങ്സ് . 34 റൺസ് എക്സ്ട്രാ ഇനത്തിലും ഇന്ത്യ വഴങ്ങി .


ഫഹദ് ഫാസിലിൻറെ നായികയായി മലയാളത്തിലേക്കുള്ള തിരിച്ചുവരവിന് സായ് പല്ലവി . നവാഗതനായ വിവേക് സംവിധാനം ചെയ്യുന്ന ചിത്രത്തിൻറെ സംഭാഷണം രചിക്കുന്നത് ഈമയൌവിൻറെ തിരക്കഥാകാരൻ പി എഫ് മാത്യൂസ് ആണ് . സിനിമയുടെ ചിത്രീകരണം ഇതിനകം ഊട്ടിയിൽ ആരംഭിച്ചു . അൽഫോൻസ് പുത്രൻറെ നിവിൻ പോളി ചിത്രം പ്രേമത്തിലെ ' മലർ ' എന്ന കഥാപാത്രത്തിന് ലഭിച്ച വൻ സ്വീകാര്യതയ്ക്ക് ശേഷം ഒരു മലയാളചിത്രത്തിലേ സായ് പല്ലവി അഭിനയിച്ചിട്ടുള്ളൂ . 2016ൽ പുറത്തെത്തിയ സമീർ താഹിർ ചിത്രം കലിയിലായിരുന്നു അത് , ദുൽഖറിനൊപ്പം . ഈ ഇടവേളയിൽ തമിഴിലും തെലുങ്കിലുമായി അവർ സിനിമകൾ ചെയ്തു . രണ്ട് വർഷത്തെ ഇടവേളയ്ക്ക് ശേഷമാണ് ഇപ്പോൾ മലയാളത്തിലേക്ക് തിരിച്ചെത്തുന്നത് . അതുൽ കുൽകർണി , പ്രകാശ് രാജ് , സുരഭി , സുദേവ് നായർ , രൺജി പണിക്കർ , ലെന , ശാന്തി കൃഷ്ണ തുടങ്ങി വൻ താരനിരയുണ്ട് ചിത്രത്തിൽ . ഇനിയും പേരിട്ടിട്ടില്ല ചിത്രത്തിന് . ധനുഷിനും ടൊവീനോയ്ക്കുമൊപ്പം മാരി - 2വിൽ പ്രധാന കഥാപാത്രത്തെ അവതരിപ്പിക്കുന്നുണ്ട് സായ് പല്ലവി .


ഫോട്ടോയ്ക്കു താഴെ പ്രിയമണിയെയും വരനെയും അപമാനിക്കുന്ന തരത്തിൽ നിരവധി പേർ മോശം കമൻറ് ഇട്ടതോടെയാണ് തെന്നിന്ത്യൻ താരത്തിന് സ്വന്തം പോസ്റ്റ് ഡിലീറ്റ് ചെയ്യേണ്ടി വന്നത് . ഇത് സംബന്ധിച്ച് ഒരു പോസ്റ്റും പ്രിയമണി ഇട്ടിട്ടുണ്ട് . ഇതെൻറെ ജീവിതമാണ് , തൻറെ രക്ഷിതാക്കളെയോ പ്രതിശ്രുത വരനെയോ മാത്രമേ എല്ലാം ബോധ്യപ്പെടുത്തേണ്ടതുള്ളൂവെന്നും നിങ്ങൾ പക്വതയാർജിക്കൂ എന്നുമാണ് പ്രിയാമണി ഈ പോസ്റ്റിൽ എഴുതിയിരിക്കുന്നത് . ഇവൻറ് മാനേജ്മെന്റ് ബിസിനസ് നടത്തുന്ന മുസ്തഫ രാജും പ്രിയമണിയും കുറച്ച് വർഷമായി പ്രണയത്തിലായിരുന്നു . വർഷങ്ങൾക്ക് മുമ്പ് നടന്ന ഐ . സി . എൽ ചടങ്ങിൽവച്ചാണ് പ്രിയാമണിയെ കണ്ടുമുട്ടുന്നത് . തുടർന്ന് ഇരുവരും പ്രണയത്തിലായി , മുസ്തഫയുടെ ഹ്യുമറും സത്യസന്ധതയുമാണ് തന്നെ ആകർഷിച്ചതെന്ന് പ്രിയാമണി പറയുന്നു . വെള്ളിയാഴ്ച ബംഗളൂരുവിലെ പ്രിയാമണിയുടെ വസതിയിൽ നടന്ന സ്വകാര്യ ചടങ്ങിൽ ഇരുവരുടെയും വിവാഹ നിശ്ചയം കഴിഞ്ഞത് . ഈ വർഷം അവസാനത്തോടെ വിവാഹം നടത്താനാണ് തീരുമാനം .


കോളിവുഡിലെ കഴിഞ്ഞ വർഷത്തെ ഏറ്റവും വലിയ സംഭവമായിരുന്നു സ്റ്റൈൽ മന്നൻ രജനീകാന്തിന്റെ കബാലി . വമ്പൻ ഹൈപ്പുമായി എത്തിയ കബാലി റിലീസായ ദിവസം തന്നെ ഇന്റർനെറ്റിലും എത്തി . മലയാളത്തിന്റെ ബ്രഹ്മാണ്ഡ ചിത്രമായ പുലിമുരുകനായിരുന്നു അടുത്തത് . റിലീസ് ദിവസം അല്ലെങ്കിലും വൈകാതെ മുരുകനും ലീക്കായി . Read Also : സെന്റ് മേരീസ് കാർ പാർക്കിംഗ് ഏരിയയിൽ 42കാരിയുടെ സെക്സ് . . ആള് കൂടിയതും അടിവസ്ത്രം വലിച്ചുകയറ്റി ഓടാൻ ശ്രമം ! Read Also : താളവട്ടത്തിലെ സോമൻ മുതൽ കലിയിലെ ചെമ്പൻ വിനോദ് വരെ . . മലയാളത്തിലെ ഏറ്റവും വെറുപ്പ് തോന്നുന്ന 13 കഥാപാത്രങ്ങൾ ! Read Also : കാറോടിച്ച ഡ്രൈവർ ഉറങ്ങിയില്ല , കാർ ഡിവൈഡറിലും തട്ടിയില്ല . . എല്ലാം കഥകൾ . . . എങ്കിൽ മോനിഷ മരിച്ചതെങ്ങനെ ? ഇതൊക്കെ ചെറുത് , റിലീസ് പോലും ആകുന്നതിന് മുമ്പ് പോലും ഇന്റർനെറ്റിൽ വ്യാജ പതിപ്പുകൾ ഇറങ്ങേണ്ടി വന്ന സിനിമകളും ഉണ്ട് എന്ന് കേട്ടാലോ . ഇപ്പോഴിതാ ഇളയ ദളപതി വിജയുടെ അറുപതാം ചിത്രമായ ഭൈരവ ഇറങ്ങിയ അന്ന് തന്നെ ഇന്റർനെറ്റിൽ എത്തി . അതും നേരത്തെ വാണിങ് തന്ന ശേഷമാണ് തമിഴ്റോക്കേഴ്സ് എന്ന ടീം ഇത് ചെയ്തത് . ആരാണിവർ , ഓരോ ദിവസവും ഇവർ സമ്പാദിക്കുന്നത് എത്രയാണ് . കാണാം ഞെട്ടിക്കുന്ന കണക്കുകൾ . . .


ലോക റാങ്കിംഗിൽ രണ്ടാം സ്ഥാനക്കാരനായ കിഡംബി ശ്രീകാന്തിനെ അട്ടിമറിച്ച് മലയാളി താരം എച്ച് എസ് പ്രണോയ് ദേശീയ ബാഡ്മിന്റൻ ചാംപ്യൻഷിപ്പിൽ പുരുഷ വിഭാഗം ചാംപ്യനായി . ഒന്നിനെതിരെ രണ്ടു ഗെയിമുകൾക്കായിരുന്നു പ്രണോയ് ശ്രീകാന്തിനെ അട്ടിമറിച്ചത് . സ്കോർ 21 - 15,16 - 21,21 - 7 . ദേശീയ ചാംപ്യൻഷിപ്പിൽ പ്രണോയിയുടെ ആദ്യ കിരീടമാണിത് . ആദ്യ ഗെയിമിൽ 3 - 0ന് ലീഡെടുത്ത ശ്രീകാന്തിനെ പ്രണോയ് 7 - 7ന് ഒപ്പം പിടിച്ചു . ആദ്യ ബ്രേക്ക് സമയത്ത് ശ്രീകാന്ത് 11 - 10ന് മുന്നിട്ടു നിന്നു . എന്നാൽ ഇടവേളയ്ക്കുശേഷം തിരിച്ചെത്തിയ പ്രണോയ് കൂടുതൽ കരുത്തുറ്റ സ്മാഷുകളുമായി കളം നിറഞ്ഞപ്പോൾ ഈ വർഷം നാലു സൂപ്പർ സീരീസ് കിരിടം നേടി ചരിത്രം കുറിച്ച ശ്രീകാന്തിന് അടിതെറ്റി . 21 - 15ന് ആദ്യ ഗെയിം സ്വന്തമാക്കിയെങ്കിലും രണ്ടാം ഗെയിമിൽ ശ്രീകാന്ത് ശക്തമായി തിരിച്ചടിച്ചു . 13 - 13 വരെ ഒപ്പത്തിനൊപ്പം നിന്നെങ്കിലും 16 - 21ന് ഗെയിം സ്വന്തമാക്കി ശ്രീകാന്ത് മത്സരം അവസാന ഗെയിമിലേക്ക് നീട്ടി . എന്നാൽ മൂന്നാം ഗെയിമിൽ ശ്രീകാന്തിന് തിരിച്ചുവരവിന് അവസരം നൽകാത്ത പോരാട്ടമാണ് പ്രണോയ് കാഴ്ചവെച്ചത് . നിർണായക ഗെയിമിൽ 5 - 1ന്റെ ലീഡെടുത്ത പ്രണോയ് പിന്നീട് ഒരിക്കലും പിന്നോട്ട് പോയില്ല . ഒരുഘട്ടത്തിൽ 9 - 1നും 11 - 3നും ലീഡെടുത്ത പ്രണോയ് പോരാട്ടം കനപ്പിച്ചതോടെ 21 - 7ന് ഗെയിമും കിരീടവും സ്വന്തമാക്കി . ഈ വർഷം ലോകവേദിയിൽ മലേഷ്യയുടെ മുൻ ലോക ഒന്നാം നമ്പർ താരം ലീ ചോങ് വേയെയും ചൈനീസ് സൂപ്പർതാരം ചെൻ ലോങ്ങിനെയും അട്ടിമറിച്ചു ശ്രദ്ധ നേടിയ പ്രണോയ് ലോക രണ്ടാം റാങ്കുകാരനായ ശ്രീകാന്തിനെയും വീഴ്ത്തി കേരളത്തിന്റെ അഭിമാനമായി . ഈ വർഷം യുഎസ് ഓപ്പൺ സൂപ്പർ സീരീസ് ചാംപ്യനായ പ്രണോയി കഴിഞ്ഞമാസം നടന്ന ഫ്രഞ്ച് ഓപ്പണിലും ജൂണിൽ നടന്ന ഇന്തൊനീഷ്യൻ ഓപ്പണിലും സെമിഫൈനലിലെത്തിയിരുന്നു . ലോകവേദിയിൽ ഇരുവരും തമ്മിൽ മുമ്പ് നാലുതവണ ഏറ്റുമുട്ടിയിരുന്നു . 2011ലെ ടാറ്റ ഓപ്പൺ ബാഡ്മിന്റനിൽ പ്രണോയ് ജയിച്ചപ്പോൾ തുടർന്നുള്ള മൂന്നു മൽസരങ്ങളും ശ്രീകാന്ത് നേടി . ഫ്രഞ്ച് ഓപ്പൺ സെമിഫൈനലിൽ പ്രണോയിയെ തോൽപിച്ചതും ശ്രീകാന്തായിരുന്നു .


പഠിച്ചിട്ടും മനുഷ്യന് കണ്ടെത്താൻ കഴിയാത്ത പലതും ഒളിപ്പിച്ച് വച്ചിരിക്കുന്ന കലവറയാണ് മനുഷ്യ ശരീരം . ഇപ്പോൾ ഇതാ മനുഷ്യ ശരീരത്തിൽ പുതിയ അവയവം കണ്ടെത്തിയെന്ന് അവകാശപ്പെട്ട് ഗവേഷകർ രംഗത്ത് എത്തിയിരിക്കുന്നു . ജേണൽ സയൻറിഫിക്ക് റിപ്പോർട്സിലാണ് പഠന റിപ്പോർട്ട് പ്രസിദ്ധീകരിച്ചിരിക്കുന്നത് . ന്യൂയോർക്ക് യൂണിവേഴ്സിറ്റി ഡിപ്പാർട്ട്മെൻറ് ഓഫ് പാത്തോളജി വിഭാഗത്തിലെ ഗവേഷകരാണ് ഈ കണ്ടെത്തലിന് പിന്നിൽ . ഇന്റർസ്റ്റിറ്റം എന്ന് പേരിട്ടിരിക്കുന്ന പുതിയ അവയവം മനുഷ്യശരീരത്തിലാകെ പടന്നു പന്തലിച്ചു കിടക്കുകയാണ് . തൊലിക്കടിയിലും അവയവങ്ങൾക്ക് ചുറ്റും മസിലുകൾക്കിടയിലും രക്തക്കുഴലുകളിലുമെല്ലാമായി പടർന്നുകിടക്കുന്ന ഈ അവയവത്തിൽ ദ്രാവകങ്ങൾ നിറഞ്ഞ അവസ്ഥയിലാണുള്ളത് . പരമാവധി ശരീരത്തെ ആഘാതങ്ങളിൽ നിന്നും രക്ഷിക്കുകയാണ് ഈ അവയവത്തിൻറെ ധർമ്മം . സ്രവങ്ങൾ അടങ്ങിയിട്ടുള്ള ഭാഗങ്ങൾ നിറഞ്ഞതിനാൽ ഉണ്ടാകുന്ന ആഘാതങ്ങൾ പരമാവധി കുറയ്ക്കാനാകും . അർബുദ ചികിത്സക്കിടെ ശരീരത്തിൽ പലയിടത്തും നേരത്തെ കണ്ടെത്തിയിട്ടില്ലാത്ത ചെറുദ്വാരങ്ങൾ ശ്രദ്ധയിൽ പെട്ടു . ഇതാണ് നിർണ്ണായക കണ്ടെത്തലിലേക്ക് നയിച്ചത് . പരമ്പരാഗതമായ രീതിയിലുള്ള നിരീക്ഷണ സംവിധാനങ്ങളും ഒരു പരിധി വരെ പുതിയ അവയവത്തെ അജ്ഞാതമായി നിലനിർത്തുന്നതിന് സഹായിക്കുകയായിരുന്നു . മനുഷ്യകോശങ്ങളിലെ ദ്രവങ്ങളെ വറ്റിച്ചതിന് ശേഷമാണ് മൈക്രൈാസ്കോപ് ഉപയോഗിച്ചുള്ള നിരീക്ഷണങ്ങൾ നടത്തിയിരുന്നത് . ഇത് പുതിയ അവയവത്തിന്റെ ഘടന തന്നെ നശിപ്പിക്കുന്നതിന് തുല്യമായിരുന്നു . ഇതിൽ നിന്ന് മാറിയുള്ള പുതിയ നിരീക്ഷണ രീതിയാണ് ഈ അവയവത്തെക്കുറിച്ചുള്ള സൂചന നൽകിയത് . ഇതിന് കൂടുതൽ ഗവേഷണത്തിലാണ് ശാസ്ത്രലോകം .


തമിഴ്നാട്ടിൽ നിന്നുള്ള 19 കാരി അനുക്രീതി വാസ് 2018ലെ ഫെമിന മിസ് ഇന്ത്യയായി തിരഞ്ഞെടുക്കപ്പെട്ടു . ലയോള കോളജിൽ ഫ്രഞ്ച് ഡിഗ്രി വിദ്യാർഥിയാണ് അനുക്രീതി . വൈകിട്ട് മുംബൈയിലെ എൻഎസ്സിഐ സ്റ്റേഡിയത്തിൽ നടന്ന പ്രൌഢഗംഭീര ചടങ്ങിലായിരുന്നു പ്രഖ്യാപനം . ബോളിവുഡ് സിനിമാ നിർമാതാവ് കരൺ ജോഹറും നടൻ ആയുഷ്മാൻ ഖുരാനയുമായിരുന്നു അവതാരകർ . ഹരിയാനക്കാരി മീനാക്ഷി ചൌധരി , ആന്ധ്രയിൽ നിന്നുള്ള ശ്രേയാ റാവു കാമവരപു എന്നിവർ രണ്ടും മൂന്നും സ്ഥാനങ്ങളിലെത്തി . ലോകസുന്ദരി മാനുഷി ചില്ലാർ അനുക്രീതിനെ കിരീടം അണിയിച്ചു . ബോളിവുഡ് താരങ്ങളായ മലൈക അറോറ , ബോബി ഡിയോൾ , കുനാൽ കപൂർ , ക്രിക്കറ്റ് താരങ്ങളായ ഇർഫാൻ പത്താൻ , കെഎൽ രാഹുൽ എന്നിവർ ചേർന്നാണ് വിധിനിർണയം നടത്തിയത് . ചൈനയിൽ സാനിയയിൽ നടക്കുന്ന മിസ് വേൾഡ് മത്സരത്തിൽ ഇന്ത്യക്കായി അനുക്രീതി പങ്കെടുക്കും . ഡിസംബർ എട്ടിനാണ് മിസ് വേൾഡ് 2018 മത്സരം .


നോക്കിയയെ അവരുടെ പഴയ പ്രതാപത്തിലേക്ക് ഉയർത്താനുള്ള ശ്രമത്തിലാണ് നോക്കിയ ഫോൺ നിർമ്മാതാക്കൾ എച്ച്എംഡി ഗ്ലോബൽ . നോക്കിയ പ്രേമികളുടെ നൊസ്റ്റാൾജിയ നോക്കിയ 3310 അടുത്തിടെയാണ് നോക്കിയ വീണ്ടും ഇറക്കിയത് . 2ജിയിൽ പ്രവർത്തിക്കുന്ന ഫോൺ വിപണിയിൽ കൌതുകവും വിൽപ്പനയും ഉണ്ടാക്കിയിരുന്നു . ഇപ്പോൾ ഇതാ ഈ ഫോണിൻറെ 4ജി പതിപ്പ് ചൈനയിൽ ഇറക്കിയിരിക്കുകയാണ് . ബാഴ്സിലോനയിൽ ഈ മാസം നടക്കുന്ന ലോക മൊബൈൽ കോൺഗ്രസിൽ ഈ ഫോൺ ആഗോള വിപണിയിൽ അവതരിപ്പിക്കും . മുൻപ് അവതരിപ്പിച്ച 2ജി പതിപ്പിൻറെ ഡിസൈൻ തന്നെയാണ് പുതിയ 4 ജി പതിപ്പിനും ഉള്ളത് . ആൻഡ്രോയ്ഡ് ഫോർക്ക് പതിപ്പിൻറെ പിന്തുണയോടെയാണ് പുതിയ പതിപ്പ് എത്തുന്നത് . 2 . 4 ഇഞ്ച് ഡിസ്പ്ലേയുള്ള ഫോണിൽ 1 ജിബി റാമും 512 എംബി സ്റ്റോറേജുമുണ്ടാവും . 64 ജിബി വരെയുള്ള മൈക്രോ എസ് . ഡി കാർഡും ഫോണിൽ ഉപയോഗിക്കാൻ സാധിക്കും . വാട്സ്ആപ്പ് , ഫെയ്സ്ബുക്ക് ലൈറ്റ് , യൂട്യൂബ് പോലുള്ള ആപ്ലിക്കേഷഷനുകൾ ഫോണിൽ പ്രവർത്തിക്കും . 4ജി വോൾടി സൌകര്യം തന്നെയാണ് നോക്കിയ 3310 4ജിയുടെ ഏറ്റവും വലിയ പ്രത്യേകത . കഴിഞ്ഞ ഒക്ടോബറിൽ 3ജി കണക്ടിവിറ്റിയോടെയുള്ള നോക്കിയ 3310 പുറത്തിറക്കിയിരുന്നു .


ഇന്ത്യൻ സ്മാർട്ട് ഫോൺ വിപണിയിൽ വർഷംതോറും 12 ശതമാനം വളർച്ച ഉണ്ടാകുന്നതായി അവലോകന കമ്പനിയായ കാനാലിസ് റിപ്പോർട്ട് . നടപ്പ് സാമ്പത്തിക വർഷത്തിൻറെ ആദ്യ പാദത്തിൽ 24.4 മില്ല്യൺ ഫോണുകളാണ് ഇന്ത്യയിൽ എത്തിയത് . സാംസങ്ങ് , മൈക്രോമാക്സ് , ഇൻറക്സ് , ലെനോവോ , ലാവ എന്നിവയാണ് ഇന്ത്യൻ വിപണികളിൽ സ്ഥിരം സാന്നിധ്യം ഉറപ്പിച്ച ബ്രാൻഡുകൾ . ഈ വർഷം ലെനോവോയുടെ വിപണിയിൽ 63 ശതമാനത്തിൻറെ വളർച്ചയാണ് രേഖപ്പെടുത്തിയിരിക്കുന്നത് . കുറഞ്ഞ വിലയ്ക്ക് കൂടുതൽ സൌകര്യങ്ങളും വിപുലമായ വിപണിയുമാണ് ലെനോവോയുടെ വളർച്ചയ്ക്ക് കാരണം . 2015 സാമ്പത്തിക വർഷത്തിന്റെ ആദ്യ പാദത്തിൽ ലെനോവോയ്ക്ക് 63 ശതമാനം വളർച്ചയാണുണ്ടായത് . എന്നാൽ ഈ കാലഘട്ടത്തിൽ അന്താരാഷ്ട്ര കമ്പനിയായ മൈക്രോമാക്സ് , ബ്ലാക്ക്ബെറി , സോണി , എൽജി തുടങ്ങിയ കമ്പനികളുടെ സ്മാർട്ട് ഫോണുകളുടെ വിപണിയിൽ കനത്ത തകർച്ചയാണ് രേഖപ്പെടുത്തിയത് . ഇന്ത്യൻ സ്മാർട്ട് വിപണി മാറിമറിയുന്ന കാഴ്ചയ്ക്കാണ് കഴിഞ്ഞ 18 മാസത്തിനിടെ വ്യാപാരികൾ സാക്ഷ്യം വഹിച്ചത് . ഓൺലൈൻ വിപണികളുടെ കടന്നുവരവും കൂടുതൽ വിദേശ കമ്പനികളുടെ ഫോണുകളും ഇന്ത്യൻ വിപണിയിൽ സാന്നിധ്യമറിയിച്ചു . എന്നാൽ , ഇത്തരത്തിലുള്ള മാറ്റങ്ങൾ സൃഷ്ടിക്കാൻ കഴിയാഞ്ഞത് ഇന്ത്യൻ കമ്പനികളെ തളർത്തിയെന്ന് കാനലിസ് റിസർച്ച് അനലിസ്റ്റ് ഇഷാൻ ദത്ത് പറഞ്ഞു . കൂടുതൽ തകർച്ച നേരിട്ടതു മൈക്രോമാക്സിനായിരുന്നെന്നും അദ്ദേഹം പറഞ്ഞു . ഈ സാമ്പത്തിക വർഷത്തിൽ 16.7 ശതമാനം തകർച്ചയാണ് കമ്പനിക്ക് നേരിടേണ്ടിവന്നത് . ഇന്ത്യയിലെ കമ്പനികളിൽ എട്ടാം സ്ഥാനത്ത് നില്ക്കുന്ന ആപ്പിളാണ് വളർച്ച കൈവരിച്ച മറ്റൊരു നിർമാതാക്കൾ . 56 ശതമാനം വളർച്ചയാണ് കമ്പനിക്കു ഉണ്ടായത് . ഇതോടെ രാജ്യത്ത് വളർച്ച കൈവരിക്കുന്ന സ്മാർട്ട് ഫോൺ വിഭാഗത്തിൽ രണ്ടാം സ്ഥാനത്താണ് ആപ്പിൾ . ഇന്ത്യൻ വിപണി കൈയടക്കി വെച്ചിരുന്ന സാംസംഗ് 2015ലെ 66 ശതമാനം വിപണി വിഹിതത്തിൽനിന്നു 2016ലെ ആദ്യ പാദത്തിൽ 41 ശതമാനത്തിലേക്കു താഴ്ന്നു . എന്നാൽ , ആപ്പിളിന്റെ വിപണി വിഹിതം 11 ശതമാനത്തിൽനിന്നു 29 ശതമാനമായി ഉയർച്ച കൈവരിച്ചു . ഐഫോൺ5 ന്റെ വില കുറച്ചതാണ് വിപണിയിൽ സ്വാധീനം സൃഷ്ടിക്കാൻ ആപ്പിളിനെ സഹായിച്ചത് .


ഫുട്ബോൾ ഗ്രൌണ്ടിലിറങ്ങിയിൽ റയൽ മാഡ്രിഡും ബാഴ്സലോണയും ബദ്ധവൈരികളാണ് . അതുപോലെ തന്നെയാണ് ബാഴ്സയുടെ താരമായ മെസ്സിയുടെയും റയലിന്റെ താരമായ റൊണാൾഡോയുടെയും കാര്യം . ആരാണ് കേമനെന്ന കാര്യത്തിൽ ആരാധകർ ഇപ്പോഴും തർക്കിച്ചുകൊണ്ടേയിരിക്കുന്നു . എന്നാൽ കളത്തിന് പുറത്ത് മെസിയും റൊണാൾഡോയും സുഹൃത്തുക്കളാണോ . ആണെന്നാണ് ഉത്തരം , പറയുന്നത് മറ്റാരുമല്ല , റൊണാൾഡോ തന്നെയാണ് . ചാമ്പ്യൻസ് ലീഗ് ഫൈനലിന് മുന്നോടിയായി ടെലിവിഷൻ ചാനലിന് നൽകിയ അഭിമുഖത്തിലാണ് റൊണാൾഡോ മെസ്സിയെക്കുറിച്ചുള്ള തന്റെ അഭിപ്രായം വ്യക്തമാക്കിയത് . എല്ലാ മികച്ച കളിക്കാരുടെയും കളി കാണാൻ എനിക്കിഷ്ടമാണ് . മെസിയും അതിലുൾപ്പെടും . മെസിയോടൊപ്പമുള്ള നിമിഷങ്ങളിലെല്ലാം ഞങ്ങൾ തമ്മിൽ അടുത്ത സൌഹൃദം കാത്തുസൂക്ഷിക്കാറുണ്ട് . അതിനർഥം ഞാൻ അദ്ദേഹത്തിന്റെ വീട്ടിൽ പോവാറുണ്ടെന്നോ ഭക്ഷണം കഴിക്കാറുണ്ടെന്നോ എന്നൊന്നുമല്ല . സുഹൃത്തായല്ല അദ്ദേഹത്തെ ഒരു പങ്കാളിയും സഹതാരവുമായാണ് താൻ കാണുന്നതെന്നും റൊണാൾഡോ പറഞ്ഞു . അദ്ദേഹത്തെ ശത്രുവായി കാണാൻ എനിക്കിഷ്ടമല്ല , അതുപോലെ അദ്ദേഹവുമായുള്ള താരതമ്യവും - റൊണാൾഡോ പറഞ്ഞു . മെസിയെ ശത്രുതയോടെ കാണേണ്ട യാതൊരു കാര്യവും തനിക്കില്ലെന്നും റൊണാൾഡോ പറഞ്ഞു . തനിക്കെതിരെ ഒരു മോശം പ്രവർത്തിയും ചെയ്യാത്ത ഒരു താരത്തിനെ ഞാൻ എന്തിനു വെറുക്കണമെന്നും റൊണാൾഡോ ചോദിച്ചു . മെസിയും താനും തമ്മിൽ ശത്രുതയിലാണെന്ന പ്രചാരണം മാധ്യമസൃഷ്ടി മാത്രമാണെന്നും റൊണാൾഡോ പറഞ്ഞു .


ഷാരൂഖ് ഖാൻ നായകനാകുന്ന സീറോ എന്ന സിനിമയുടെ സെറ്റിൽ തീപിടുത്തമെന്ന് റിപ്പോർട്ട് . സംഭവസമയത്ത് ഷാരൂഖ് ഖാനും സെറ്റിൽ ഉണ്ടായിരുന്നു . സ്ഥലത്തേയ്ക്ക് ഫയർഫോഴ്സ് എത്തിയിട്ടുണ്ട് . ആർക്കും പരിക്കേറ്റതായി റിപ്പോർട്ടില്ല . സിനിമയുടെ ഷൂട്ടിംഗ് നടക്കുന്ന മുംബൈ ഫിലിം സിറ്റിയിലാണ് അപകടമുണ്ടായത് . ഷാരൂഖ് ഖാൻ കുള്ളനായി അഭിനയിക്കുന്ന ചിത്രമാണ് സീറോ . അനുഷ്ക ശർമ്മയാണ് നായിക . അടുത്ത മാസം 21നാണ് ചിത്രം റിലീസ് ചെയ്യുക .


ഗൂഗിളിൻറെ സഹായത്തോടെ സൌദിയിൽ പ്രാചീന ശിലരൂപങ്ങൾ കണ്ടെത്തി ശാസ്ത്രകാരന്മാർ . ഗൂഗിൾ എർത്ത് ഇമേജറി വഴിയാണ് ഇതുവരെ എവിടെയും രേഖപ്പെടുത്താത്ത മരുഭൂമിയിലെ 400 ശിലരൂപങ്ങളെ കണ്ടെത്തിയത് . ഗേറ്റ്സ് എന്നാണ് ഈ ശിലാരൂപത്തിന് നൽകിയിരിക്കുന്ന പേര് . സൌദിയിലെ മരുഭൂമിയിലെ അനേകം തരിശ്ശായ മലകൾ ഉണ്ട് . ഇതിൽ പലതും ഇതുവരെ ഒരു പുരാവസ്തുഗവേഷണവും നടക്കാത്തതാണ് . ഇവയിൽ കണ്ടെത്തിയ പുതിയ ശിലരൂപങ്ങളെക്കുറിച്ച് പഠനം ആവശ്യമാണെന്നാണ് ഇത് സംബന്ധിച്ച വിവരങ്ങൾ പുറത്തുവിട്ട വേസ്റ്റേൺ ഓസ്ട്രേലിയ സർവകലാശാലയിലെ ഗവേഷകൻ ഡേവിഡ് കെന്നഡി പറയുന്നു . മുകളിൽ നിന്ന് നോക്കുമ്പോൾ അടച്ചിട്ട ഗേറ്റ് പോലെയാണ് ഇവയെ കാണപ്പെടുന്നു എന്നതിനാലാണ് പ്രഥമികമായി ഗേറ്റ് എന്ന പേര് നൽകിയത് . മനുഷ്യർ ജീവിച്ചിരുന്ന സ്ഥലങ്ങളാണ് ഇവിടെയുള്ളത് എന്ന് പറയാൻ കഴിയില്ലെങ്കിലും , ചിലപ്പോൾ കല്ലറകൾ ആയിരിക്കാം എന്നാണ് റിപ്പോർട്ട് . എന്നാൽ ഈ ശിലരൂപങ്ങളുടെ യഥാർത്ഥ ഉപയോഗം എന്താണെന്നത് ഇപ്പോഴും അജ്ഞാതമാണെന്ന് ഡേവിഡ് കെന്നഡി പറയുന്നു . 2 , 000 മുതൽ 9,000 വർഷം എങ്കിലും ഈ ശിലരൂപങ്ങൾക്ക് പഴക്കമുണ്ടെന്നാണ് റിപ്പോർട്ടിൽ പറയുന്നത് എന്ന് പിടിഐ റിപ്പോർട്ട് ചെയ്യുന്നു .


ഇന്ത്യയിൽ 20 ലക്ഷം പേർക്ക് മൊബൈൽ ആപ്പ് ഡെവലപ്പിംഗിൽ പരിശീലനം നൽകാൻ ഗൂഗിൾ ഒരുങ്ങുന്നു . ആൻഡ്രോയ്ഡ് നൈപുണ്യ പരിശീലനമാണ് ഗൂഗിൾ ലക്ഷ്യമിടുന്നത് . നാഷണൽ സ്കിൽ ഡെവലപ്പ്മെൻറ് കോർപ്പറേഷൻ , പബ്ലിക്ക് , പ്രൈവറ്റ് യൂണിവേഴ്സിറ്റികൾ , സ്കിൽ ട്രെയ്നിംഗ് ഇൻസ്റ്റ്യൂട്ടുകൾ എന്നിവ വഴി ആയിരിക്കും പരിശീലനം . ആഗോള വിപണിയിൽ ആപ്പിൾ ഐഒഎസിന് മേൽ സാങ്കേതികമായി ആൻഡ്രോയ്ഡിന് മേധാവിത്വം സ്ഥാപിക്കുന്നതിൻറെ ഭാഗമായാണ് ഈ പരിശീലന പരിപാടി എന്നാണ് ടെക് ലോകം വിലയിരുത്തുന്നത് . ലോകത്തിലെ ഏറ്റവും വലിയ രണ്ടാമത്തെ മൊബൈൽ വിപണിയായിട്ടും , 2008 ൽ ഉണ്ടായിരുന്നു ആപ്പ് ഡെവലപ്പേർസിൻറെ എണ്ണത്തിൽ നിന്നും 25 ശതമാനം മാത്രമാണ് ഇന്ത്യയിൽ വർദ്ധിച്ചത് . ഇതിൽ നിന്നും ഒരു കുതിച്ച് ചാട്ടത്തിനാണ് ഗൂഗിൾ ലക്ഷ്യമിടുന്നത് . അഡീഷണൽ ഫീസുകൾ ഇല്ലാതെ തന്നെയായായിരിക്കും പരിശീലനം എന്നാണ് ഗൂഗിൾ ഇന്ത്യ വൃത്തങ്ങൾ വ്യക്തമാക്കുന്നത് . ഇതിൻറെ ഭാഗമായുള്ള ഓൺലൈൻ മൊബൈൽ കമ്പ്യൂട്ടിംഗ് കോഴ്സുകൾ ജൂലൈ 18ന് ആരംഭിക്കും .